
PREDGOVOR 


U životu Sluge Božjega o. fra Ante Antića važno sredstvo djelovanja i apostolata 
bila su pisma. Veoma su brojna i upućena raznim osobama, pripadnicima raznih staleža, 
ljudima različite naobrazbe i gospodarskog stanja. 

Pismena veza s osobama i u vodstvu duša izvirala je iz nutarnje potrebe i poticaja. 
Jednom je zgodom Sluga Božji priznao pred svojim samostanskim poglavarom: 

,,Oče gvardijane, ako meni Duh Sveti dade prosvitljenje za jednu dušu, ja to moram 
prenijeti...” 

Osim što je brojnim znancima, prijateljima i redovničkoj subraći čestitao blagdane, 
imendane i osobne događaje, Sluga Božji napisao je kao voditelj duša mnoga pisma 
redovnicima (milosrdnicama, karme lićankama, franjevkama, sestrama sv. Križa, Naše 
Gospe i drugima) i svojim odgajanicima, zatim crkvenim uglednicima, znanstvenicima 
(pravnicima, liječnicima, teolozima i drugima), uvijek duboko svjestan, da govori i piše 
u ime Božje; bio je, naime, svjestan da po njemu i preko njega govori Duh Sveti. Zato je 
s punom odgovornošću govorio i pisao: ,,Ovo Ti govorim u ime Božje” — „Govorim 
Ti kao Isus...” 

0. fra Ante Antić u svojim pismima točno zna što treba pojedinoj duši, pa su 
česte izjave primjerice časnih sestara, da se svakoj činilo kao da je Sluga Božji poslan 
baš za nju osobno, ili za njihovu samostansku zajednicu. 

Zanimljivo je pripomenuti, kako je Sluga Božji zorno imao pred sobom osobu 
čija je pisma čitao ili joj pisao. Govorio je, da čim primi poštu i vidi tko mu šalje pismo, 
odmah zna što treba „toj duši odgovoriti”, ali ima pisama koje je uzimao u ruke, čitao, 
pa opet čitao, ali nije znao što bi joj odgovorio: „Što se mene tiče, ja bih pomogao 
i jednoj i drugoj duši..., ah Duh Sveti ne djeluje...” 

Brižan i obziran o. fra Ante Antić je u pismima poticao, savjetovao, upućivao, 
tješio, ali je znao tražiti od onih koji su mogli pomoći (o. Karlo Balić, o. Petar Čapkun 
i od drugih) potporu, lijekove, robu, knjige... Za sebe pak nikada, osim visokostručnih 
duhovnih knjiga. 

Spomenute činjenice potakle su Vicepostulaturu, da objelodani pisma Sluge Bož- 
jega, koja tumače njegov osobni pristup dušama i pojedinim životnim pitanjima koja 
se nameću u svagdašnjici. 

U izboru pisama željela se sačuvati diskrecija osoba i pojedinaca ako su to na- 
metale okolnosti i uvjeti suvremenog života. 

U Zagrebu, 10. veljače 1985. 

Fra Roko Tomić 
vicepostulator 






30/1. 


+1 Dragi moj fra Nikola ! 

Dobri Isus, koji Te je pozvao u Svoju službu, On Te učinio 
pravim i potpunim učenikom svoje sv. ljubavi ! 

Ustraj u dobru i čuvaj nutarnji mir i oci j epl jenost od utje- 
ha, od čutljive pobožnosti, od ljudskih sklonosti i od zemaljskih 
prolaznih taština. Vidi kako je Gospodin dobar s Tobom. Ona čež- 
nja duše za Njim, potreba srca da Ga ljubi i vjerno Mu bude, onaj 
glad da upoznaš sebe i Njega, da Ga ljubiš savršeno - sve ove dis- 
pozicije rastu u Tvojoj nutarnjosti. Tko ih je posijao ? Isus. Tko 
ih zalijeva i čini da rastu ? Isus. On hode, da sve to više zauzme 
snagu i jakost u Tvom životu i da prijeđju u cijeli Tvoj život. Za- 
to jača osjetljivost, kad se udaljiš od Njega ili Mu nisi potpuno 
vjeran. Što više budi jednostavan. Daj sve Isusu i ne gledaj više 
natrag niti na sebe ni svoja djela. U molitvi budi jednostavan, a 
to znači: daj volju, srce i svoje snage na sv. molitvi koliko mo- 
žeš s Njegovom pomoću, a za druge okolnosti, koje Te smetaju, na- 
padaju ili Te žele uznemirivati, nemoj se obzirati. U vladanju i 
općenju budi jednostavan - simplex et prudens . Dalje ne mogu, jer 
sam kasno primio list. Ne ću da zdravlje trpi u radu oko knjiga. 

Ako išta smeta zdravlju - sve ostavi. Bude li dao 'Gospodin, opet 
ću Ti se javiti. 

Sa Isusom i Marijom blagoslivlje Te 
Tvoj Magistar 


30/2. 

+i Dragi moj fra Nikola ! 

Dobri Bog, koji Te je odabrao za Svoju svetu službu, dao Ti, 
da Mu u svemu budeš po Njegovoj sv. volji I 

Mislio sam Te pripraviti pismom na smrt pok. majke, ali su i 
Tebi brzo javili, bio si kod kuće, pa je u tom smislu list suvišan 
i bespredmetan. Ja Ti se najprije žalujem. Brzojav sam primio pre- 
ko bož. Of ičija. Kad smo izašli iz kora, brzojav sam otvorio i pro- 

čitao. Na 6. s. došao je Mp. o. Gvardijan, koji je ocu javio Tvoju 
odsutnost i žalovao mu se. Poslije meditacije klerici su rekli pr- 
vu adoraciju. U četvrtak je bila sv. misa, a klerici su izvršili 
još dvije adoracije. 

Tvoje sinovsko srce bit če ranjeno i ucviljeno smrću svoje do- 
bre majke. Ono će istodobno osjećati dužnost da bude odano i vjerno 
volji Božjoj. Tiha sabranost osvojit će nutarnjost Tvoju i Ti ćeš 
nekom nutarnjom nuždom govoriti: "Hvala Bogu!” Isus će Te krijepi- 
ti i sjećati na svoju žrtvu. Budi Mu u svemu poslušan i ustraj u sv. 
molitvi i potpunom predan ju Njegovoj sv. volji. Isus je htio od Te- 
be ovu žrtvu, da se Tvoje srce nauči sve više i potpunije na savrše- 
no odricanje, svladavanje i pregaranje. Jedno od Tebe Bož. Srce naj- 
više želi, a to je, da Mu u svemu pustiš slobodno s Tobom raditi i 
da ništa sebi ne pridržaješ. 

Zahvali dragom Bogu na velikom daru, kojim je pohodio Tvoju 
dušu. Kraj sve ove promjene neka vlada u duši mir, pouzdanje, sa- 
branost i zadovoljstvo s voljom Božjom. Ostani koliko je do Tebe 
vazda u sv. sabranosti, duhu molitve, vjeran u svemu volji Božjoj 
i bit ćeš vrlo ugodan Gospodinu. Ja ću za vas obojicu moliti. Vje- 
rno se drži svega onoga što sam Ti preporučivao osobito na polasku. 

Sa Isusom i Marijom blagoslivlje Te 
Tvoj Magistar 

Makarska, 2. VIII. 31. 


30/3. 

Ave Mar i a i 

Dragi moj fra Nikola ! 

Dobri Bog bio vazda s Tobom i obasuo Te svojim izabranim milo- 
stima, da Mu vazda budeš po presv. Volji ! 

Hvala Ti na pismu i svim dobrim željama. Neka Te svagdje prati 
milost Božja ! 

Sada s pomoću Božjom na Tvoje duh. stanje. Drago mi je da si 
promotrio svoje vladanje kod kuće i pogreške, koje su se potkrale 

zapazio i uvidio. To je dar Božji. Treba nam vazda bditi i moliti. 
Najbolje je sredstvo: sad se učvršćivati i neprestano se držati Go- 
spodina, čuvati sabranost i vježbati se u odricanju. Treba li nam 
izađi medju svijet ili općiti s njime, tad se imamo čuvati s Gospo- 
dinom, a svijetom što kraće i što prvo povući se u samoću barem na- 
še duše. Gospodin Ti je sve oprostio, ali na Tebi je dužnost, da po- 
bijaš one mane, koje si zapazio na sebi. Vazda čuvaj mir, pouzdanje 
i nutarnju vedrinu. Nek Te ne plaše pogreške. Kreposti nek Te zano- 
se i za njima svagdje teži i trudi se. 

Ti si miran i Gospodin Te pohađja svojom ljubavlju. Čutiš, da 
Ti srce sve više odcjepljuje od sebe i svijeta i Njegova ga ljubav 
osvaja i preuzimlje. Ti si kao ranjen tom svetom vatrom i osjećaš 
svetu čistu duh. ugodnost i zahvalnost nad tim darom Presv. Srca. U 
Tebi se sve više povećava sabranost, želja za sv. molitvom, gorlji- 
vost, da se vjeran uščuvaš u svemu Gospodinu. Dar prisutnosti Božje 
u Tebi raste, a srce Ti osvaja i širi se u svetom strahu Božjemu i 
zahvalnosti prema Ocu nebeskomu i Majci Mariji. Sve ovo čini Te oz- 
biljnijim premda si veseo i radostan, ali se ne smiješ miješati u 
ništa svjetovno tako si raspoložen. U svim vježbama vlada veća sa- 
branost i gorljivost. Kadkad Gospodin Te povuče u nutarnjost dublje 
i jače, da se osjećaš blizu i vrlo blizu Njegovu Srcu i osjetiš dar 
Njegove ljubavi i naklonosti. Duša se tada spontano klanja, ponizu- 
je i predaje i ljubi. Ništa ne govori niti može, a puno razumi i o- 
stane poučena i prosvjeti jena. Tad se dublje zasijecaju i postanu 
Ti jasna ona prosvjeti jenja i savjeti, koje Ti je Gospodin sam da- 
vao ili preko Tvojih starijih. 

Sve više osjećaš dužnost, da budeš vas po volji Božjoj i da 
potpuno pripadaš Bož. Srcu preko Marije. Muči Te, jer ni jesi ona- 
kav kakav Te Isus hoće i jer u svemu ne uspijevaš uvijek da se svla- 
daš i predobiješ kako si odlučio i želio. Htio bi, da ga možeš sa- 
vršeno ljubiti, a još vidiš, da ne možeš niti je duša očišćena od 
sklonosti. Brz si u govorenju, a osjećaš da imaš biti polagan i od- 
mjeren. Želio bi biti potpuni gospodar svojih osjetila i moći, ali 
Ti se izmaknu i odnese brzina, rastrešenost , neopreznost, itd. Tako 
zapažaš u sebi borbu. Milost sve više hoće sebi i u svemu vladati, a 
narav, ćud, sklonosti otimlju se ili meću poteškoće i dušu smetaju. 
Ne boj se, Isus je i Marija s Tobom ! Treba borbe, jer se po njoj 

dolazi do pobjede. Isus prodire svojim svijetlom, ljubavlju sve da- 
lje i dublje u Tvoju dušu, da bolje i jasnije uvidiŠ sebe i svoje 
niŠtavilo. Iz poniznosti diže se duša k Bogu, koji je napunja svo- 
jim dobrima. To se ima kod Tebe posebno dogoditi. Po poniznosti k 
svetosti. To je Tvoj put i program. Vidjet ćeš kako će Te Isus u o- 
vom poučiti i dati Ti upoznati namjere i volju Njegova Bož. Srca. 

On će u svemu biti Tvoj jedini učitelj i vodja. Ti budi dijete po- 
sluha i žrtva, poniznosti i ljubavi. Ja ću zato svaki dan moliti kod 
Njegova Bož. Srca i Srca presv. Majke. 

Obzirom na Tvoje ispite s pomoću Božjom ovo Ti odlučujem i sli- 
jedeće savjete propisujem. Slobodno pogledaj prirodu, okolicu i ob- 
ližnja sela, a pri tom uzdigni pamet i srce na savršenost Oca nebes- 
koga. Njima se klanjaj, ljubi ih i želi da se odraze u Tvojoj duši 
i životu. 

Kad stariji pripovijedaju kakove novine, dogadjaje i slično iz 
pristojnosti poštovanja i časti prema njima saslušaj. Ono što je / 
vrijedna ili poučna ponesi, primi, a preko drugoga prodji kao da ni- 
jesi ni čuo. Radi novina-listova - ako Vam ih dade koji Otac, pogle- 
daj kulturnu stranu, glavne, važnije promjene političke, a drugo ne 
gledaj niti čitaj. Pošto si tamo poslan radi zdravlja, zato odmor u 
ogradu udesi kako Ti bolje koristi. Vazda u istom položaju stati ne- 
zgodno je i nezdravo. Zato po malo se šetaj , sjedi, nasloni se. Naj- 
bolje bi bilo kad bi imao sjedalicu poput pok. fra Ivana ili sličnu, 
pa na njoj u ogradi, u šumi sjediti ili ležati ili se nasloniti. Ako 
ima slična upitaj, pa možete se po redu služiti. Ako Ti koristi, uči- 
ni malo gimnastike rukama ili disanjem kroz nos ispravivši prsa. Kad 
bi Ti koristilo, radi svako jutro. Kad si se umorio uzmi koju laku 
knjigu, npr. život koga sveca, pa se nasloni pod koje stablo i po ma- 
lo čitaj, pa otpočini, pa opet tako. Ako Te ne umara njemački, možeš 
i njega tako. Nezgodno je da budete sva trojica uvijek zajedno, jer 
ćete samo govoriti i trošiti vrijeme. Zato je bolje i zgodnije da bu- 
dete na samo, poslije nego ste se odmorili. Čuvajte se zmija. Uzmite 
kod sebe uvijek štap, za svaki slučaj. Radi sv. of ičija govori ga u 
sebi i ne uznemiruj se radi načina govorenja. To spada na starešinu. 
Koliko bolje možeš prati srce i duhom. Poslije objeda vi podjite na 
prozrak, a tako i poslije večere. Nije dobro da ostanete u konverza- 
ciji s PP. Očima, jer oni puše, a Vama je bolje poći na čisti zrak 

Dakle Vi pođjite na prostor, a poslije u ogradu. U sobi koga P.Oca 
možeš pođi. Vi jedan u drugoga nemojte zalaziti, nego ako treba 
što upitati. Vrijeme u sobi upotrebi dobro i korisno. Kad si u dru- 
štvu s drugima umjereno, polako govori što treba i prema prilikama. 
Budi oprezan i promisli koliko možeš što imaš redi i koliko Gospo- 
din dade drži se u Njegovoj prisutnosti. U drugo vrijeme vazda ču- 
vaj šutnju, osobito propisano vrijeme, t j . kako si držao i u kle- 
rika tu. 

Prema djeci budi dobar, prijazan, ali bez familijarnosti i ne 
daj im Konfidence. Jednak prema svima i nemoj puno s njima govori- 
ti niti se upuštati s njima. Radi njemačkog učinite ovako. Poslije 
nego ste na 10 s. štogod uzeli, podjite u ogradu i 10 č. malo se 
prodjite. Zatim svaki nek otide pod koje stablo i učite njemački 
3/4. Poslije toga jedan drugoga ispitujte. Ako Vam P.O. Starešina 
ne dozvoli pođi u crkvu, a mislim da ne će, jer će mu to biti i 
drago, Vi izadjite u ogradu i medjusobno se lijepo, bratski poraz- 
govorite ili prošetajte. 

Kad si došao u sobu pokloni se Isusu u Presv. Sakramentu i uči- 
ni posebni ispit savjesti, a uveČe i općeniti. Poslije večere ču- 
vaj sabranost i kadikad učini Isusu poklonstvo za sv. Pričest. Ko- 
liko Ti više dopušta zdravlje i prilike, čuvaj muk. Rekao sam: do- 
pušta zdravlje, jer svako ne može jednako. Netko može 1-2 dana, a- 
li već treći dan čuti se umoran i osjeća neku potrebu malo se pro- 
ći ili štogod reći. Zato ako bi Te bolila glava ili bili živci na- 
peti, slobodno razgovori se pa malo pod glas tiho i zapjevaj, da 
se odmoriš. 

Radi ruku drži se svog pravila: u refektoriju i crkvi drži se 
propisanih pravila. U ogradi drži prema položaju i kako Ti je zgod- 
nije radi zdravlja. 

Nemoj mi odmah odgovarati, jer ne znam koliko ću ovdje još biti 
s djacima. Ako podjemo u Živogošća, tad ću pisati da znadete gdje 
smo. Radi onih savjeta koje sam Ti kazivao pri odlasku, dade li Gos- 
podin, drugom zgodom spomenut ću Ti ih. Ti ih sam popiši, koliko ih 
se spominješ. Radi pisanja budi miran. Onako kako znaš i Gospodin 
dade, napiši i budi bez brige. Neka Te nebeska Majka čuva, blago- 

slovi i odnese od Tebe svaku drugu ljubav, a dade Ti svoju ljubav 
čistoću, poniznost, strpljivost i dobrotu ! 


Sa Bož. Srcem Isusovim i Marijinim blagoslivlje Te 

Tvoj Magister 


Makarska, 14. VIII. 31. 


30/4. 

+ ! Dragi moj fra Nikola ! 

Šaljem Ti knjige da ih uvežeš, a ukorit ćemo ih ovdje. 

Ako Ti smeta zdravlju, nemoj se truditi. 

Bude li Ti ići kao od zabave, ja bih želio i druge uvezati, 
t j . one koje služe o. Magistru i koje ja imam na uporabu - škol- 
ske. 


Budi ponizan. To od Tebe hoće Bož. Srce. Malo govori, a više 
moli. Čuvaj sabranost i nutarnju oci jepl jenost od svega stvorenja 
Ne popuštaj u borbi protiv sebe i samoljublja. Dobro drži u redu 
i pod disciplinom osjetila. Obavljajte onu pobožnost pred Sveto- 
otajstvom, kako sam rekao fra Petru. Javi mi kako si duhovno i 
f izično. 

Sa Isusom i Marijom blagoslivlje Te 

Tvoj Magister 


P.S. Uru učinite po mojoj nakani. 
Makarska, 12,X.31. 

30 / 5 . 


+ 1 Dragi moj fra Nikola ! 

Dobri Bog, koji Te je iz očinske svoje ljubavi pozvao i odre- 
dio da Mu služiš, dao Ti svoga Sv. Duha, koji neka Te vodi i pro- 
svjetljuje! Budi ponizan, strpljiv i velikodušan ! Sve Bogu, sve 
Njegovoj sv. ljubavi, ma sve ! Eto što Gospodin hoće od Tebe ! Ti 
si MU sve dao i poklonio i velikodušno, ali On uvijek hoće još vi- 
še, još potpunije, još savršenije. I ovo Te muči više puta. Bože 
moj, Ti znaš, da vas hoću biti Tvoj i samo Tebi pripadati, pa kako 
to, da u sebi, u srcu, u nutarnjim osjećajima moje duše nešto me 
kori, nešto mi predbacuje, da još nisam sav Tvoj ! To me. Bože moj 
muči i radi toga trpim. Ima još nešto što od Tebe On traži. A što 
je to ? Da budeš dijete posluha. Moli Ga, da Ti se dostoji podati 
način, kako ćeš ovo ostvariti. Posluh Te ima pripraviti i učiniti, 
da Mu budeš žrtva paljenica u svemu. Dao dragi Bog, da ovo uvijek 
budeš po primjeru Bož . Srca! Bog Ti je dao, da si mogao lijepo ka- 
zati svoje duh. stanje. I na tomu Mu imaš zahvalan biti. Milost je 
to Njegova, kad možemo spoznati i očitovati naše duh. stvari. I ovo 
je jedan dokaz, kako Te milost prati i čuva. Budi joj uvijek vjeran 
i poslušan. 

Upozorujem Te, da Te ništa ne iznenadi ako u sebi osjećaš, pro- 
življuješ razna duh. stanja ili raspoloženja i to sasvim protivna 
pa i čudna, u prvi mah nerazumljiva, nespojiva. Ti znaš od čega smo 
sastavljeni, pa je sasvim naravno i razumljivo što se u nama doga- 
dja ili se može zbiti ili osjetiti. Najglavnije je, da smo u svim 
ovim različitim raspoloženjima vazda uz Gospodina, vjerni Njegovoj 
ljubavi i našim sv. dužnostima. Ovo je temelj na komu ima počivati 
naš život, a drugo je sve promjenjivo. 

Vazda budi zadovoljan, da se na Tebi samo ispuni sv. volja Bo- 
žja. Sebe smatraj i tako se drži, da nisi vrijedan nikakvog dara 
Božjega, nijedne Njegove milosti, niti naklonosti, da ništa- ne vri- 
jediš, niti se oslanjaj na nijedno svoje djelo, pa bilo ono ne znam 
kako dobro ili sveto. Kad si sve učinio što je dužnost i što Gospo- 
din još veće od Tebe traži i na što Te poziva u Tvojoj duši, ne uz- 
daj se u Tvoja djela već sve pouzdanje postavi u Njegovu dobrotu. 

milosrdje i ljubav, pa reci: što sam bio dužan učiniti, opravio 
sam, sluga sam beskorisni ! Uvijek se od sebe ocijepi, iz sebe i- 
zadji, sebe se isprazni, te ostani ponizan, siromašan duhom i ma- 
len, malen, dijete pred Gospodinom. U ovom Tvom potpunom nutarnjem 
zanijekan ju i zatajivanju samog sebe stoji tajna Tvog potpunog na- 
pretka i vjernosti Gospodinu. Ti đeš u ovom mnogo puta pogriješiti, 
ali ne kloni duhom, veđ vazda stupaj i teži da ovo postigneš. Bog 
će zastalno dati, budeš li postojan, poslušan i velikodušan. Zahva- 
lan budi da Te milost kori, opominje, upozorava na pogreške. 0 da 
znaš, kako Ti je to jedna posebna milost i znak, da Isus sve hoće 
od duše I Nek Ti Isus vazda bude darežljiv i dobrostiv u ovom po- 
gledu. 

Vježbaj se i dalje, uvijek u boli, kajanju i preziru na Tvoje 
pogreške. Pri tome ćeš sebe bolje upoznavati. Ovo sveto spoznanje 
samog sebe neka Te prati u Tvom duhovnom životu. Ono nas uvadja u 
sve veću sv. poniznost, koja je temelj cijelog duh. života. Ona 
nas vazda ima preticati, pratiti i s njome ima vazda završiti sva- 
ko djelo, ako želimo, da ono bude vazda ugodno Bogu. 

Na svetkovinu Krista Kralja u nedjelju prikaži se preko ruku 
Nebeske Majke kao žrtva Bož. svom Kralju po nakanama Njegova Presv. 
Srca. Molit ću Gospodina, da Ti dade, da u svemu ispuniš Njegovu 
sv. volju. 

Uz odricanje sebe rado ljubi Križ i trpljenje, jer Te ono či- 
ni sličnim Isusu Tvome Kralju, jer to On hoće. Ti ne možeš promi- 
jeniti u ničemu Tvojih kušnja pa bile one i najmanje, već ih imaš 
nositi po primjeru Bož. Učitelja, koji trpi, moli i sluša svoga ne- 
beskog Oca. Kad On na Te spusti razna otešćujuća raspoloženja, os- 
jetljive neke muke, ili se u Tebi dignu duh. smetnje, sumnje, tad 
je vrijeme strpljivosti, podnošenja u miru, muku iz ljubavi i po- 
slušnosti. Isus je bio poslušan sve do smrti, smrti na križu 1 To 
su časovi čišćenja i najvećeg duh. napredka. Ako si Što pogriješio 
ili skrivio, odmah iskreno, skrušeno i ponizno priznaj pogrešku i 
jednostavno pitaj oproštenje. Vježba je poniznosti protiv oholosti. 

U molitvama budi pobožan i gorljiv. U upotrebi vremena veoma 
savjestan. Još Vas ne mogu pozvati natrag, jer sobe nisu još ure- 
djene. Čim se dovrše i budu za Vas priredjene, doći ćete natrag. 

ako Gospodin drugačije ne pripusti. Kuferi su se našli, kako vidite, 
hvala Bogu. Cijelo su ovo vrijeme bili na parobrodu, jer je zabora- 
vio predati ih. Ako Vam štogod treba, javite odmah. Kada dodju knji- 
ge, dobit čete ih odmah. Ne boj se radi godine. Tamo čete se po sebi 
pripravljati, pa ćete samo proslijediti s njima u školi. Samostan 
još nije pokriven. 


Neka Te Isus Kralj i Majka Kraljica blagoslove ! 


Makarska, 23.X.31. 


Tvoj Magistar 


30/6. Pax et bonum ! 
Draga Braćo ! 


Vi ćete tamo ostati dok Vas ne pozovem. Još sobe nisu uredje- 
ne. Kad budu dovršene i braća se druga namjeste, tad ćete i Vi doći. 
Za sv. Klemu dolazi Presv. Biskup i tad ćete doći za primiti tonsuru 
i dva prva mala reda. Ne pozovem li fra Nikolu prvo, on će tu obno- 
viti sv. profesiju a kada budu ovdje obiteljske duh. vježbe tad će 
učiniti svečanu profesiju. Mi ćemo imati duh. vježbe poslije Kapitu- 
la i kad budu pripravljene sobe. Za tonsuru i male redove pripravite 
se iz Schneidera. Nek i ovo bude prigoda da još više budete vjerniji 
Gospodinu i poslušni j i Njegovoj sv. milosti. Čuvajte se malodušnosti. 
Gospodin je sama dobrota, milosrdje i ljubav. Ako dopusti da nas na- 
past kuša ili nas smetaju razne nutarnje pa i koje vanjske poteškoće 
to je zato, da nas čisti, diže od zemaljskih veza i upravlja k Sebi 
cijeli naš život. Ponizni u svemu budite. Znate, kako Vas Isus želi 
vidjeti u Svom Srcu ponizne, malene, jednostavne i poslušne. Vjerni 
budite Njegovoj sv. ljubavi i Ljubite neb. Majku i sve prikazivajte 
Isusu preko Nje. 


Šaljem Vam knjige za ašetiku (ascetiku) . To je ove godine škol- 
ski tekst. Nastojim s pomoću Božjom nešto govoriti iz povijesti aše- 
tike (ascetike). Drugi put imam Evandjelje sv. Ivana. 


Nek Vas Isus i Marija napune svojom sv. milošću ! 
Sa Isusom i Marijom blagoslivlje Vas 
Mak. 6. XI. 31. 


Vaš Magistar 

30/7. 

+ ! Dragi moj fra Nikola ! 

Mir i ljubav Duha Svetoga po zagovoru naše neb . Majke neka va- 
zda vlada u Tvojoj duši l 

Jučer smo primili od O. fra Roka dopisnicu upravljenu Mp. O. 
Gvardijanu u kojoj smo doznali gdje si. Mp. 0. Gvardijan dao mi je 
kartu i opremio sam je M.P. 0. Provincijalu molbom, da pošalje 
1000 din. ČČ. Sestrama. 

Znam, da ćeš se osjećati neobično sam, u nepoznatom kraju i 
kod drugih ljudi. Pošao si tamo iz posluha, pa treba da se snadješ 
i pokažeš, da duh. život znade sve oplemeniti i da sve vodi k Bogu. 
Da se uzmogneš vazda snađi u svemu zgodno i naravno, budi vjeran 
Duhu Svetomu. On će Te voditi, bdjeti nad svim Tvojim poslima i na 
sve Te upozoravati. Nek Tvoj život bude život molitve i žrtve. Tad 
će Gospodin sve primiti, iz Tvojih djela dignut će sve nesavršeno 
i slabo i davat će Tvojoj duši vazda novih milosti, koje će Te sve 
više približiti Bož. Srcu. 

Na današnjem slavlju naše neb. Majke preporučam Te Njezinoj 
zaštiti i ljubavi l Sa Isusom i Marijom blagoslivlje Te 

Tvoj Magistar 

Mak. 15. VIII. 33. 


30/8. 

+! Dragi moj fra Nikola ! 


Makarska, 17. VIII. 33 


Ljubav i mudrost Duha Svetoga neka vazda vlada u Tvojoj duši 
i Tvom srcu I 

Jutros sam primio Tvoj list po 0. Škonvilju iz Živogošđa. 
Hvala Ti na pismu, Tvojoj pažnji i na svakoj Tvojoj dobroj želji. 
Bog Ti dragi obilno naplatio i učinio Te u svemu po svojoj sv. vo- 
lji l Ne mogu dođi, zaposlen sam, rado bih pošao, ali nije moguće. 
Po Tvom odlasku ostao sam ovdje. U ponediljak na 7 tek. pošao sam 

u ŽivogoŠću. Na 12 sam bio s đjacima na oblačenju. Na 13 s. sam 
opet došao ovdje. S djacima je ostao P. 0. fra Stanko. Ovdje nema 
nitko, pa moram još ostati. U ponediljak polazim u Split. Na pita- 
nje za Vaše redjenje (vas trojice) došao je odgovor veoma brzo o- 
vakav: sv. Kongregacija za III. raz. ne daje više od 12 mjeseci. 

M. P. 0. Provincijal nije - ja mislim - ni htio dalje pitati. Takav 
je odgovor došao iz naše kurije Reda. Stoga sada Vaše redjenje ne 
može biti, već samo njih 6. Oni đe se rediti u Šibeniku na 27. o.m. 

Biblioteka se radi, veđ je prenesen cijeli pod gornji i skoro 
polovica od srednjega. Ovdje su I. i II. razr. P. 0. fra B. Borić 
je došao na 12 tek. M. P. 0. Gvardijan osjeća se dosta slabo u živ- 
cima. Govorio sam Mu da pođje k Tebi i bio mi je obećao, ali ga je 
jučer pozvao k sebi M. P. 0. Provincijal. Eto kazao sam Ti neke no- 
vine, da se barem duhom preneseš u svoju sredinu. 

Sad s pomoću Božjom predjimo na drugo, važnije, a to je naš duh. 
napredak. Isus je Gospodar svojih darova i milosti. Zašto daje jednom 
ovo, a drugom ono - to On sam zna. U svemu se pokazuje Njegova bož. 
mudrost i ljubav. Nama ne treba vani zalaziti, da se poklonimo i uz- 
veličamo tu bož. mudrost i ljubav, već nam je dosta zaći u našu dušu 
i tu čitati velika, uzvišena djela dobrote, ljubavi i mudrosti naše- 
ga Boga. Kad pogledaš na svoju dušu i upitaš se, kako si velik i mi- 
losrdan sa mnom Bože moj, tad Ti duša osjeća u sebi veliku ljubav i 
želju da odgovori na sve što od nje Bog traži. A što On hoće ? Pot- 
puni posluh. On hoće, da bude potpuni Tvoj gospodar, da On u svemu 
zapovijeda i vodi. Ti kažeš... a dotle će On biti mjesto Vas učitelj 
...Slabo si se izrazio. On je vazda, i tu,i ovdje / i na svakom jedini 
Tvoj učitelj, vod ja, otac - i sve Tvoje. On traži zato potpuni posluh, 
jer inače ne može dušu voditi, učiti, usavršavati, ako ona ne prima 
i ne vlada se po Njegovoj volji. Zato se ovdje ispravi. U kreposti 
posluha imaš biti potpuno savršen. Koliko ovdje budeš vjerniji, to- 
liko ćeš Mu više omiliti i proslavit ćeš Ga. Ja bih Te želio vidje- 
ti malim djetetom evandjeoskim, koji še jedino od posluha u svemu 
ravna. Bože moj, koliko bi ugadjao Bož. Veličanstvu ! Koliko bi Ti 
se duša približila Bož. svjetlu i u nj potpuno uronila l 

Zašto si tako nestalan i brz na sve što je vanjsko. Vidiš da 
Te neprestano Isus zove unutra, da ostaneš svagdje s Njime. Molim 

Te, poslušaj Isusa i svoju savjest. Time se mnogo, mnogo gubi. Još 
se nisi naviknuo sve gledati kao ništa, blato da dobiješ, da budeš 
s Isusom. Promisli na svoje zvanje. Ono se ne može ostvariti ako 
se od svega ne udaljiš ne fizično nego duhovno. Fizično što možeš 
i koliko možeš, ali duhom, srcem možeš potpuno, svaki dan što vi- 
še i savršenije. Vrati se k svome miru. Pusti sve prolazno, a bavi 
se sa onim što Isus duši daje. Što joj daje ? Svoju ljubav, svoje 
Srce, svoju muku, svoj Sakramenat i svoju Majku. On od vremena do 
vremena pušta sve veće svjetlo od ovih velikih Avojih Otajstava u 
Tvoju dušu. On hode, da duša u njima živi i bude. Vanjsko đeš upo- 
trebaljvati što On hode, koliko hode, dakle iz posluha i kako Ti 
je naredjeno. Redovito se ispovijedaj i obavljaj svoje duh. vježbe, 
ali sve mirno, jednostavno i veselo kako sam Ti preporučivao u bo- 
ridima onaj dan. Ponizi se radi one teškode što dutiš u duši. Pokaj 
se radi svih nevjera, propuštanja i nepomnja. Reci Isusu da deš bi- 
ti vas onakav kako On hode i traži. Opet de dodi mir i pouzdanje u 
Tvoju dušu. On de upraviti Tvojim zdravljem kako hode po Svojoj sv. 
volji, a Ti moraš idi putem, koji Ti je pokazao. Toplomjer i cjev- 
čicu du Ti poslati iz Splita. Ako Ti bude trebalo robe, plašt, pi- 
ši i poslat demo Ti. Bude li Ti trebao plašt, javi fra Samuelu i 
meni . 


Od 24 - 30 o.m. sam u Splitu, a tada se opet vradam u Makarsku 
radi duh. vježba za svečanu profesiju. Zahvali Mp. O. Provincijalu, 
da Te je posao tamo na oporavak. 


Mak. 


Sa Isusom i Marijom blagoslivlje Te 


18. VIII. 33. 


Tvoj Magistar 


30/9. 

+ ! Dragi fra Nikola i 

Ljubav Bož. Zaručnika neka svu Tvoju dušu pretvori u Nj ! 

Molim Te, javi mi kako si i duhom i tijelom. Nisam Ti mogao 
odmah poslati za put, jer nema P. 0. Vinka. U velikoj je neprilici 
Mp. 0. Prov. nije primio pa mu ne može ništa poslati i zato je u ne- 

ugodnom položaju. Ne mogu Ti ništa pisati: zaposlen sam. Neka Te 
Bož. Učitelj obdari svojom mudrošću da vazda znaš u svemu izvrši- 
ti svaku Njegovu volju. Nemo adolescentiam tuam contemnat, sei 
exemplum esto ni verbo, ni conversatione , ni charitate, ni fide, 
ni castitate. I Tim. IV, 12. 

Ako Mila ne prima Glasnik sv. Ante, pa bi mogla neka ga na- 
redi. 

Pozdravi oca i sve Tvoje. POzdravi o. Dekana. 

Sa Isusom i Marijom blagoslivlje Te 

Tvoj Magistar 

Mak. 3.X. 33. 


30/10. 

Pax et bonum ! 

Dragi moj fra Nikola ! 


Makarska, 26. VIII. 1934 . 


Bog, koji je sama ljubav napunio dušu Tvoju svojom mudrošću 
da Mu vazda budeš ugodan i mio stan i da u svemu znadeš ispuniti 
svaku Njegovu volju ! 


Najljepše Ti zahvaljujem na lijepim, plemenitim, iskrenim čuv- 
stvima i zahvalnošću, koju si pokazao i zasvjedočio svojim ponaša- 
njem i vladanjem, kad si se imao rastati iz Profesorija. Dao dragi 
Bog, da u Tebi vazda raste i napreduje svaka krepost ! 

Iskreno Ti zahvaljujem na poslanom daru po Don Roki. Bog na- 
platio Tebi i Tvojima I Blagoslovio njihov rad i kuću uvijek pratio 
blagoslov neba ! 

Za Veliku Gospu bio sam Ti poslao ovu knjižicu i u njoj malo 
pisamce i metnuo tiskanice, ali tamo otvorili na pošti, povratili 
u Makarsku i oglobili. Morao sam platiti taksu. 


Htio sam Ti pisati prije nego Ti meni, ali nisam dospio. Molim 
se za Te. Bilo je upravo nešto posebnoga pri tom, što ću Ti kazati, 
ako Bog da, kad se sastanemo. 

Sada s pomoću Božjom na Tvoje pismo. Pogriješio si, jer nisi 
odmah na početku odredio prema prilikama dnevni red i redovito, ne- 
faljivo, čvrsto se držao duh. vježba i danih uputa. Sam sada vidiš 
i na sebi iskuša ješ kako se ima postupati na duh. putu i vjerno se 
držati sv. molitve. U sebi opažaš kako je borba neizbježiva izme- 
dju duha i tijela te ili prije ili poslije treba ući u nju i bori- 
ti se s Gospodinom za Njegovu službu. Sada na Tvoju nutarnjost . Po- 
gledaj ozbiljno na Tvoju dušu i koje neprocjenjivo blago u sebi 
krije i drži. To je Presv. Trojstvo, koje se ne zadovoljava samo 
da stanuje u duši kao svom hramu, već traži da Mu neprestano pri- 
kazuješ poklonstvo hvale, ljubavi i žrtve. Ono hoće da dušu podi- 
gne na veliku čast. Promisli ozbiljno na sve one pozive, na pro- 
svjetljenja, poticaje, duhovne opomene, tomu pribroji ona upozo- 
ravan ja i duh. upute koje je Gospodin davao preko svoga zamjeni- 
ka, pa će Ti opet ponovno biti jasno, koje je ono posebno zvanje 
što On od Tebe hoće. 

S Gospodinom se ne smijemo šaliti ili pogadjati. Njemu se ima- 
mo potpuno, velikodušno pokoravati i u svemu izručiti. Eto Ti još 
nekako u sebi trpiš, da opet zna zavladati samoljublje, obzir, svi- 
jet sa svojom taštinom. Puštaš da pohote podignu opet svoju glavu i 
hoće da se duhu nametnu i potisnu ga. Nekako sebi praštaš nevjere, 
nepomnje i duh. lijenost. Ne znaš li da se to ne podudara sa savr- 
šenom ljubavlju, koja ima u Tebi svagdje i uvijek gorjeti. Misliš, 
da Ti tko može dati ono što Gospodin traži ? Nitko, nego On sam. Da- 
kle, moraš uvijek biti s Njime, kod Njega i u Njemu. Nikako ne mogu 
odobriti Tvoj način kojim postupaš. Moramo se čuvati i paziti da se 
ne iznevjerimo milosti i Božjoj volji i sve imamo učiniti, da ne do- 
djemo na manje ili se pokažemo nevrijednima. Ako po slaboći pogrije- 
šimo, odmah opet k Bož. Srcu. Ne čekati, ne pustiti dok god ne pad- 
nemo sasvim ili dok osjetila i naša slaboća ne puste nas. To je ve- 
lika naša zabluda i neshvaćanje. Čim se spaziš da nije sve u redu, 
odmah u dušu, k nutarnjoj molitvi, k izvoru života, k Svetosti Isu- 
su, k Majci i nikako ne smijemo oklijevati, odgadjati i tješiti 
se: poslije ću ili kad budem imao više, boljeg vremena ili slično. 

Molim Te i zaklinjem Te kao Tvoj, iako nevrijedni duh. upr., da 
nikako ne propuštaš ili zanemaruješ sv. molitvu, osobito razmatranje, 
potpuna iskrenost sa Gospodinom i sve ostavi, da Mu vas pripadaš. Ti 

si Njegova žrtva. U Tebi ne smije biti više svijeta, taštine, pono- 
sitosti, samodopadnosti, oholosti, isticanja, hvalisanja, traženja 
utjehe, zadovoljstva u stvorenja, itd. Sve ovo protivi se Duhu Bož- 
jem, nije po volji Božjoj. U Tebi, naprotiv, sve ima biti po Srcu 
Isusovu. I ako osjetiš ovakvih slabođa uslijed istočne pokvarenos- 
ti, voljom, srcem ne smiješ pristajati. 

Vidiš kakav nered u Tebi odmah nastaje Čim zapustiš držati se 
puta svoga, kojim Te Isus vodi. Odmah počne rat, boj. U Tebi se di- 
gnu sve Tvoje slabosti. Na što prije nisi ni mislio, niti htio zna- 
ti, sad počne smetati u glavi i volju stane gibati i sali jetati .Mir 
iščezne iz duše. Osjetila se sve više zanimaju za vanjske pojave i 
dušu hode da povuku vani. Ti. unutra osjećaš da Gospodin zove, opomi- 
nje, kori, ali nemaš odlučnosti, spremnosti, odvažnosti da odmah sve 
prekineš i vjerno se baciš pred Njegove noge i odazoveš se spremno 
Njegovu pozivu. Vidiš svoju slabost. Što više odgadjaš postaje teže 
i mučnije. Bori se milost, ljubav Isusova i naša slabođa, strasti, 
svijet, tijelo pomoženo napašđu, koja će povući dušu k sebi. Tko i- 
ma pravo ? Samo Isus. On je sam gospodar, kralj i zaručnik duše. Mo- 
lim Te ne zaboravi nikad u svom životu ovaj poziv, svoju dužnost, 
pravo, koje ima Isus na Te i što traži od duše. 

Puno Ti fali sv. poniznosti. 0 da znaš kakov će mir u Tebi nas- 
tati kad ona dušu osvoji, prožme i uredi ! Vidiš, promisli, sv. po- 
niznost tolike je cijene, da ona resi Bož . Srce Isusovo, Njegova je 
najglavnija oznaka i On je posebno ljubi, svagdje je s Njime i Nju 
uvijek traži u dušama. Ja bih Ti želio istaknuti sve što je najgla- 
vnijega da budeš po volji Božjoj, ali sam znaš, da ne mogu niti je 
zgodno sve u jedan čas. Molim se za Te, da Te Isus i Marija čuvaju 
i vazda drže u svojim Presv. Srcima. 

Tvoj dnevni red potvrdjujem, samo Te upozorujem da odrediš 
slobodno vrijeme u što ćeš ga uložiti ili vani u vrtu odmor, ili 
lako štivo, ili kakva radnja vani, itd. Svakako neka bude odred je- 
no. Tako i po podne. Ako nemaš zgodnoga vremena za sv. razmatranje, 
a Ti spoji sa duh. čitanjem, ali neka bude razmišljanje kako Gospo- 
din dade. Ako propovijedaš nedjeljom, tad se pripravi preko nedje- 
lje polako i svaki dan nešto promisliš. 

Svakog suvišnog zadržavanja s osobama, bilo s kime, prekini, 
predobij se i prati točke dnevnog reda. Žrtvu j Gospodinu svaku u- 

godnost, koju bi osjetila i samoljublje htjelo imati sa stvorovi- 
ma. 


Nemoj se smetati, ako Ti sve ne pod je uvijek za rukom. Ti bu- 
di postojan, točan, vjeran u trudu i borbi, u nastojanju oko nutar- 
nje čistoće i jedinstva sa Isusom. Trudimo se, borimo se, da budemo 
jedno sa Bož. Učiteljem, da u našim srcima nadje pravu ljubav, is- 
krenu poniznost, duboku zahvalnost, spremnu žrtvu, odanu pobožnost 
i trajnu vjernost. Ne ožalošćujmo Njegovo Bož. Srce niti vrijedjaj- 
mo naš svećenički karakter, koji mora vazda sveto sjati i visoko 
stati. 

Preporučam Te Ranama našeg Bož. Učitelja, opominjajući Te, da 
ih ljubiš. Štuješ i s Njima budeš sjedinjen po trpljenju i duhu 
žrtve. 

Sa Isusom i neb. Majkom blagoslivlje Tebe i sve Tvoje 

fra Ante 


P.S. 

Molim Te, pošalji mu odmah molitvu simplicis intuitu Bossueta. 
Izradit ću nekoliko komada na mašinu. Daj Mili taj list. 

Knjižicu Ti dariva fra Kruno radi uvezane knjige. Može biti 
poslužiti kao priprava i zahvala za sv. misu. 


Makarska 3 28. VIII. 1934. 


+ l 

Časna Gospodjice Mile ! 

Molim Vas , ako znate kakovu zgodnu lijekarijuj da fra Nikola 
Izbaci onaj katar j pripravite mu i dajte da svaki dan pije. Neki 
piju med I pelin. Toga 6e biti kod Vas. Svakako mu nešto spremite > 
što 6e biti korisno da pije i da više izbaciva . Ako bi Vam odavle 
što trebalo ili meda ili što drugo 3 neka on piše , odmah ćemo mu po - 
8 lati . 

Lijekarnik je analizirao pljuvačku i nema u njoj bacila. 

Ako bi Mate pošao u Zagreb, molim Vas, bilo bi mi drago da mi 
fra Nikola javi, jer sam mu odredio nešto u tom pogledu predložiti 

Rvala Vam na poslanom grozdju i lotilji. Zahvalite Ocu, bradi 
i nevjestama. 

Sve Vas pozdavlj am i Bogu prep oružam . 

Sa odličnim štovanjem 

Fra Ante Antid 


ripoitiena : Fra Nikola se n.lazio u to doba kod roditelja u 

Metkoviću na oporavku. Njegov Magister zabrinut 
za fra Nikoliko zdravlje piše nj govoj sestri 
gdjici Mili« 


30/11. 

Tučepi, 7.9.34. 

+! Dragi moj fra Nikola I 

Pišem Ti iz Tučepi, gdje sam došao jutros da nešto pripravim 
djecu 0. fra Krste za prvu sv. pričest. Želio sam Ti pisati za svet- 
kovinu Porod jenja naše neb. Majke. Svakom prigodom želio bih Ti u- 
saditi u srce jaku i žarku sinovsku ljubav, pobožnost prema našoj 
Majci. Ta Ona je sve poslije Isusa. Od Nje sve imamo očekivati. U 
Nju sve pouzdanje imamo staviti. Poslije Boga, radi Nje samo i za 
Nju imamo živjeti. Njoj Te vazda predajem. Molim Te reci mi, što 
je to u duši. Čemu si smućen, pomućen, u sebi zatvoren ? Što tr- 

piš ? Ili bolje , zašto se smetaš u Tvom duhovnom putu ? U kakve se 
sumnje upuštaš i što, zašto dozvoljavaš da Ti sve glavom prolazi ? 
Čini Ti se da ne možeš sve izdržati na duhovnom putu i da je ne- 
spojivo sa vanjskim prilikama i životom. 

Ja ništa drugo na sve Tvoje smetnje ne odvraćam, nego Ti sta- 
vi jam pred oči život Bož . Učitelja. Promisli u kojim neprilikama 
života je bio, što je sve imao vidjeti, čuti, podnositi, trpjeti i 
što On radi ? Vazda je u jedinstvu s nebeskim Ocem. Uvijek združen 
s Njime, u svemu s Njegovom sv. voljom. Vrši službu koju je primio 
od Njega. U svim okolnostima Njega gleda. Njegovu slavu i volju, te 
naše dobro, a Sebe, Sebe žrtvuje. Sebe zaboravlja. Eto Ti rješenja 
svemu što Te smeta i uznemiruje. Sve što Te je napalo ovih posljed- 
njih dana čista je napast i zasjeda djavolska. Bilo pod kojim mu 
drago vidom, fina je prevara sotone koji se mijenja i traži da ba- 
rem kojim putem ud je do Tvoga srca, koje mu mora biti uvijek, nepre- 
stano zatvoreno. 

Druga smetnja što Te napada i dosad ju je jest malodušnost, ne- 
pouzdan je, neko nepovjerenje, pa i u ispovjednika. To je pripušta- 
nje Božje, da Te nauči biti vjernim i malenim, potpuno predanim u 
ruke Bož. Ljubavi. Ti sve učini što On od Tebe traži. Ne smiješ u 
ničemu ništa propustiti. Sve Mu daj, sve žrtvuj , sve podnesi za 
ljubav, za vjernost, za jedinstvo. Ne smetaj se, što molitva pos- 
taje dosadna, teška, mučna i dugočasna. Ostani kao vjerni vojnik, 
koji čuva stražu na vratima svoga kralja, pa ne znam što smetalo 
njegovu službu. Ne upuštaj se u ničemu da se pravdaš ili prepireš 
sa svojim mislima, smetnjama, duhovnim sumnjama. 

Slušaj, ostani dobro, poslušno dijete, koje se uzda u svoga 
Oca i onda kad pušta da ga svak napada, smeta, ponizuje, prezire i 
odbacuje. Ponizan budi i ne će Ti se ništa zla dogoditi. Uvijek u 
Bož. Srcu ostani i nikad ne posumnjaj o Njegovoj ljubavi, dobroti 
prema Tebi. Potpuno se imaš sebe odreći upravo u ovim teškim časo- 
vima, duševnih tmina i smetnja. Ta Isus hoće da budeš dionik svih 
Njegovih duševnih stanja, da Mu u svemu prikažeš Sebe na potpunu i 
savršenu žrtvu. Nek Te ne smeta ništa Tvoja slaboća. Isus je Tvoja 
jakost i u Nj se imaš obući. Duh Tvoj neka mirno i pouzdano počiva 
kod Njegova Bož. Srca i svu nadu u Nj postavi. Ne trpi da budeš 

dvostruk. Sve za Boga, sve u Njemu, sve s Njime. U sv. razmatranju 
nek Ti se duša ojača strpljivošću, poniznošđu i predan jem. Neka 
srce i volja sve rade. 

Šaljem Ti pismo Mp. 0. Provincijala, da mu znam odgovoriti. 
Ili ćemo pitati od 0. fra Joze što on misli i što mu treba. Ako 
misliš da je bolje da Ti sam pitaš, možeš slobodno javiti i pisa- 
ti mu. Sv. Porodjenje neb. naše Kraljice donijelo Tvomu srcu mir, 
slobodu, veselje u Duhu Svetomu ! 

Sa Isusom i Marijom blagoslivlje Tebe i sve Tvoje 

fra Ante 

P.S. Pismo Mp. 0. Provincijala dobio sam tek večeras. 


3o/12. 

+i Dragi moj fra Nikola ! 

Danas na dan Žalosti BI. Majke posebno sam Te preporučio, a 
sada Te se sjedam želeći Ti da budeš vjeran svome duhovnom zvanju 
- žrtvi. Bog to od Tebe hoće, imaš Mu velikodušno sve pokloniti. 
Ujedinjen u Srcu Presv. Majke obnovi svoj dar i savršeno se žrtvuj 
sv. volji Božjoj po nakani Presv. Srca Isusova i Marijina. 

Čuvaj sv. sabranost i duh sv. molitve. Bož. Srcu Te preporu- 
čara i predajem preko Neoskvrnute žalosne Majke i s Njima blagosliv- 
ljem 

Tvoj fra Ante 


Makarska, 15.9.34. 

30/13. 


+! Dragi moj fra Nikola ! 

Šaljem Ti sat, koga je fra Petar ostavio u polasku da Ti se 
preda. Sada možeš kod kude dati jedan r jer Ti dva ne služe. Učini 
kako vidiš da je zgodnije, svakako vježbaj sv. siromaštvo, koje I- 
sus toliko ljubi i cijeni. 

Jesi li već postao bolji, ponizni ji, umrtvi jeniji i pobožni ji ? 
Isus toliko čeka na Tvoju svu, potpunu ljubav i treba da znaš cije- 
niti Njegovu dobrotu i ljubav. Budi nutarnji čovjek. Ne povadjaj se 
za osjetilima i vanjskim utiscima. Čuvaj sv. sabranost i sv. molitvu 
Vazda čisto srce i ponizno. To najviše pitaj i traži od Majke i Bož. 
Srca. Uzdam se u pomođ Božju da ne đeš bez duhovne koristi biti tamo. 
Za Te se molim i Gospodinu Te predajem. 

Evala Ti na onim dobrim opaskama i savjetima, koje si iznio u 
zadnjem pismu. Želio bih i ja, gledam i nastojim, a Tebi se preporu- 
čam u sv. molitvu. Meni če biti vazda drago da me sjetiš ili upozo- 
riš na sve što mi služi, ili može dobro dođi, u svakom pogledu obzi- 
rom na moju službu i moje vladanje. 

Tebe i sve Tvoje pozdravljam i blagoslivl jem 

Tvoj Magistar 

Makarska, 1.X.34. 

P.S. Ovaj mjesec posveti Bi. Majci od Ružarija pod zaštitom sv. Oca 
i sv. Tereze D j . Isusa i da Ti Majka dade duh sv. molitve, sv. Otac 
ljubav k Propetomu, a sv. Tereza duh jednostavnosti i poniznosti. 

Budi strpljiv sa sobom i vjeran Gospodinu u svagdanjim malim 
stvarima i žrtvama. 




30/14. 

H.I.M. ! 

Dragi moj fra Nikola ! 

Isus i Njegova Presv. Majka učinili Te svojim savršenim djete- 
tom I 

Kad sam pročitao Tvoj zadnji list, posebno sam zahvalio dragom 
Bogu i molio se za Te. Sam znaš što sam pitao od Bož. Srca. Ne mogu 
Ti dalje pisati, samo Ti prigodom ove svetkovine želim da postigneš 
pravu svetost na koju Te dobrota Božja zove. Sve ostavi, a najviše 
sebe. Slušaj milost i vjerno stupaj k Propetomu, da Te učini dioni- 
kom svoje muke, boli i ljubavi. Nemoj udovoljavati samoljublju, ugod- 
nosti i slavičnosti. Pomnjivo slušaj svaki kret milosti i nemoj se 
oglušivati nijednom glasu. Promatranje svetih neka Te oduševi za naj- 
veći ideal - biti sveta žrtva Propete Ljubavi. To Ti od Bož. Srca 
Isusova i Marije po zagovoru Svih Svetih prosi 

Tvoj fra Ante 

Makarska, 31.X.34. 


30/15. 

+ t Dragi moj fra Nikola ! 

Šaljem Ti onu molitvu. Ti đeš sam sve to povezati i urediti. 
Nisam znao da đe se tako oduljiti. 

Večeras počinju duh. vježbe. Vodit ču ih ja, ako Bog da. Mo- 
lim Te osobito me preporuči Bož. Srcu i našoj Majci, da u svemu bude 
po Njihovoj sv. volji. 

Preporučam Ti više mira i nutarnjega i vanjskoga. Vježbaj se 
u nutarnjem zatajivanju volje i osjetljivosti. Sve primi iz ruke 
Božje. Čuvaj srce čisto, ponizno, od svega ocijepljeno. 

Preporučam Te Bož. Srcu i Majci. S Njima Te blagoslivlje 
Mak. 3. XI. 34. Tvo D fra Ante 

P.S. Molim Te zamoli 0. Meštra neka mi odmah večeras pošalje 
Vallensteina poštom. 

30/16. |< 

+ i Makarska, 16. XII. 34. [ ! 

Dragi moj fra Nikola l 

i 

Dobri Gospodin bio vazda u Tvom srcu i Tvojoj duši i napunio i 

Te svojom sv. ljubavlju, da uvijek budeš po Njegovoj sv. volji u i 

svemu ! s 

i 

Kako si ? Jesi li vazda s Gospodinom ? Je li sve u Tebi po 


Njegovoj sv. volji ? Ljubiš li Ga svuda, ili se zaboravljaš Njego- 
ve sv. ljubavi ? Odgovaraš li svim Njegovim pozivima ? Slušaš li u 2 

svemu Njegov sv. glas i jesi li dobro dijete posluha ? Živiš li 
duhovnim djetinjstvom u duhu žrtve, poniznosti, životom sv. molitve 
i istinite ljubavi ? Kako se vladaš i slijediš li ona pravila, upute 
koje Ti je Gospodin dao i preko svog nevrijednog sluge ? Da li si 
vas Marijin ? Ljubiš li Je kao Njezino poslušno, vjerno, iskreno di- 
jete? Eto što Ti stavljam na razmatranje kroz ove dane, da se tako £ 

bolje i savršenije uzmogneš pripraviti za sv. Porodjenje Gospodino- 
vo. Kroz sve ove dane nastoj što bolje uđi u svoju dušu i promatraj 
divnu ljubav Božju u njoj. Izbaci sve što nije po sv. volji Božjoj i 
upriliči se Bož . Djetetu. 

3 

Sada prelatom na drugo, koliko Gospodin dade u Svojoj velikoj 
dobroti. Što je s Tobom ? Što je ono što često zna na dušu dođi, na ^ 

nju kao silni val napasti i preuzeti je i podignuti je k sebi ? Oni 
sveti valovi, koji se znadu češđe talasati i udarati u sve krajeve 
Tvoje duše, što su i odakle su ? To su sveti i poželjni odjeci lju- 
bavi Isusove u Tvojoj duši. To je ono što hode još odavna da Tvoju r 

dušu okupa i opere, da bude b jeli ja, čišđa od snijega. To su djelo- 
vanja Duha Svetoga u duši, kojim On želi da je uredi, ispravi, po- u 

ljepša. To je nova faza u Tvom duhovnom životu. Ti sve više uvidjaš ^ 

volju i poziv Božji. Ti osjeđaš u sebi dužnost i potrebu da imaš a 

potpuno odgovoriti pozivu Gospodnjem. Ja bih želio, da se ovo dje- 
lovanje milosti Duha Svetoga ne zaustavi u Tebi ili da se tek jav- 
lja u pojedinim prigodama, već da ono neprestano raste i sve više B 

napreduje. To ovisi o Tehl . Bož. Umjetnik u Tebi želi i hode svoje 
djelo savršeno izvesti, samo ako Ti svojom voljom ne stavljaš za- 
preke. Moraš s pomođu Božjom proslijediti vječno svoj put i od nje- 

S 

ga nigdje i nikad ne silaziti. Na tom putu Duh đe Sveti neprestano 

djelovati u Tebi. Sve daj Gospodinu potpuno. Nemoj za se ništa o- 
stavljati. Ne troši u ništa svoju duhovnu snagu, ved je svu čuvaj 
za Gospodina. Nemoj se zaustavljati samo na riječima ili obećanji- 
ma, udji sve do dna duše i sve daj Bož . Zaručniku. Molim Te, ništa 
mi nemoj skrivati, ved sve imaš redi što Ti Gospodin dade da upoz- 
naš ili uvidiš. Ovo Ti ne govorim kao da sumnjam o Tvojoj iskreno- 
sti ili otvorenosti, ved hodu da Ti dignem svaku obzirnost, bilo 
u kojem drugom pravcu imao prema meni . 

Kako bi želio, ja Ti ne mogu češće pisati, jer sam kako i sam 
znaš, zaposlen. Molim se za Te i želim s Gospodinom, da budeš svet. 

Za sv. Porod jen je Gospodnje želim Ti nutarnju obnovu. Neka Ti 
Bož. Dijete po zagovoru neb. Majke dade dar duhovnog djetinjstva. 

Sa Isusom i Marijom blagoslivlje Te 

Tvoj fra Ante 

Split-Dobri, 23. XII. 34. 


3Q/17 . 


+ ! Dragi moj fra Nikola ! 

Mir i ljubav Bož. Srca neka uvijek u Tebi vlada I 

Mislio sam iz Splita da Ti napišem više, osobito o sv. poniz- 
nosti, ali nikako ne mogu, zaposlen sam. 

Molim Te, posveti se vas i potpuno Bož. Srcu. Svaki četvrtak 
učini jednu uru pred Isusom. Odmah sutra u petak (I) počni ovu po- 
božnost. Ako Te umara cijeli sat, razdijeli ga na pola: 1/2 ujutro, 
a 1/2 po podne. Razmatraj o ljubavi Bož. Srca ili o muci Isusovoj. 

Nadam se, da će se Bož. ljubav razli jati na Tvoju dušu i srce. 
Budi dijete Marijino. 


Sa Isusom i Marijom blagoslivlje Te 


Split-Dobri, 21.11.35. 


fra Ante 

30 / 18 . 

c 

+ I Dragi moj Sinko I i 

Na godišnjicu Tvoje prve sv. mise primi moje očinske čestit- 
ke i slijedeće želje: Sa Isusom želim Te vidjeti ponizna , umrtvena, 
mrtva sebi i svijetu. U Tebi neka prosine Isusova ljubav, čistoća, 
siromaštvo i svetost. Budi u svemu žrtva Bož. Srca preko Marije. j * 

Isus Te hoće, da Ga slijediš noseći križ s Njime. S Tobom hoće, da 
familijarno opći, da Ti utisne Svoju potpunu sliku i da Te Njegov 
Duh u svemu vodi, uči i ravna. Ovo Te stoji borbe bez koje nema 
pravog života. Sve milosti, koje nam Gospodin daje, milosti su za 
borbu, za trud, a ne za mir. Ne plaši se, Isus će u Tebi pobijedi- ^ 

ti, samo slušaj i slijedi Njegov glas. I y 

Molim Te kao Tvoj duh. otac, podloži se u svemu sv. volji Bo- 
žjoj i nemoj se nikad otimati svakom pozivu i odredjenju Njezinom. 

Q 

Od Tebe tražim s Gospodinom, po Njegovoj sv. volji, potpunu pos- 
lušnost i pokornost, jer u ovom stoji tajna Tvoje gorljivosti i 
velikodušnosti. Ako si uvjeren i osvjedočen o sv. pozivu da Te Bož. I n 
Mudrost hoće, i da od Tebe traži da me prizna ješ i gledaš premda 
nedostojnoga kao Njegovog zamjenika Tvojoj duši, onda Te molim da 
se u svemu vladaš kako Te On u svojoj velikoj dobroti preko mene ne- 
vrijednog savjetuje i upućuje. Nek Te ne smeta bezbroj mnogih nesa- P 

vršenosti, slaboća, velikih, pače najvećih mana, koje u meni vidiš, g 

opažaš, spozna ješ, otkrivaš. Ti se ne oslanjaš na mene već na Gos- v 

podina, koji se je udostojao poslužiti sa mnom, krhkim i najslabi- M 

jim, da u Tebi pokaže da sve dolazi od Njega. Zaboravi sebe i sve r 

svoje, a gledaj na Boga i Njegovu sv. ljubav. Budi maleno Njegovo 
dijete, koje ništa ne zanaša što je oko njega, ne uznose ga ljudski 
pogledi, hvale i ljudsko mišljenje. Ono ne misli na se, na svoje 
prvenstvo, odlike, niti se bavi promjenama oko sebe. Ono ne zna za 3 

drugo nego za oca i majku. Ne more ga strasti, ne potežu ga mane, + 

ne rastežu ga brige. I Ti budi takov. 

Pusti dušu nek ravno ide k svojoj Ljubavi. Nek misli kako joj p 

Ona daje , nek Nju svagdje gleda i slijedi. Kad bi mi Bož. Mudrost 

dala, da Ti dignem iz srca onu tajnu cijenu sebe, onaj tašti ponos, 

. . . B 

onaj Tvoj ja, onu Tvoju tvrdoglavost, ono Tvoje samopouzdanje i o- 

P 

slanjanje na se - sve, ma sve, bih iščupao i očistio, da tu zasa- 
dim najdublju poniznost, prezir sebe i svake ljudske veličine, ta- 
štine i ponosa nedopuštenoga ! Oh, da bih mogao usaditi u Tvoju 
dušu jednostavnost, poslušnost, duh pregaranja, žrtve, duh evan- 
djeoskog siromaštva, evandjeoske čistoće. Onom sv. vatrom koju je 
Bož. Srce donijelo, želio bih zapaliti Tvoju dušu, sva čuvstva, sve 
pokretne modi Tvoje, da izgaraš pred Njim ! Sinko} Budi uvijek 
svjestan velike milosti, da Te Bog zove na svetost. On ne će da 
ostaneš polovičan, ved sve hode. Hodaj uvijek pred Njim, s Njime, 
u Njemu. 

Podlažudi se u svemu nedokučivim osnovama presv. volje Božje 
i priznavajući potpunu svoju nedostojnost ove uzvišene službe, pri- 
kazujem Te s Marijom, u Mariji i preko Marije milosrdnoj ljubavi 
Bož. Srca kao žrtvu paljenicu prema željama i odlukama neb. Majke, 
a da Bož. Srce dade da ispuniš u svemu Njegovu presv. volju i da 
dade svetih svećenika sv. Crkvi, redu i majci Provinciji. 

Premda nevrijedan i nedostojan, zajedno s Presv. Trojstvom i 
nebeskom Kraljicom blagoslivlje Te 

Tvoj nevrijedni fra Ante 

Makarska, 4 . III .1935. 

P.S. Za sv. korizmeno vrijeme posebna vježba : bol, kajanje za 
grijehe. Svaki dan razmatrati o muci Isusovoj. Posebni ispit sa- 
vjesti o sv. poniznosti. Ideal Tvoje poniznosti Isusova poniznost. 
Motivi ; Njegovo poniženje u muci i Tvoji grijesi. Spoji uvijek sa 
razmatranjem o muci Isusovoj takodjer s bolima BI. Majke. 


3Q/19 . 

+ l Dragi moj Sinko i 

Bož. Učitelj, koji je Sebe predao za nas, neka Te svega Sebi 
privuče, da ne živiš više Ti ved On u Tebi I 


Za sv. dane koje sada slavimo i promišljamo neizmjernu ljubav 
Božju, želim Ti posebne milosti Propete Ljubavi, koje u Tebi imaju 
proizvesti onu svetu promjenu i obnovu, koju Gospodin želi i hode. 

Doista, to je djelo Njegovo, ali do nas, da za to molimo, trpimo 
i vjerno odgovaramo milosti. Nedokučivi su putevi Božji ! Treba 
da u poniznosti priznamo, kako smo nesposobni i nemogući da išta 
učinimo u djelima Njegovim. Sve On radi, mi samo s Njegovim su- 
djelovanjem i pomoći pružamo, pridoda jemo materijal za izgradnju 
djela Božjih u nama. Oh, koliko nam je nužna, potrebita ova dubo- 
ka ispovijed, priznanje naše potpune nevri jednosti i nemoći. Zaš- 
to nismo ponizni ? Zašto se ne odrečemo sebe i priznamo, da ometa- 
mo našim držanjem, samopouzdanjem i cijenom svojom, da u nama mi- 
lost ne djeluje kako bi želila ? Kada ćemo biti duhovno siromašni, 
maleni, kako to Gospodin u sv. Evandjelju kaže ? Oh, kako samo du- 
hovno slijepi kad tražimo ljudsku hvalu, odobravanje, naklonost i 
slično ! Križ, Euharistija sasvim nas protivno uče. U Tvojoj duši 
odjekuje drugi glas, druga pouka nego što Ti govori ili Te vuče 
Tvoje samoljublje i narav lukava. Kad ćeš početi biti ponizni uče- 
nik Propete Ljubavi i Euharistične Ljubavi ? Hoće li ova sv. Ljubav 
u Tebi nalaziti svoje prijestolje, gdje vlada i kralju je ? Ili ćeš 
puštati da Gospodin dugo i dugo čeka dok ćeš Mu potpuno otvoriti 
vrata srca i uvesti Ga unutra kao apsolutnog gospodara ? Kako to, 
da ne uvidjaš svoje slabo držanje prema Gospodinu ? Gdje je ta za- 
preka da ideš onim duh. putem koga Ti se je Gospodin dostojao po- 
kazati u Svojoj velikoj dobroti ? Zašto ne prekineš sve lance koji 
Te vežu, sapinju, da nisi duhovno slobodan i postojan ? Već je čas 
da pokažeš Bož. Srcu da Ga ljubiš i da ćeš Ga u svemu slušati. Ka- 
ko se to slaže sa svim onim Tvojim obećanjima, prosvjedima, želja- 
ma ? 

Ovo su dani najsvetiji i najuzvišeni ji . Isus će i ovih dana 
pogledati posehno u Tvoju dušu i pozvati je k Sebi, samo budi pri- 
pravan, da Njegov poziv čuješ i poslušaš. Svršetak je i jubileja. 
Jesi li dobio sv. proštenje ? Ti ne možeš ići i obilaziti crkve, 
ali jesi li dobio da možete u toj crkvici tu učiniti i dobiti jubi- 
lejski oprost ? Ako nisi, što ne vjerujem, odmah se poštara j i ra- 
di sebe i radi drugih duša. 

Za ove sv. dane ne propisujem Ti nikakvih vježba, imat ćeš i 
onako dosta posla u kapelici. Molim Te, saberi se, dodji Gospodi- 
nu u poniznosti i priprostosti duše. Slušaj Ga i ljubi Ga sa Maj- 
kom. Ako budeš moći, učini sv. uru u četvrtak naveče, a tako i u 
petak. 


Molim Te piši mi točno što je s Tobom u svakom pogledu. Ja 
mislim da si primio moja zadnja tri pisma. Neka Te uskrsli Gospo- 
din obdari darom svoje ljubavi, da samo tražiš što je Božje i da 
s Isusom živiš Ocu. 

Sa Isusom i Marijom blagoslivl jem Te 

Tvoj Magistar 

Makarska, 13. IV. 1935. 

Presv. Srce koje Ti se je udostojalo pokazati Svoju preveli- 
ku ljubav, neka Te očisti, uredi i sjedini Sobom ! 

To je cilj svih duh. vježbi - sjedinjenje s Gospodinom. Isus 
to želi i zato sve radi. Kod Njega nema zapreke nego kod nas. Ja 
bih želio da neprestano dižemo sve što je na putu ovoj neizmjernoj 
ljuhavi Isusovoj. Danas završavamo mjesec neb . Majke, a sutra po- 
činje mjesec Bož. Srca. Od Majke k Isusu ! Zato Ti želim upraviti 
nekoliko riječi sa željom da se obnoviš u nutarnjosti i vas se po- 
svetiš neb. ljubavi. 

Što je to, što Te smeta, da ne pripadaš vas Isusu ? Zašto o- 
klijevaš prerezati što smeta i priječi Te u neb. putu ? Ne možeš 
udovoljavati sebi i tijelu i opet dičiti se da služiš Bogu. Tvoje 
srce ne može biti razdijeljeno, ono mora biti cijelo posvećeno Go- 
spodinu. Zašto još podržaješ tajne veze svojim samoljubljem, koje 
Te neprestano vara, zasjenjuje i podjarmi juje ? Duša ne smije ro- 
bovati, već kraljevati. Ti ovo sve znaš, pa čemu da Ti o ovom du- 
lje pričam ? Ja ću prijeći na drugo. 

Ja bih Ti želio nešto drugo pokazati. A što je to ? Neka mi 
Bož. Srce dade da Ti otkrijem ono što On hoće. Tebi sva čast i 
slava Bož. Srce 1 Što je Tvoja duša ? Krasno, divno djelo Božje, 
slika Njegova. Koliko vrijedi ? Koliko je dano za nju - krvi i 
života samog Gospodina Isusa. Dakle, cijena ne može biti veća. 

Zašto je stvorena ? Zašto i svaka kršćanska duša. Je li to samo ? 

Ti si i svećenik. Isus je htio u Tebi ne samo sliku Božju kao krš- 
ćanina, već u Tebi nešto više, divnije, jer si redovnik i svećenik. 

On hode da u Tebi ođsjevne On sam. Je li time sve svršeno ? Nije. 

Što još ima nad ovim ? To je ono sveto i trajno sjedinjenje Tvoje 
duše sa Gospodinom, po kome ON hode da budeš jedno s Njime, da Ti 
duša bude čista i sveta Zaručnica Njegova. Ovo uzvišeno stanje ni- 
je svakom dano premda nas na nj Bož. dobrota sve poziva. Ti si po- 
zvan, odred jen i Gospodin sve radi da budeš dionik te velike milo- 
sti. Uzdigni svoje srce visoko i velikodušno Mu zahvali, te pre- 
daj sve u Njegovu sv. volju, da On u Tebi izvrši svaku svoju volju. 
Ti misliš da Ti Tvoji grijesi smetaju ovom sv. sjedinjenju. Podni- 
pošto. Oni su jedan novi razlog da milosrdje Božje prema Tebi poka- 
že svu svoju širinu i da Te obdari novim dokazima Svoje ljubavi. 
Možda Ti se čini da Te stvorenja priječe u ovom sv. zvanju ? Nisu, 
jer ona su sluge Tvoga Gospodina i Zaručnika Tvoje duše, a kako da 
Te smetaju ? Ili su to Tvoji poslovi, rad, okolina, prilike, itd. 
koje Te uznemiruju, ometa, prave neprilike, da Ti duša nije sa svo- 
jim Bož. Zaručnikom ? Ni ovo nije Tebi zapreka k sv. sjedinjenju. 

Sve Ti je povjereno ili odredjeno od poslušnosti, a ona je krepost 
koja dušu podlaže Bogu i čini slobodnom. Prilike Providnost uredju- 
je, pripušta i ravna. Sve ide na dobro onima, koji Boga ljube. A 
možeš li jedem čas posumnjati u posebnu Providnost prema Tvojoj du- 
ši ? A što onda zadrži dušu da ne trči k svome cilju ? Neuredna lju- 
bav prema sebi. To je teža, koja uvijek u svemu vuče k sebi i prite- 
že protiv svome teretu Božje ljubavi. Božjih nadahnuća. Njegovih 
glasova, opomena i rasvijetljen ja. Ovo u sebi još nisi žrtvovao i 
prezreo, zato si duševno slab, nemoćan, sklon svakoj mani i vrlo 
krhćLk i lako pokretljiv od najmanjeg stvora. Odreci se ove ljubavi 
i nastoj pogaziti je na svim linijama, eto pobjede nad sobom, svi- 
jetom i djavlom. Tada ljubav Božja ne nalazi nikakove zapreke i o- 
na gori u duši i srcu te ih usavršuje i pripravlja za sv. jedinstvo. 
Sinko, počnimo Gospodinu služiti. Odrecimo se samih sebe i nigdje 
ne tražimo sebe - ma nigdje. Ne mislimo na naše interese već samo 
na ono što je Gospodnje. Zato nemaš one sv. slobode sa Bož. Zaruč- 
nikom, jer si još pun sebe. Zašto nisi slobodan od stvorenja i 
preko njih ne prolaziš jednostavno i mirno ? Pun si sebe. Misliš 
na se, računaš na se, bojiš se za sem gledaš na se, hoćeš da budeš 
svoj i da pokažeš sebe. Drago Ti je da se vidi Tvoja sposobnost, 
okretnost, vještina, domišljatost, itd. Zašto nemaš sv. slobode za 
duh. upr. t j . onoga što Ti osjećaš često, često da Ti treba a nemaš 


još ? Pun si sebe i držiš dosta do svoje glave i do svoje volje. 

Nazri jevaš u duši što bi imao biti, ali nisi jer Te smeta. Zašto 
Ti je teško spojiti rad, posle i nutarnji život ? Pun si sebe , t j . 
držiš do sebe, pristaješ uz svoj afekt, bojiš se za se, ako odmah 
sve ne upotrebiš što misliš da đe biti dobro za Te. Lako se is- 
pravdavaš. Teško Ti je da si u čemu kriv, P a trpiš kad Te okriv- 
ljuju. Gledaš odmah opovrđi i opravdati se. Kod drugoga tražiš iz- 
lijevanje u riječi, izmjeni misli i čuvstava. Puštaš se zarobi ji- 
vanju od društva. Ono djeluje na Te. Što to znači ? Da držiš do 
njega, računaš na nj i pristaješ na utjehe, ugodnosti, dobra ras- 
položenja, naslade, koje imaš od toga. To znači, da tražiš sebe, 
sebe neuredno ljubiš i pun si sebe. U vanjskom poslu, društvu, ra- 
di Tvoje samoljublje nalazi više ugodnosti, privlačnosti, materi- 
jala gdje se ono zabavlja, zato Te i vuče, te Ti je teško dijeliti 
se i povući se u unutarnjost i s Gospodinom boraviti. Milost traži 
dušu samu, ocijepljenu od svega, slobodnu da je napuni o oduhovi i 
uredi za Bož . Zaručnika. Kako Ti izgledaš ? U crkvi dobar, miran, 
pobožan, ali ne potpun ni temeljit, a vani svoj, lak da preuzmeš 
što si prije u molitvi davao Gospodinu. Što ovo znači ? Da još nisi 
čovjek evandjeoski, koji je metnuo ruku na plug i ne okreće više 
natrag. Treba Ti više snage, da se otmeš vanjskom uplivu i sačuvaš 
slobodu. Ta se snaga crpe u molitvi, razmatranju, jača se odrica- 
njem i čuva se sabranošću. Znam da u poslima, u društvu nije lako u- 
vijek lako sačuvati potrebitu mjeru, jer nas naša snaga izda. Koga 
sam Gospodin uči i vodi i prosvjetljuje, njemu to postaje vrlo la- 
kim ako on sluša. Isus je u Tvojoj duši. On Te ljubi i On Te često 
zove u nutarnjost Tvoju, On Ti se pokazuje vrlo dobar, ljubezan i 
blag. Ako je s Tobom koji put strog ili se sakrije, to si Ti kriv, 
jer Tvoja taština i samopouzdanje čini Ga da te s tim postupkom os- 
jetljivo potakne na poslušnost i ljubav. Vjeruj mi da Isus baš lju- 
bomorno traži Tvoju dušu i često se k Tebi vraća čudnim izljevima 
svoje dobrote i naklonosti želeći da Mu uvijek spremno odgovoriš i 
zahvalan ostaneš. Nešto si Ti nepomnjiv, rastrešen. On je uza Te i 
vazda Te prati, čuva. Oh, da znaš kako sotona vreba da Te napane, 
zaskoči i svom žestinom napastuje, ali ne smije. On ne da da Ti se 
približi - čuva i Tvoju dušu i tijelo. Tvoja bi duša postala brzo 
bogata milostima, samo da znaš žrtvovati Isusu sebe i svagdje os- 
taviti svoju, samoljublje, taštu cijenu, zadovol jivan je sebe. 


35 


Što mu treba činiti ? Slušati, ponizan svagdje ostati, sebe 
žrtvovati i svelikora ljubavlju uz Isusa i Mariju prianjati. Ne su- 
staj,niti se zaustavljaj veđ uza sve svoje slabosti naprijed. Tre- 
ba da slušaš. Kad Isus hode da ostaneš vazda s Njime, hodaš u Nje- 
govoj sv. prisutnosti, tada ne smiješ ostaviti Ga i puštati se stvo- 
renjima ili svojoj ugodnosti, zadovol jivan ju svojih osjetila ili 
sklonosti. Ne daj se nikome poslu, zanimanju nego koliko traži duž- 
nost, razboritost i pravedna mjera. Ili ako đeš drugačije da Ti re- 
čem. Sve što radiš, gdje da budeš ili gdje si bilo čime zabavljen, 
okupiran, sve čini iz savjesti i po savjesti kao volju Božju. Opre- 
mi potpuno kao ozbiljan i razborit čovjek voljom i srcem, ali sve iz 
nutarnje moralne dužnosti da ispuniš što od Tebe traži Bog, savjest, 
dužnost. Digni se nad svaki obzir i u svemu postupaj ovako. Molim Te 
budi čvrsto uvjeren i osvjedočen o ovom: Ti se ne smiješ u ničemu 
zadovol jivati sebe, stvorenje, osjetnost Tvoju, samoljublje, veđ je- 
dino Bož . Zaručnika. Žrtvu j sve što Te u ovom zanosi i čini nevjer- 
nim Njemu. Sad na pojedinosti : 

U poslima čuvaj slobodu i odmjerenost. Riješi posle prvo pro- 
mislivši uredno, točno, u svoje vrijeme. Za zadržaji se s nikim više 
nego treba. Kad si uredio, pogledao radnju, posle, svrati se k sebi 
i sjedini se sa Isusom. Dok polaziš na posao, nek Te ne nosi osjet- 
nost, prevelika žurba, neka naglost da se brzo sve opremi, svrši i- 
li da svagdje prispiješ. Podji sa Gospodinom k poslu, k radu, k rad- 
nicima i opravljaj svoje dužnosti s Njime, za Nj i kako hi On radio. 
Osobito Ti prepo ručam da čuvaš sv. čistođu. Bježi od prigoda i ne 
zadržavaj se s nijednom ženskom. Nemoj s nikim tražiti puno riječi. 
Muk je i mrtvenje i veliko sredstvo sabranosti i gospodstva nad sa- 
mim sobom. 

Kada Ti dodju brada na Čitluk kako znaš da P.O. Gvardijan hode, 
počasti ih. kako se dolikuje redovniku i što ide po ljubavi bratskoj, 
ali čuvaj svoju ozbiljnost i sabranost i ne zapuštaj svoje posle. 

Ne obziri se Ti na nikoga ved ostani uz svoju dužnost. Nikomu ne de 
hiti žao ili da bi se uvrijedio ili zamjerio, kada Ti vršiš svoje du- 
žnosti, posle i paziš na svoje radje. Vjeruj mi, u ovom deš puno 
izbjegnuti, ako Ti ostaneš uz svoje dužnosti i ne pustiš se bespo- 
trebnom razgovoru i trošenju vremena. 


Kad ideš u samostan opremaj posle, ajde svojim putem i vrati 
se mirno natrag. Neprijatelj kad ne može navesti na grijeh, onda 
ometa, međe zapreke, podiže u nama, oko nas razne protivštine , sa- 
mo da nas smete i zaustavi u sv. nastojanju oko našeg napretka. 

Molim Te, budi svagdje i tako se pokaži da si svećenik svjestan svo- 
ga pozvan ja, budi svećenik molitve, rada, dužnosti i žrtve. 

Da se u ovomu svemu popraviš naredjujem Ti da ispit savjesti 
obnavljaš najozbiljnije. POsveti mu 1/4 sata i pomnjivo promotri 
misli, riječi, djela, izvore pogrešaka, držanje volje, poslušnost 
milosti, itd. Posebni ispit savjesti kroz ovaj mjesec : Zaboraviti 
sebe ! Izjutra odmah odluči boriti se protivu neurednoj ljubavi k 
sebi . Na podne ispitaj sve ozbiljno i potpuno. Opet odluči. Do veče 
re i uveče se opet savjesno ispitaj. 

Uzmi priliku od tamošnjih radnja i obnovi se u duhu. Vi tamo 
radite, trošite i sile i pare, i vrijeme je da se nešto dobije, u- 
naprijedi. Tebe Neh. Zaručnik zove na rad, posao u Tvojoj duši. On 
sve vodi, radi i upravlja, samo od Tebe traži da ostaneš s Njime na 
radnji, da učiniš ono što od Tebe traži, da vjerno sudjeluješ s Nji 
me. Promisli, zar ćeš biti lijeniji, nemarni ji za ovaj uzvišeni rad 
gdje Ti Bož . Zaručnik obeća je takvu i koliku nagradu i Njega da bi 
nekako zapustio, a za zemaljske poslove ulažeš sve i žrtvuješ i du- 
šu i tijelo. 

Kroz ovu nedjelju svaki dan moli 7 Zdr. Marija i Veni Creator 
- kao pripravu za dolazak Duha Svetoga. Pišem Ti na povratku idući 
u Zaostrog. Pošto parobrod trese, nije pismo izašlo čitljivo. Drugi 
dio pišem Ti vraćajući se iz Zaostroga, opet na parobrodu. Preporu- 
čujući Te Bož. Srcu i neb. Majci s Njima Te blagoslivl jem 

+ I Dragi moj fra Nikola ! 

Bož . Srce, koje Te se je dostojalo izabrati za svoga namjesni- 
ka, Ono neka Te privuče svega k Sebi, da ne živeš više Ti veđ On u 
Tebi ! 

Najljepše Ti zahvaljujem na Tvojim lijepim i plemenitim osje- 
ćajima, a osobito na Tvojoj dobroj volji, s kojom obeđaješ slušati. 
Sam znaš što od Tebe Gospodin traži. Jasno Ti je gdje Te hode, za- 
to ne ostaje drugo nego ruku na plug i pokorno slijedi za svojim 
Bož. Učiteljem. 

Zahvaljume dragom Bogu, da si sada još bolje ušao u poznanje 
samog sebe, da si mogao malo bolje i dublje uđi u korijen svega. To 
je dar Božji. Priznajem, da nisam dostojan onoga pouzdanja koga Ti 
spominješ. Ja s pomoću Božjom primam na se tu veliku dužnost i že- 
lim da s Bož. Učiteljem budem samo ono što hoće i želi. Vidiš ovdje 
jedno veliko otajstvo. On je sam gospodar, učitelj, otac, zaručnik 
i sve Tvoje duše. Tvoga srca. Ne treba Mu nitko za posvećenje Tvoje 
Ipak se hoće da posluži s drugim svojim slabim stvorom, koji je mno 
go slabiji i bijedniji nego Ti možeš i pomisliti i razumjeti. Zašto 
On to radi ? Htio je da nas združi u svome velikom otkupitel jskom 
djelu i posvetitel jskom. S time očituje divno svoju ljubav prema 
nama i obdužuje nas na veliku, potpunu svetost - sličnost s Njime. 
Takodjer nam daje s time prigodu, da idemo onim putem kojim je On 
sam išao na zemlji. Divan je Gospodin u osnovama i putevima svojim! 
Uvijek Mu imamo biti zahvalni i pokorni uzveličavajući Njegovu sv . 
ljubav u svemu i nada sve ! Ja bih želio vjerno i savršeno uz Nje- 
govu milost ispuniti svoju dužnost prema Tvojoj duši. Znam da ja 
tu ne mogu ništa. Radije se moj rad sjedinjuje s Gospodinom u sve- 
mu, što bez sjedinjenja s Njime sve više škodi nego koristi. 0 ovom 
neću dalje. Neprestano molim, da budeš ono što On od Tebe traži i 
moja je sva sreća kad Te gledam u Bož. Srcu, kad Te vidim da si 
pravo dijete neb. Majke, da živeš samo za Njih, u Njima i s Njima. 
Želio bih, da mi Gospodin udijeli sve ono što je potrebno da budeš 
duh. dijete; da živeš životom molitve, pokore i žrtve; da postaneš 

svet po volji Božjoj. Neka Gospodin dade da u ničemu ne mećemo za- 


preke Njegovom svetom djelovanju u duši ! 

Sada na drugo s Njegovom sv. pomoću. 

Tako ne može ići. To stanje ne može duže potrajati. Gospodin 
hoće da radi u duši. On hoće ostvariti svoj sveti plan. Neće, ne 
trpi da Ga itko smeta, priječi u tom. On hoće da dušu uzdigne Se- 
bi, Sobom ujedini, da je otrgne od svega a najviše od nje same i 
u svoj potpunoj čistoći, siromaštvu, preziru napuni savršenom svo- 
jom ljubavlju. Ti se stavljaš nekako u protivni stav s Gospodinom. 

Dok On zove, potiče, sili na sv. poniznost, prezir svega što je ze- 
maljsko, tašto, suvišno Ti nekako kao da i nećeš, slijediš svoju 
narav, impuls sklonosti, izazivl janje ili stvorenja ili Tvojih nag- 
nuća. Ne može tako biti. Dvama se gospodarima ne može služiti. 

Bož. Srce zove, potiče na unutarnje općenje, poklonstvo, predanje, 
ljubav koju jedino duša shvaća, a Ti čim si učinio koji mali čin u 
tom pogledu, misliš, da si s time već zadovoljio, odmah bježiš vani 
i tražiš zabave, društva. Ne smije duša tako postupati, osobito 
Tvoja, koju Bož. Ljubav tako očinski svagdje prati i otkriva joj se. 
Ti bi htio i duhovne ugodnosti i vanjske utjehe, odmora, zabave. 

Duša će shvatiti što se ovim hoće reći i što se pod ovim.- ima razu- 
mjeti. Htio bi i duhovno živjeti, a opet ne pustiti, ne ostaviti 
sve drugo i ne odricati se u svemu sebe. Ovo se ne da spojiti. Ovdje 
je tajna Tvojih neuspjeha, neodlučnosti, pogriješaka i padova. Zašto 
ovo još u Tebi traje, zašto nije još ovo riješeno ? Neuredna sklo- 
nost k sebi, potajno traženje sebe, samoljublje koje hoće da u sve- 
mu na površinu izadje i da pliva nad svime - eto to je uzrok svemu. 

Promisli još. Tvoj križ, koga Ti je Gospodin poslao, imao bi 
Te još više posvetiti, dignuti k Propetomu, a Ti s time uzimlješ 
slobodu, izliku da mnogo sebi puštaš, praštaš i kao da ne opažaš 
na sebi. Ako On hoće da trpiš, da Mu budeš sličan po križu, to se 
ne smije ograničiti na Tvom tijelu samo, to mora prodrijeti i u u- 
nutarnjost, u dušu, u srce Tvoje. 

Sveto drvo križa pruža, širi žile duboko u duši i svojim bla- 
goslovljenim, oživi ju jućim sokom tako dušu sebi ucijepi, asimilira, 
da iz nje istekne njezin pokvareni sok. Duši postane sve zemaljsko, 
tjelesno neugodno, teško, dosadno, mučno, strašni teret. Bol, trp- 
ljenje, prezir, odricanje postaje ugodna hrana. U Tebi se ovaj sve- 

ti proces još nije proizveo. A Isus hode da u Tehi sve promijeni, 
obnovi, uredi. Najprije Te hode malena, a da Te potom učini Sehi 
slična - propeta. Zato Te opominje da Ga često pohađjaš, da sv. 
misu pobožno, sveto prikazuješ i da se u svemu čuvaš u savršenoj 
čistodi . 

Nemoj se čuditi onom strahu za sv. čistodu. To je opomena 
Njegova, jer si nepomnjiv i ne bdiješ kako On traži nad svojim 
osjetilima. Upozorava Te s time, da Ga slušaš i slijediš, inače 
ne zaslužuješ posebnih Njegovih milosti i zaštite. Kad sam primio 
Tvoje pismo, posebno sam Te preporučivao Bož . Srcu i Majci, da Te 
uvijek čuvaju i privuku svega k Sebi. 

Molim Te, uzmi ovu malu uputu koju sam Ti bio napisao u Ma- 
karsko j , drži se nje, strogo je provadjaj. Ako u čemu opaziš da Ti 
ne odgovara ili ne možeš vršiti, javi mi da Ti odredim kako treba. 
Učini odmah dnevni red, koga ćeš modi prema svojim prilikama i pos- 
lovima vršiti i slijediti. Njega mi pošalji na posebnom papiru, o- 
dijeljeno od pisma. 

Razumim da će Te rad i posli, osobito u crkvi, umarati. Prika- 
ži ih Bož. Srcu preko ruku Bi. Majke. Da se unaprijed u tom bolje 
snalaziš, vladaj se ovako. Propovijedaj samo 5, a najviše 8 Časa - 
redovito 5. Najbolje bi bilo, ako zdravlje dopušta, svaki put napi- 
sati samo toliko koliko možeš redi kroz 5 časa. Govori mirno, jed- 
nostavno, s duhom. Kad je svijet i kad imaš propovijed, sv . misu go- 
vori pobožno, uredno, opremaj što prvo, ali bez žurbe. Kod ispovi- 
jedanja postupaj ovako : mirno saslušaj, promisli stanje, reci dvi- 
je tri je opomene prema stanju, prilikama, preporuči pouzdanje i mo- 
litvu BI: M^jci, daj odmah odriješen je. Sve ovako obavi iz posluš- 
nosti i kako sam Ti naznačio. Sada su promjenjiva vremena zato se 
čuvaj propuha, nazebe, vlage, kiše. Nikad nemoj stati na vlažnom, 
već hodaj. Budi dobro obučen. Uzimaj dobru hranu. Počivaj koliko Ti 
treba. Uzdam se u Bož. Srce, da deš sve poraditi da odgovoriš milo- 
sti Duha Svetoga. Neka Te On vodi, uči, jača, rasvjetljuje. Sa 
Isusom i Marijom Te blagoslivlje 

Fra Ante 

+ ! 

Dragi moj fra Nikola I 

Najljepše Ti zahvaljujem na čestitci. Bog Ti naplatio Tvoju 
ljubav i požrtvovan je koje imaš prema svojim bivšim starijima U- 
vijek sačuvaj dobro, plemenito, zahvalno srce prema svakom svom 
bivšem učitelju, uzgojitelju i starešini. 

Činiš li onu sv. uru ? Čuvaj se svijeta i njegova društva. 
Pazi na se osobito na oči. Nek Te uvijek prati sv. strah Božji. 

Zahvali fra Ivanu Gliboti i fra I. Hrstiđu i lijepo ih po- 
zdravi. 

Nek Te u svemu Isus i Marija Čuvaju, vode i blagoslove I 

Tvoj Magistar 

Mak. 17. VI. 35. 


3Q/23 . 

+ i 

Dragi moj Sinko ! 

Milost Duha Svetoga bila vazda s Tobom ! 

Mislio sam Ti pisati, ali ne mogu. Neprestano Te Gospodinu 
preporučam, da Ti dade svoju posebnu pomoć da nadjačaš sebe, vanj- 
ske zapreke i protivštine na putu Njegove sv. ljubavi. Ima dva da- 
na da sam malo slab, imam i fibre. Treba da Gospodinu sve znamo 
prikazati. On hoće sve naše. Molim Te bolje pazi na milost koja te 
u nutarnjosti opominje i zove. Nije korist odgadjati, tješiti se 
obećanjima ili se previše pouzdavati na opraštanje, a malo se po- 
pravljati. Treba u službi Božjoj biti odlučan i revan. Baci sve 
suvišno i nepotrebito, a slijedi vjerno svoj poziv. Činiš li onu 
sv. uru ? Ispitivaš li ozbiljno savjest ? Radiš li sa milošđu i po 
primljenim savjetima, uputama ili po svom nagnuću, temperamentu, 
ćudi ? Neka u Tebi prestane polovičnost. 

Preporučam Te Isusu i Mariji. S Njima Te blagoslivlje 
Makarska, 4. VII. 1935. Magistar 


30/24. 

+ 1 Dragi moj Sinko I 

Vatra sv. ljubavi neka se nigda ne utrne u Tvojoj duši nego 
neka uvijek gori i plamsa novim žarom ! Što ja govorim: neka se ne 
utrne. Kao da bi Ti ikad mogao dozvoliti tu najveću nesreću. Ili bi 
Ti mogao pojmiti i jedan čas Tvoga života, a da savršeno Boga ne 
ljubiš ili Ga želiš ljubiti i da bi bar za najmanji čas mogao biti 
hotimično od Njega rastavljen ? Ja sam uvjeren, da Ti uza sve svoje 
slabosti i nesavršenosti ne želiš, niti hoćeš da Te bilo koji pred- 
met odnese od jedine Tvoje ljubavi. Znam da ne možemo uvijek savr- 
šeno biti okrenuti k Gospodinu, ali ja mislim na Tvoju odluku, na 
Tvoju volju, na Tvoju želju, koja prati uza sve slabosti i živo 
nastojanje da sve više budeš sjedinjen s Gospodinom. 

Mislim, da si primio ono malo riječi koje sam Ti upravio po 
fra Pavlu, kad se je vraćao iz Makarske u Sinj. Rado bih došao bio 
u Sinj po sastanku, ali sam bio slab i bojao sam se da mi ne škodi. 
Radi oporavka došao sam ovdje u Kamnik. Mjesto je vrlo lijepo, kra- 
sno i zdravo. Više puta sam bio pomislio da pišem 0. Gvardijanu u 
Sinj neka Te pošalje amo, ali me odvraća njihova hrana. Sve je na 
masti i većinom sa tijestom, pa se to lako ne probavlja. Ja sam 
hvala Bogu vrlo dobra želudca, pa osjećam da želudac ne radi onako 
brzo i uredno kako kod nas. Ako Ti želiš, ja ću pisati Tvom 0. Gvar- 
dijanu i govorit ću ovdje. On neka mu plaća dnevno 30 Din. Kako se 
ovdje može naći u Sloveniji na drugom mjestu, a Ti misu govori na 
intenciju svoga 0. Gvardijana. U tom slučaju brat kuhar priprav- 
ljao bi Ti hranu za Te zgodniju i lakšu. Ako pristaješ, ja ću pi- 
sati Mp. 0. Provincijalu o svemu tomu. Ja bih htio, da se u Zagre- 
bu ili Ljubljani vizitiraš kod dobrih liječnika i da znaš odakle 
Tvoja slaboga, nemoć i druge posljedice. 

A sada na glavni je s pomoću Božjom. 

Zašto si smeten i tužan ? Zašto toliko toga kriješ u duši i 
ne ćeš da mi povjeriš ? Ili Ti se čini suvišnim, što Ti pišem ili 
moguće moje riječi i sve kod mene na Te ne djeluje dobro, niti Ti 
vidiš potrebu da hi mi išta kazao. Možda moji savjeti nisu Ti vi- 
še potrebiti, pače Ti postaju dosadni i teški. Moguće i moja oso- 


ha postaje Ti predmetom, da Te nešto odbija i smeta. 

Što bilo na stvari. Ti si dužan da mi sinovski otkri ješ i is- 
kreno priznaš. Gospodin će dati da Ti jasno kažem što je to i kamo 
vodi. Neka si svećenik kad Bog hoće, da Te po drugomu i premda ne- 
vrijednom i nedostojnom vodi. Ti si dužan da slušaš sv. volju Božju. 

Ti moliš, čitaš, pa opet nemaš mira. Ti dolaziš Isusu i po- 
svjedočavaš Mu svoju ljubav i sve svoje dobre želje i odluke, pa 
opet nemaš mira, nisi unutra zadovoljan. Što je to ? Kušnja i kazan 
za Tvoje nevjere, nepomnje i mnoga propuštanja samoljublju i osje- 
tilima. Isus od Tebe traži žrtvu i Ti si Mu se predao, ali znaj da 
u Tebi žive cijeli svijet sa svojom trostrukom požudom, i to Ti ni- 
si svladao. Nisi očistio dušu, srce od neurednosti koja u Tebi sa- 
krita žive i krije se. Dok si Gospodinu dao sebe kao žrtvu, sebi si 
pridržao samoljublje, taštinu, ponos, neko tajno zadovol j ivan je se- 
be i svoje volje. Gospodin koji ispituje srce i bubrege vidi u Te- 
bi sve što Mu se ne svidja. On Te je na sve upozoravao posredno i 
neposredno, a Ti ozbiljno ne radiš oko svoga usavršivanja, oko čiš- 
ćenja svoje žrtve, da je jednom vatra Božje ljubavi svu preuzme i 
sažge na ugodni miris Kristov Presv. Trojstvu. 

Evo Ti Tvojih pogrešaka kroz zadnje vrijeme. Dosta jaka ras- 
trešenost, neka nepomnja, naglost i brzina oko svih posala, netoč- 
nost u dnevnom redu, odgad janje duh. vježba, ne sjećanje Gospodina 
i svojih dobrih odluka. U govoru si dosta neoprezan i nagao. U su- 
du brz i kadgod bez prave ljubavi bratske. Misliš dosta na se i na 
svoje posle, tek letimice prođješ svoje pogreške i ozbiljno se ne 
zaustavljaš pred njima. U mislima nisi pomnjiv i oprezan. U želja- 
ma Tvoga srca popustljiv i neponizan. U vanjskom nastupu ne čuvaš 
onu skromnost, čednost, obzirnost, na koju osjećaš da Te milost po- 
tiče i više Ti puta u pamet dodje ili Ti pred očima sine. Na nutar- 
nju svetost manje si pomnjiv i poslušan. Zato imaš i manje nutarnjih 
rasvjeti jenja, poticaja i pobuda, premda Te Gospodin u tom ne ostav- 
lja, ali nema one obilnosti i često kako je nekad Gospodin u svojoj 
velikoj dobroti znao sipati na Tvoju dušu. Pa i prema duh. upr. ni- 
si onakav kako si osjećao da Gospodin hoće. Od ovomu neću dalje, 
ostavljam Tebi i Gospodinu. Sve On čini, da Ti više postaje teško 
sebe ispravljati, protivu sebe boriti se i hrabreno, pouzdano držati 


svoju liniju, na kojoj Te Vječna Ljubav hoće. Sinko, opominjem Te 
i molim Te ne gubi milost Eožju koju Ti je Neizmjerna Dobrota poka- 
zala. Slušaš li Ti ispovjednika kad Te kori i opominje ? Tužiš li 
mu se na Tvoje slabosti i nevjere ? Kažeš li točno svoje nemarnosti 
i uzroke svojih pogrešaka ? Upotrebljavaš li sredstva koja sam is- 
kustio praktično da su za Te najkorisnija ? Sjeti se današnje pos- 
lanice i one velike ljubavi, kojom Bog hoće naše duše i obnovi se 
u nutarnjosti svojoj. Odbaci strah, obzir i popuštanje. Slijedi 
Propetoga Gospodina. Ljubi neb. Majku i vjerno hodaj svojim duhov- 
nim putem koga Ti je sama Bož. Ljubav pokazala. 

Sa Gospodinom i neb. Kraljicom praštam Ti pogreške, koje si 
počinio kroz ovo zadnje vrijeme od Uskrsa, a pokoru učini 20 časa 
adoracije pred Presvetim. Mislim da ne bi P. 0. Gvardijanu bilo 
teško plaćati 30 Din. dnevno, a Ti misu govori na njegovu intenciju. 
Sada za Vel. Gospu pasti će sv. misa. Neka Ti dade za mjesec dana 
intencije. On bi samo 10 Din. dnevno trošio za Te. Ako pristaješ, 
odmah javi da znam pisati Mp. 0. Provincijalu ili Tvom 0. Gvardi- 
janu. Ako oni pristanu, ja bih govorio ovdje, da li je ovaj 0. Gvar- 
dijan zadovoljan. Ako hoćeš Ti sam urediti sa svojim 0. Gvardijanom, 
Ti slobodno uredi i on sam neka odmah piše ovom Gvardijanu, da li 
Postaje da Ti dodješ. Bolje je plaćati 30 Din., a sv. misu govori- 
ti na našu intenciju nego onako ostati radi hrane. 

Molim za Te i predajem Te Bož. Srcu da Te probudi od Tvog mr- 
tvila i oživi svojim sv. Duhom, da rasteš i napreduješ u poznanju 
i ljubavi Gospodina Isusa l 

Sa Bož. Srcem i neb. Majkom blagoslivlje Te 

Magistar 


Kamnik, Franciskanski samostan, 9.8.1935. 

+ I Makarska, 11. XI. 1935. 

Dragi moj Sinko 1 

Ljubav Bož. Srca neka sve više raspali Tvoju dušu i učini Te u 
svemu Sebi slična 1 

Sinoć sam primio Tvoje pismo. Poslije nego sam ga pročitao ho- 
ću da Ti odmah odgovorim, jer se bojim da se ne dogodi kao i dosada, 
gdje me nosli lako odnesu i otegnem odgovorom. Već sam Ti htio pisa- 
ti za početak ovog mjeseca, ali nisam mogao radi posala. Iz svega sr- 
ca i duše zahvaljujem dragom Bogu na svim milostima, koje je u svojoj 
velikoj dobroti udostojao se izljeti na Tvoju dušu. Vidiš, kako On u 
svojoj ljubavi postupa s Tobom. Ne obzire se na prošlost, ne ograni- 
čuje ničim svojih darova. Hoće da u svemu bude velikodušni i milosr- 
dni Otac, koji svojoj djeci samo dobro čini. Moramo priznati u svemu 
našu nedostojnost i grešnost te uvijek ostati ponizni i maleni. Sada 
s pomoću Njegovom na ono što On hoće. 

Molim Te, u svemu uvijek ostani ponizan, od sebe ocijepljen, u- 
mrtven i sebi mrtav. Nigdje se nemoj radi primljenih milosti u sebi 
tašto zadovoljavati ili uznositi ili radi njih druge omalovažavati, 
ili ne cijeniti. Sve je u Tebi Gospodnje i sve Njemu pripada. Najvi- 
še nastoj oko svladavanja one Tvoje sklonosti o kojoj sam Ti rekao 
da se kroz ovu godinu protivu nje najviše boriš. Gospodin je s Tobom 
odveć dobar i On želi u Tebi dovršiti što je počeo. Svaki se dan ob- 
navljaj u Njegovoj službi i počni novom gorljivoŠću i marom. Znam, 
da Ti fizičke snage poman j kava ju pri tom, ali i to je križ s kojim 
Ga slijediš, vršiš Njegovu sv. volju i zasluživaš. Dok Ti ovo pišem 
htio bih da Isus bude u svakom slovu i da Ti On sve progovara i po- 
učava Te. Njemu ne treha nikoga da izvede Svoje djelo, da Te učini 
savršenim. Jedna Njegova riječ Tvojoj duši dostatna je da Te promi- 
jeni, obnovi i usavrši. U Svojoj dobroti On se ipak služi s nama, da 
s time Sebe proslavi i nas posveti. U svemu nek je hvaljen i blago- 
slovljen ! 

Dobro si rekao, da Ti je Gospodin posebne milosti udijelio kroz 
ovo vrijeme i da Ti ih neprestano dijeli i pruža. Možeš slobodno re- 
ći, da su ono bili za dušu sveti časovi i dani kad joj je Gospodin 
učinio velike stvari. Hvala Mu i slava na svemu I On je dao posebnu 

milost, koja je svu dušu prosvijetlila i uvela u veće poznanje Isu- 
sove ljubavi i dohrote. Takodjer je duša bolje i jasnije upoznala 
sebe i svoj put. Ona mora priznati da se je nekako sva preporodila, 
promijenila i zauzela kod Isusa svoje pravo mjesto. A što od Tebe 
traži ? Evo što : Isus hode da Mu dadeš srce koje đe Ga savršeno lju- 
biti i ne će znati za drugu ljubav, druge sklonosti nego Njega ljubi- 
ti, za Nj se žrtvovati. Isus hode da Mu pokloniš pamet, da na Nj mi- 
sli i da prosta od svih drugih misli. Njemu se klanja. Njega uzvi- 
suje, NJemu se divi. Njegovo vodstvo u svemu slijedi. On traži Tvo- 
ju volju, da sjedinjena s Njegovom presv. voljom samo Njemu služi i 
vrši Njegov program. Isus hode dušu i u kojoj hode ubilježiti znako- 
ve Svoje ljubavi. On hode tijelo kao hranu u kojem uvijek gori sveto 
trpljenje kao žrtva paljenica pred Njegovim Veličanstvom. Hode Tvoj 
jezik da On preko njega govori, ruke da s njima radi, oči da s njima 
gleda. Isus hode da Te učini u svemu Sebi slična i da Te savršeno So- 
bom sjedini. 

Što je u Tebi ili kako se Ti na ovo odazivaš ? Uvijek si želio 
s pomodu Njegovom ispuniti Njegovu sv. volju i vas biti po Njegovu 
Srcu, ali uvijek nismo jednako vjerni bili pozivu milosti. Sada je 
milost dušu pohodila i obilno se na nju izlijeva pa duša nekako lju- 
bomorno želi se odazvati pozivu Bož. Zaručnika. Evo što još puno sme- 
ta. Hvala Bogu imaš dobrih želja i dobru volju, ali još u Tebi samo- 
ljublje vlada, vara Te i izlaže Te pogreškama. Još u Tebi volja nije 
prosta od upliva drugih i još nisi jak, postojan u odricanju, preziru 
sebe. Ovo Ti je nužno. Bez ovoga nema solidnog, savršenog napredka. 
Kroz ovaj mjeseci bio si ovakav: vedinom si bio u sebi povučen, dos- 
ta ozbiljan, miran, tih, željan sv. molitve i samode. Bio si i poni- 
zniji, da ne izgubiš milost Gospodnju, koju tako obilno osjedaš. Na- 
stojao si i oko pomnje nad sobom i svojim poslima. Čuvao si i dnevni 
red bolje nego prije. Pazio si na pohode Gospodnje. Dakle, s pomodu 
Božjom drugi život i bolji nego prije. Sada pogledaj pogreške: nutar- 
nja sklonost htjela vani, nisi joj uvijek znao put zatvoriti i odre- 
di se u tom sebe. Neki dan si bio više nego je trebalo vanjski, radi 
toga Te je Gospodin blago ukorio i ne dozvoljava Ti to. Popuštao si 
kroz ovo vrijeme volji, da nije uvijek bila od sebe ocijepljena i 
gledala na ono što Isus hode. Zna je samoljublje podbosti i digne se 
prije nego promisliš što ide. Imao si i suvišnih misli s kojima se 

nije trehalo zadržavati. Puštao si i vanjskom raspoloženju i smi- 
jehu više nego je tražila nutarnja ozbiljnost duše. Naginješ k se- 
bi u prigodama. Još nema izrazita zaborava sebe. i prezira svoje vo- 
lje, ugodnosti, sklonosti, svoga "ja". Nisi uvijek dosade fizične 
najbolje podnio s nutarnjim odricanjem sebe i svoje volje. U prigo- 
dama si više i govorio i zadržavao se i puštao se ovome raspolože- 
nju društva više nego si gledao uredno opremanje svojih posala i rad 
nja. 


Za sve ovo, kao i za druge pogreške, ponizi se i učinit đeš 
Put Križa, ako Ti zdravlje ne smeta. Što sve ovo znači ? Još Ti 
treba puno odricanja, mrtvenja, a najviše sv. poniznosti. Ustraj u 
svojim duh. vježbama, a Isus đe dati snage, da u svemu sebe pobije- 
diš i da Te Njegova milost uredi. Ako ovaj moj opis ne bi odgovarao, 
molim Te upozori me kad mi pišeš drugi put. Isus đe Ti puno progova- 
rati, slušaj Ga u svemu i nek Ti nijedna opomena ne prodje, a da joj 
nisi posve odgovorio. Ne uzdaj se u se, zato bježi sve prigode, gdje 
znaš da Te On ne će, niti popuštaj sebi, svojim sklonostima, nigdje. 
Znak je da se pouzdavamo u se, kada popuštamo sebi i našem samoljub- 
lju, misleći da ćemo se dobro snaći, vladati ili očuvati se od pogre 
šaka. Na 22 tek. počimlju svete duh. vježbe kod nas. Bit će sv. re- 
djenje za djakonat na l.XII. a na 30. tek. svečana profesija. Prepo- 
ruči nas Bož. Srcu. Šaljem Ti podatke za šematizam. Koliko Ti zdrav- 
lje dopušta, možeš slobodno napisati posebne milosti ukratko, koliko 
znaš i koliko možeš. 

Pazi i na živce, da u svemu znaš spojiti nutarnji red, molitvu, 
jedinstvo s Gospodinom i vanjske poslove koje Ti posluh nameće. 

Za Te se molim. 

Sa Isusom i Marijom blagoslivlje Te 


Magistar 

Split-Dobri, 4.12.1935. 


Dragi moj Sinko ! 

Isus. čijoj dohroti i ljubavi nema kraja, neka Te učini po 
Srcu Svomu 1 

Za Tvoj imendan primi moje najljepše čestitke. Isus Te učinio 
po zagovoru sv. Odvjetnika pravom svojom slikom i u njoj utisnuo 
Svoje svete Rane ! Dao Ti savršenu ljubav prema Svome Srcu i presv. 
Svojoj Majci ! Uredio cijeli Tvoj život po svojoj sv. volji i sje- 
dinio Te savršeno u Svojoj sv. ljubavi Sobom ! Ovo Ti je moja mo- 
litva i čestitka za Tvoj imendan. 

Pogledaj kako je Gospodin dobar s Tobom ! Uvijek imamo hvali- 
ti i slaviti Njegovu Bož. dobrotu i milosrđje. Sve On zaboravlja i 
ne sječa se naših nezahvalnosti i nevjernosti. On zove i traži do- 
bru volju, koja će Ga slušati i slijediti. Eto, neprestano Te vuče 
k Sebi. Daje Ti osjetiti kako je sladak i dobar, kako je velik i 
uzvišen. U svojoj darežljivosti pripravlja i veće darove. Ja Mu za- 
hvaljujem od sveg srca da je dignuo od Tvoje volje krzmanje i oteža 
nje u slušanju Njegovog glasa. Blagoslivl jem Ga i hvalim da Ti je 
dao pripravnost i spremnost volje da uvijek slijediš Njegovu sv. vo 
Iju. On je zapalio ono što duša sve više osjeća. Duši je dao veće 
spoznanje o njoj i svojoj ljubavi. Sada joj se čini, da ne može a 
da ne sluša i ne ide za Njim. On je dignuo iz duše poteškoću da se 
duša bilo na koga oslanja ili računa. Nu da je svak ostavi, ona bi 
bila mirna i zadovoljna, kad tako Bog hoće i veselo bi to snosila. 
Ništa je više ne veseli nego sama ljubav i trpljenje za Isusa. Ona 
ima samo jednu želju: u svemu zadovoljiti svoju ljubav. Još ne ide 
glatko, premda bolje nego prije, odricanje samog sebe i svoje volje 
Čuvaj mir i bježi naglost, i ovo ćeš odmah ispraviti. 

Kroz ovaj mjesec Isus Ti je više puta davao molitvu mira, ve- 
liku sabranost i pomnju ha Nj. Češće Te je prosvjetljivao i vodio 
Te da upoznaŠ sebe i Njegovu ljubav. U svakoj skoro prigodi osje- 
ćao si da Te opominje i upozoruje, a to se je sve odnosilo da dob- 
ro stvari ispanu, da se savršenije vladaš i da izbjegneš pogreške. 
Mir Te skoro uvijek prati. On drži i ukroćuje u Tebi zakon tijela 
i sve udeŠava da duša više osjeća sjedinjenje s Njime ili drugi 

put sjedinjenje s Njegovom sv. voljom ili sve više oci j epl jenost od 
sebe i zemaljskih težnja. Ovo sjedinjenje pobudjuje u duši sve ve- 
ću čežnju i želju za potpunim sjedinjenjem. Neb. Majka tako Ti je 
blizu, da želiš uvijek na Nju misliti i biti s Njome. Ja sam želio 
da Ti o našoj Majci nešto i progovorim, a da u Tebi sve više poraste 
djetinja ljubav, poslušnost, privrženost prema Njoj. Isus je već to 
učinio i dao Ti to prosvjeti jenje da upoznaš i osjetiš da je Njegova 
volje, da sve više dobru Majku ljubiš, slušaš i slijediš. Ona ne zna 
za grijeh, pa i Ti kao Njezino pravo dijete, više ne smiješ za nj 
znati. Naša je Majka sva pretvorena u Isusa pa i Ti je imaš u tom 
pravo slijediti. Ona sva sjaje nebeskom čistoćom, najvećom poniznoš- 
ću, savršenom ljubavlju, potpunim posluhom i sva je po volji Očevoj, 
tako i Ti imaš sjati se krepostima, sjajem svoje Majke. Svaku je ri- 
ječ Svoga Sina čuvala u Svom Srcu i razmišljala. I Ti imaš svako sv. 
nadahnuće, prosvjeti jenje , Riječ Bož . Učitelja primati živom vjerom 
i najdubljom poniznoŠću u svoje srce, to čuvati i od ovoga Ti imaš 
živjeti. 

Kroz ovaj mjesec pogriješi si: bilo je dana kad si se rastresao 
svojom nepomnjom i krivnjom. POpuštao si samodopadnosti u prvim pori- 
vima. Bio si nagao i brz u nekim poslima i u govoru duljem. Još dob- 
ro ne tučeš i ne pobijaš svoj ja. Treba više samozataje i odricanja. 
Nisi uvijek čuvao svoj sud, gdje nije bilo potrebe. Pokaj se i u pr- 
vi četvrtak ili petak učini sv. uru pred Isusom. 

Sa Isusom i našom Majkom sve Ti praštam. Ponizi se i pokaj se 
i slijedi vjerno Bož. Srce. S Njime i Presv. Majkom blagoslivlje Te 

Magistar . 


30 / 27 . 

+ ! Dragi moj Sinko ! 


Na dan posvećen Presv. Srcu želim Ti da uvijek stanuješ, ži- 
veš i sjedinjen budeš u ovom svetištu sa Bož. Zaručnikom Tvoje duše ! 
Ova godina, koju nam daje Bož. Ljubav, želim da nam bude vrijeme sve- 
to, Gospodinu sve posvećeno i jedina briga da Te obuzima: biti vas po 
Njegovu poklona vrijednom Srcu. Dok Ti ovo želim, molim neizmjerno mi- 

losrdje Bož. Srca da ne gleda na moj nedostojnost i griješnost, 
već po prevelikoj svojoj ljubavi, da se udostoji dignuti iz Tvo- 
ga srca svaku neurednu sklonost k Tebi, k stvorenjima, Tvojoj vo- 
lji. 


Hvala Ti na čestitanju i na dobrim željama i sv. molitvi. Ne- 
ka Ti sve obilno naplati Presv. Srce i naša neb. Majka ! 

Ja zahvaljujem Gospodinu i Presv. Majci da Te čuvaju i nepre- 
stano potiču, zovu i milošđu pomažu, da uvijek napreduješ i Njima 
služiš s.a svom željom i pomnjom. Na milostima, koje si primio, ja 
Mu neprestano zahvaljujem i molim, da ne bi ni moja nesposobnost i 
griješnost kao ni Tvoja slaboća zapriječila veliko djelo Njihove 
ljubavi u Tvojoj duši. 

Mislim da je mjesec dana kad sam započeo ovaj list, ali ga ni- 
sam ni nastavio odmah, pa ni svršio. Sada se klerici pripravljaju za 
ispite, pa slobodnije Ti mogu list nastaviti, i s pomoću Božjom do- 
vršiti. 

Uvijek s pomoću Božjom nastoj biti vjeran i savjesno se okori- 
sti svakim pohodom. Isus hoće da se Njegova sv. ljubav posve u Tebi 
usavrši i On želi i traži da u svemu slijediš Njegovu sv. volju. 
Vidiš kako sve ide lijepo, uredno, savršeno kad Ga slušaš i vršiš 
ono što Te prosvjetljuje, uči i upućuje. Ne puštaj u ničemu Tvojoj 
volji ili naravi. On je uvijek u Tvom srcu, s Tobom, On Ti j.asno 
odredi kako ćeš Mu svagdje i uvijek ugoditi i slušati. Ako On pri- 
pusti i budeš u tami, magli, neizvjesnosti i nemaš onog bistrog, 
jednostavnog pogleda a kojim odmah vidiš što imaš i kako imaš da se 
vladaš ili ^nadješ, onda se obrati k Njemu u Tvojoj duši i prosi Ga 
da Te prosvijetli i pouči čim i kako ćeš Mu u toj prigodi učiniti 
po Njegovoj volji. Ne dobiješ li što moliš, učini prema dosadašnjim 
uputama ili savjetima. Dobar je Gospodin i neizmjerno milosrdan s 
nama. On sve radi i sve daje, da Mu opet s time ugodimo i stećemo 
Njegovu milost i prijateljstvo. Sve je u nama Njegovo i Njemu ide 
sva čast, slava i priznanje. Samo da Mu uvijek u poniznosti srca i 
duše znamo sve davati i priznati. 

Sada s pomoću Njegovom na ono što je glavno. Neka Bož. Srce 
dade da Ti rečem samo ono što On hoće. 


Budi malen i skroman , tih, jednostavan, ponizan i umrtven 
u svemu i svagdje ! Mrtvenje i križ koji nastaje iz Tvoje fizične 
slabosti, nosi strpljivo i neka hude pokora za Tvoje grijehe i 
svagdano umiranje Tvojoj naravi i ćudi. Treba Ti više čistoća srca, 
duše i tijela. Muke i dosade koje Te prate najzgodnije su sredstvo 
za to. Nemoj se tužiti nikada. Sa Bož. Zaručnikom Tvoje duše budi 
propet, zaboravljen, prezren, ostavljen. Ovim putem čišćenja, umi- 
ranja i preziranja Tebe, Tvojih sklonosti i težnja, Ti se imaš vas 
promijeniti i Tvoja narav ima biti u svemu podložna milosti i vod- 
stvu Duha Svetoga. Molim Te odreci se suvišnog govorenja, uplićanja 
u ono Što ne će posluh ili Isus. Daj svoje porive i osjetne kretnje, 
koje idu za podražajima osjetila ili ugađjajima raspoloženja, momen- 
ta, naklonosti, osjetnosti, pokloni Isusu i Mariji, odreci ih se, a 
Ti slijedi viši poziv u Tvojoj duši upriličujući se milosti, krepos- 
ti, Isusu i Mariji. Sve obavljaj vrlo naravno, priprosto, jednostav- 
no s pogledom u Isusa, sa Isusom i za Isusa. 

Takodjer daruj, žrtvu j Isusu one Tvoje poglede, misli, osnove 
koje se uzdižu i idu na veliko, ali Te ponesu i rastresu i odnesu 
iz one sv. jednostavnosti, koja Ti dušu poplavi i natopi. One Tvo- 
je misli ili osnove ukažu Ti se privlačive, zanosne, izvedive i Ti 
im povjeruješ, pa ih rado drugima saopćiš, o njima govoriš, pa i 
zanosno i uvjerljivo i dosta temperamentno. Na koncu sve se svrši, 
da si rastreŠen, osiromašio i prazan. Izvrši svoje posle svaki dan 
a Tvoje misli neka hudu samo jedna: sebi umrijeti, sebe potpuno 
prezreti, Isusa ljubiti, Mariji pripadati, u Njoj hiti. 

Žrtvu j Isusu i Mariji svoje ugodnosti, zabave, razgovor, pogle- 
de, društvo. U svemu tome tražiti samo Njima ugoditi. Njihovu volju 
ispuniti, a sebi umirati - nek Ti bude pravilo. Vidiš, kako Isus sve 
traži od Tebe, žrtve, odricanje, umiranja. Kad god si pustio svojoj 
naravi, ćudi, Ti si se poveo za vanjskim utiscima, eto odmah ukor, 
opomena pa i kazna. Žrtvuj Isusu onaj svoj temeljni, osnovni stožer 
odakle sve proizlazi - Tvoj M ja". Ovo je Tvoja najveća sklonost i 
zapreka. Milost Te je u Tvom životu čuvala i bdila nad Tobom. U dru- 
gim manama dok se osjećaš manje ili više nagnut, ovdje si najviše i 
najjače. Ono se proteže na sve u Tebi i svagdje pruža svoje žile i 
upliv. Drži jako svagdje svoju vlast i utjecaj. Ovo je uzrok svih 
Tvojih uopće nepomnja, pogrešaka, nevjernosti u Tvom životu. Ovo ie 


razlog da više puta Čvrsto držiš svoje uvjerenje i ne puštaš od 
svoga suda i ako nisu svi razlozi koji Te osv jedočava ju. I sada 
ima stvari o kojima Ti čvrsto držiš drugačije i misliš da je ho- 
lje i pametnije nego što drugi misle. A jedini je razlog, jer Ti 
to braniš, zagovaraš i tako držiš. Više je lični momenat nego 
stvarni. A Isus od Tebe traži ovu potpunu žrtvu. Koliko još pri- 
anjaš uz svoj ja, toliko si manje sjedinjen s voljom Božjom. A 
Ti imaš biti jedno s voljom Božjom. Pazi na ono što više puta o- 
sjeđaš u sv. molitvi. Kamo Te milost zove pri zahvali u sv. misi, 
kod ispita savjesti i osvjedočit ćeš se da je to ujedinjenje usve 
i posve sa sv. voljom Božjom. 

Sva ova umrtvavanja imaju taj cilj da potpuno očistiš svu Tvo- 
ju nutarnjost od svake neurednosti. Isus hode potpunu i savršenu nu- 
tarnju čistoću, da u Tebi i s Tobom bude ujedinjen. 0 blaženog i 
svetog stanja, za koje Tvoju dušu Bož . Srce tako divno uredjuje i 
pripravlja ! Kako imaš u svemu biti savršeno poslušan ovom Presv. 
Srcu i uvijek Ga gledati kao svoj jedini uzor po kojem ima biti u- 
redjeno Tvoje srce I U najdubljoj poniznosti i skrušenosti molim Ga, 
da u Teh.i sve uništi što smeta Njegovoj sv. Ljubavi, da iz Tvoga sr- 
ca digne svaku zapreku Njegovom sv. djelovanju ! 

Sada s pomoću Božjom upozorit ću Te na pomanjkanja kroz prošlo 
vrijeme. Još nisi stekao nutarnju stalnost i gospodstvo nad svojim 
osjetilima, moćima i nutarnjim porivima. Kada dobro moliš i vjerno 
čuvaš sabranost, još ide sve mirnije, glatko i urednije. Čim malo 
popustiš, eto pometnje u svemu, premda ako uložiš malo pomnje, opet 
s pomoću Božjom eto mira i tišine. Ako Te puno posala zaokupi, ili 
na Te napane sa raznih strana, pitanja, radnje lako se redovito ne- 
kako izgubiš, smeteš i rastreseš. Ovdje Te prevari Tvoj ja, samo- 
ljublje, pouzdanje u se, te Gospodin pripusti da osjetiš kako si 
slab, nestalan bez Njega, sam po sebi, kad se osloniš na se ili ra- 
čunaš na svoje sile. Mirnim pogledom na Isusa, na Majku, na volju 
Božju treba da sve obavljaš, da se snalaziš i odlučuješ. 

Još naginješ k nekoj slobodi i samovolji da ne moraš uvijek 
držati pomnju nad sohom i bdjeti i čuvati se i bježati. 

Veseli Te i pohvala i priznanje i čast, premda znaš i otkla- 
njati od sebe, ali tu je ipak sklonost i cijena, držanje do sebe. 

Nestalnost Te prati i neki zaborav dobrih odluka. 


52 


Nutarnji porivi više su puta jaki. U Tebi se znadu uzdignuti, 
provri jeti i htjeli bi se nametnuti. Još hramlje spremnost i toč- 
nost na glasove nutarnje milosti i opomene upozorenju Gospodnjem. 

Kroz ovo si vrijeme znao biti i malo ponosit. Bilo je prigo- 
da kad nisi lako popustio od svoga mišljenja i suda. Neka upornost 
naglost i svojeglavost u Tebi se je pokazala. Zanijela bi Te brzi- 
na i živahnost, pa si u tom raspoloženju počinio neke pogreške ra- 
di kojih Ti nije bilo drago, niti za drugih jer su bile javne. Ni- 
si redovito, svaki dan, vježbao u ponizivanju, zatajivanju sebe. 

Na večer ili prije zapazio si na sebi jači upliv tjelesni ili 
svjetski, ili da si više bio vanjski nego nutarnji. 

Nisi uvijek strpljivo podnosio dosade i terete fizične slabo- 
sti. 


Za ove i za druge pogreške nevjernosti obavit ćeš u petak ađo- 
raciju i kad budeš mogao obavit ćeš kratki Križni Put. Ja držim da 
Ti svake sedmice obavljaš ovu sv. pobožnost, ako zdravlje ne smeta. 

Neka ovaj mjesec sv. Ljubav Bož . Srca i Nebeske Majke rani 
Tvoje srce i da svetom gorljivošđu hrliš, trčeš k Bož. Ljubavi I 
Sa Isusom i Presv. Majkom blagoslivlje Te 

Magistar 

Makarska, 5. II. 1936. 


30/28. 

+ ! Dragi moj Sinko 1 

Mir i ljubav Bož. Srca neka uvijek vlada u Tvojoj duši i 
Nisam Ti mogao prije pisati premda sam želio. Prikazivao sam Gos- 
podinu moju želju i molio Ga neka se On u svojoj dobroti udostoji 
nadoknaditi moju nemoć i slabost. Kako vidiš, sva ljudska sredstva 
izdaju i pomanjkaju. Uprav kad najviše trebamo pomoći, utjehe, o- 
hrahrenja - nema nam tko to pružiti. Sami moramo čekati dok se Bož. 
Veličanstvu drukčije ne svidi i Ono samo ne pošalje svijetlo i po- 
moć i snagu. S tim Gospodin hoće da nam pokaže kako sve dobro dola- 

zi samo od Njega pa neka nam to i ljudi pruže, zatim da se u niko- 
ga ne uzdamo do li u Nj . Iz svih ovakovih prigoda uči se poznavati 
puteve Božje i napreauj u sv. poniznosti i oci jepl jenosti od sehe i 
od stvorova. 

S pomoću Božjom najprije ću Ti neke stvari pripomenuti, a Ti 
ako si u njima slab i nije po volji Božjoj, molim Te popravi se. 

Čuo sam da nisi dobar ni pobožan. Takodjer Ti se zamjera da si pre- 
več slobodan u očima sa ČČ. Sestrama. To bi značilo da nemaš sv. 
čednosti, stidi j ivosti , mrtvenja i pomnje nad očima. Da si rastre- 
šen i da puno govoriš, da Ti je drago govoriti. Dosljedno, da ne- 
maš pravog, solidnog duh. života. Kad ovo pročitaš, vidjet ćeš da 
li će se u Tebi nešto buniti, ili će sv. poniznost, istina, iskre- 
nost priznati svoju slabost i eventualnu pogrešku. Sve Ti ovo me- 
čem pred oči iz dužnosti i ljubavi, a Ti sve upotrebi da pravo upoz- 
naš sebe i da vidiš svoje pogreške. U petak je svetkovina Presv. Sr- 
ca pa se obnovi i duhovno ojačaj. Pred Isusom proboravi sv. uru, ako 
Ti zdravlje dopušta. Učini ozbiljni ispit savjesti i dobro promotri 
kud ideš i kamo Te Isus zove i hoće. 

Ovaj Ti put ne mogu dulje pisati, jer sam opterećen i priprav- 
ljam one, kojima još nije došlo rješenje za vojsku, za sv. misu. 

Prepuštam Te Isusu i Mariji. Kod Presv. Srca posebno ću Te se 
sjetiti i moliti za duhovni napredak. 

Ne daj se smesti ni napastima, ni odgad janj ima, ni poslima na 
sv. duh. putu. Što znaš da imaš učiniti i Isus hoće, obavi, izvrši 
odmah danas, sa svim svojim poslima i slaboćama. Isus najviše traži 
vjernost, iskrenost i posluh. Čujem da si pravio molbu za vojsku. 

Ako Ti usliše i budeš prolazio kroz Makarsku, onda se uzdam u pomoć 
Božju da ćemo se vidjeti. Budeš li u Sinju preko praznika, ako Bog 
da, ja ću doći. 

Sa Isusom i Marijom blagoslivlje Te 

Magistar 


Makarska, 16. VI. 36. 


30/39. 


Nego da pozna svijet, da lju- 
bimo Oca i kako mi je zapovijedi© 

Otac, onako činim. 

+ ! Ivan, 14, 31. 

Dragi moj Sinko ! 

Mir i ljubav Bož. Srca neka uvijek raste i gori u Tvojoj duši I 

Jesi li spoznao što Ti treba i koliko si još daleko od puta 
prave kreposti i savršenosti ? Tebi se koji put Činilo, da si dosta 
napredovao, ali Ti prigode drugČije govore. Još si dosta privezan 
uz mnoge nepotrebite stvari i ne možeš lako i brzo iđi na svojem 
putu. Puno popuštaš sebi, osjetilima, naravi, sklonosti i dosta gu- 
biš u duh. životu. 

Ja nikako ne dozvoljavam da tako bude unaprijed. Ti si dužan 
hiti poslušan onomu, komu dragi Bog hode da se pokoravaš. Ti poka- 
zuješ da ljubiš Jedino i Sve Tvoje Dobro - dragog Boga, kad slušaš 
ono što Ti On svjetuje, odredjuje po svom nevrijednom orudju. S tim 
dokazuješ i podložnost svoje volje sv. volji Božjoj i svoju umrtve- 
nost. Eto Ti dokaza kako đeš upoznati da li ugadjaš Svome neb. Ocu, 
svom Bož. Zaručniku. Oh, da znaš kako Bož. Zaručnik traži Tvoju lju- 
bav, vjernost, žrtvu, posluh ! Nemoj se, molim Te, pokazivati neza- 
hvalnim, nevjernim Njegovoj sv. Ljubavi. Ja sam često zabrinut za 
Tvoj duh. život, t j . želio bih Te vidjeti vazda u Bož. Srcu, da ho- 
daš uvijek u svemu po sv. volji Božjoj, da ne pripadaš sebi već Bož. 
Zaručniku, da Ti je sva radost, veselje, život Njemu ugoditi, biti 
po Njegovoj ljubavi, da ne znaš više vršiti svoju volju, da svugdje 
umireš sebi, a Njemu sve više živeš r da Te uvijek potiče, užiže sv. 
želju potpuno se sjediniti sa Bož. Zaručnikom. Medjutim, Ti nisi o- 
vakav. Više puta i popuštaš i puštaš se rastreŠenosti , mlakosti i 
duhovnoj nesredjenosti. S pomođu Božjom, kroz ovo vrijeme praznika 
više đu se za Te moliti proseđi od Bož. Srca da Ti udijeli veliku 
svoju pomoć da Mu unaprijed u svemu budeš po volji. 

Osobito Ti preporučam da svu pomnju, cijenu i važnost posvetiš 
svom nutarnjem životu. Čuvaj se, izbjegavaj sve suvišno, nepotrebi- 
to. U svim poslima, radnjama neka Te vodi ono pravilo: prema ovom po- 
slu, djelu, radnji koliku energiju, volju treba da posvetim, tj. ja 
ču sve uložiti da dobro izvedem posao. Zašto ? Jer je to sv. volja 
Božja. Sva moja djela, riječi, misli idu na veću slavu i čast Božju, 
dakle imaju biti Što mogu savršenija, bolja, bez mana. Da u ovom us- 

pijem, ja đu u svemu gledati ne više na se, na moju čast, na moj 
uspjeh, na moje ugodnosti pri poslu ili na moja raspoloženja. Ja 
đu gledati zadovoljiti mog Bož. Zaručnika. Jer Ga ljubim, sve ra- 
dim za Nj i sve radim savršeno. Kako da se vladam na moju spret- 
nost, okretnost, živahnost, razumijevanje za razne poslove ? Sve 
to upotrebljavam da dobro izvedem posao i moje duh. oko, moje sr- 
ce, moj duh tu se ne postavlja, ne traži svoju hranu, ugodnost i- 
li pohvalu ili zadovoljstvo, bilo u sebi, bilo kod drugoga. Sve 
sam to žrtvovao Bož. Zaručniku, svega se toga odričem. Ja se svim 
silama, sposobnostima, bilo tijela, bilo duha, služim da savršeno 
služim Bogu, da vršim Njegovu sv. volju, da raim i u pokori da bu- 
dem žrtva sa Bož. Zaručnikom Veličanstvu Presv. Trojstva. U svakom 
radu i poslu Bog gleda na ljubav. Ona daje svemu pravu vrijednost. 
Neka radim uvijek naj zadnje posle, proste, materijalne, niske, sve 
to obavljam iz posluha, iz ljubavi, i na to Bog dragi gleda. Promi- 
sli na 30 godišnji život i rad Bož. Zaručnika u Nazaretu. Kakvi po- 
sli na naše oko sasvim neznatni, niski, a koja čast neb. Ocu, kakva 
slava, a za nas koja pouka ! Promotri život, rad, posle neb. Majke, 
a kakva svetost, zasluge i krepost ! Sv. ljubav Majčina sve natkri- 
lila. 


Češće pročitaj iz "Od Euh. k Presv. Trojstvu" G1 . IV, str. 73a) 
1, 2, 3, 4, 5, 6. Čitaj polako i promisli na pojedine riječi. Vrlo 
je važno za Tvoj duhovni napredak da ovo urediš i da u tom ispravno 
postupaš. Sve upotrebi da ovo popraviš. Ako ne budeš moći uza svu 
dobru i ozbiljnu volju, molim Te, piši mi pak đu nastojati promotri- 
ti, gdje je zapreka. Molit đu za Te. 

Opet ponavljam, dok god ovo ne bude uredjeno, vježbaj se, tru- 
di se da u ovom više ne pogrešivaš, veđ da Ti bude izvor duh. nap- 
redka. Kad mi pišeš, javit đeš mi kako si u tom sada. Smeta li Te 
više, je li sve kako Gospodin hode, da li se tu snalaziš po vodstvu 
Duha Svetoga. Život sv. molitve, t j . vježbe dnevne redovito, uredno 
vrši i čuvaj se nereda i mlakosti, jer to vrijedja Bož. Srce. Pazi 
i u tom, da Ti ne smeta duh. napredku. Želim da ove dvije točke u- 
rediš. O drugima drugom zgodom, kako Gospodin dade. Neka Te uvijek 
napunja sv. pouzdanje. Duh neka se diže nad svime i ide ravno Bož. 
Zaručniku. Tvoje misli ne smiju biti zemaljske veđ nebeske. Nostra 
autem conversation in coelis est ! 

Jer ljubim Oca tako radim i Sjedaj se ! Predajem Te Bož. Srcu 
i neb. Majci. Nek Te oni prosvijetle i napune darovima Duha Sveto- 
ga ! S Njima Te blagoslivlje 

Magistar 

Sarajevo, Zavod sv. Josipa - Betanija 23. VII. 36. 


30/30 . 

+ ! Dragi moj Sinko i 

Mir i ljubav i mudrost Duha Svetoga neka napuni dušu i srce 
Tvoje, da vjerno slušaš i slijediš u svemu svoga nebeskog Vod ju ! 

U prvi petak prikaži se žrtvom za ovaj mjesec dana za Provin- 
ciju Bož. Srcu. Ako možeš, obavi adoraciju; možeš je razdijeliti u 
dva puta po po sata. 

Ako budeš mogao, pripravi se sabranošđu, pokorom, molitvom za 
svetkovinu neb. Majke za 15.o.mj. Ako budeš mogao, učini na vigiliju 
adoraciju. 

Zašto se puštaš duševnoj potištenosti , melankoliji, osjetnos- 
ti ? To su smetnje što Te muče, napadaju i zastrašivaju. Sveto po- 
uzdanje u Bož. Srce uvijek ima u Tebi vladati. Iako još nisi ona- 
kav kakav bi imao biti i osjedaš u duši, Ti deš s pomodu Božjom i 
zaštitom neb. Majke gorljivo i revno nastojati da odgovoriš na sve 
milosti i želje Gospodnje. Prezri sve te misli koje su Te zaokupile 
i progone Te. Duh Sveti uvijek prati i onda kad šiba, ili kara, ili 
kuša - vazda prati i ulijeva mir, pouzdanje, poniznost, ljubav. Do- 
sadu koja Te zna pratiti u svemu, primi je kao svoj križ, svoju po- 
koru i jednako služi Gospodinu koliko možeš i znaš bolje. On hode 
da provodiš život žrtve, odricanja i duh, srce da bude uvijek s Nji- 
me i da Mu prikazuješ uvijek tamjan i miru. Na žeravici Tvoje duše 
uvijek treba da se pali tamjan, t j . žarka, goruda molitva da se diže 
iz Tvog srca; drugo mira, t j . mrtvenje. Tvoje bolesti, slabosti, do- 
sada, bol glave, živaca i umor cijelog ti jela. Tad Te sv. ljubav čini 

mučenikom, žrtvom, koja uvijek se žrtvuje pred Veličanstvom Presv- 
Trojstva zajedno sa žrtvom križa i oltara. Evo Ti Tvoga redovitog 
stanja* Žrtva mora biti sasvim čista i ugodna pred očima Božjim. 
Zato i Ti imaš uvijek čistiti Tvoju dušu i bdjeti nad Tvojim sr- 
cem, da ono bude po Srcu Isusovu. Promisli kako imaš biti uvijek 
u sebi, pred Gospodinom, da Njegov Bož . pogled u Tebi čisti, ure- 
djuje i ravna. Posao, koga Ti je posluh - sv. volja odredila, ne- 
ka Te sjedinjuje s voljom Božjom i posvećuje. Bog hoće da u tim 
materijalnim, niskim poslima Njemu služiš, svaki se dan vježbaš, 
žrtvuješ i da budeš svakom sakriven i nepoznat. Da Tvoja oholost 
nema gdje da se uznese, ponosi i pokaže. Tvoja rastrešenost nema 
gdje da se pase, odnese i raspušta. Tvoja živahnost i brzina ne- 
ka se krote, mrtve, umaraju u niskim i prostim radnjama i tako se 
sve Tvoje sile, snage, moći tu troše, krote, svladavaju po sv. po- 
sluhu, iz ljubavi koja sve posvećuje i pretvara u zaslugu. Sv. Žr- 
tva, koju svako jutro prikazuješ, sv. molitva, prisutnost Božja, 
posvećuju Te, pomažu Te da se žrtvuješ i napreduješ u svetosti. 

Sve ostavi, svega se odreci, u svemu se mrtvi i zataji, da 
nadješ ono nebesko blago i onaj dragocijeni biser. Ljubi svoju nis- 
kost, proste posle i radnje, i traži evandjeoski dragulj, jer kad 
ga nadješ bit ćeš najbogatiji i najsretniji. 

Vidiš kako se u Tvom srcu radjaju velike želje, poleti ljuba- 
vi i oni bi htjeli visoko, visoko plamsati, ali Ti vidiš da još ni- 
si ni čist ni mrtven, ni ocijepljen, da bi nesmetano, slobodno mo- 
gao ići kako Te ljubav zove, goni, nosi. Jest da smo još slabi, ali 
ćemo se baciti u naručje Onoga koji će nas sam ponijeti kamo On ho- 
će i želi. Dakle, u svim Tvojim djelima, radnjama, stanjima Ti ćeš 
biti ne više svoj, već u rukama Bož. Zaručnika, bit ćeš sjedinjen s 
Njegovom sv. voljom, želit ćeš što i On, ne ćeš na drugo ni misli- 
ti nego da u svim Tvojim, pa i naj zadnjim činima samo Njemu ugodiš 
i s Njime sve radiš i s Njime se žrtvuješ . Sv. ljubav sve će više 
zauzimati maha. On će je raspaljivati u Tebi, Duh Sveti je sve više 
raširivati i Ti ćeš gorjeti, plamsati u sv. ljubavi. 


Molim Te ne pogriješivaj više u jeziku . Nalažem Ti da budeš 
oprezan, strog, obuzdan u govoru. Molim Gospodina da Te osnaži i 
ukrijepi, neka od Tebe udalji napast svaku da Te više ne zavodi i 

ne smeta i ne navode na pogreške, neka Te čuva od stvorenja da Ti 
ne budu zaprekom i zamkom, neka Te izliječi od te mane* Nemoj nig- 
da trošiti vrijeme uzalud, jer je svaki čas tvoga života najdrago- 
cjeniji. On nije Tvoj, pripada Bož. Zaručniku i On jedini ima pra- 
va na Nj i nitko drugi. 

Čuvaj mir i jednostavnost dupe* Nigda u prepirke, pravdanja ili 
u stračaranja, koja se protive, smetaju., slabe bratsku ljubav. Ti i- 
maš biti nada sve ovo Žrtva Bož. Zaručnika u Čijem srcu plamsa veli- 
ka, silna, najsavršeni ja ljubav prema Bogu i prema svakom bližnjemu. 
Nigda ne smiješ dozvoliti da u ovom slabiš, ili da bi tko pokušao da 
Te smete, uznemiri ili priječi u ovom sve večem savršenstvu. Molim 
Te, s pomoću Božjom, uredi prema ovom što još fali ili hramlje u 
Tvora životu. Zadnji put pisao sam neke točke obzirom na Tvoj vanjski 
rad, posao, život. Ja držim i znam, s pomoću Božjom, da si me potpuno, 
iskreno poslušao jer to hoće Isus. Sada Ti nalažem da i ovo s pomoću 
Gospodnjom provedeš u djelo. Sve ću preporučiti Bož. Srcu i neb. Maj- 
ci. S Njihovom pomoću svakao ću gledati doći tamo, kad se povratim o— 
davde. Želio bih da Te nađjem onako, kako Bož. Zaručnik hoće, pa da i 
taj sastanak On obilno blagoslovi. 

Sa Bož. Srcem i Neb. Majkom blagoslivlje Te 

Magistar 

Sarajevo, Zavod sv. Josipa - Betanija, 4. VIII. 36. 

*** Na povratku iz Sarajeva, odakle mi je upravio ovo pismo pri- 
godom razgovora, priopći o mi je da je gore podcrtane riječi dok. 
je pisao, osjetio u duši posebni upliv i djelovanje Duha Svetoga, 
koji da ga je u tom času nadahnuo i rukovodio * što i kako će mi 
pisati . Osim toga, da je bio u duši siguran da kao što je njega 
duh Sveti prosvijetlio što mi ima reći , tako da će i mene, kad 
pročitam iste riječi prosvijetliti, pokazati mi put i dati preo- 
bilnu milost — i to posebnu , da to u djelo stavim i izvršim l 

Ave Mari a ! 

Dragi moj Sinko I 

Mir i ljubav Duha Svetoga neka uvijek kralju je u Tvojoj duši! 

Sutra je Tvoj imendan. Sve dobro, sve lijepo, sve uzvišeno, 
sve savršeno želim Ti i prosim od Bož. Srca po zagovoru Tvog neb. 
Odvjetnika. POsebno molim da Ti Bož. Srce udijeli svoju savršenu 
ljubav i jedinstvo. 

Što je od Tebe ? Jesi li poslušan Bož. Srcu i Njegovu vodstvu? 
Paziš li da u Tebi sve bude kako On hode i traži ? Slijediš li po- 
ticaje i opomene Duha Svetoga ? Kako odgovaraš primljenim milosti- 
ma ? Čuvaš li vjerno pobožnost, sabranost i čisto srce ? Pripadaš 
li vas i u svemu neb. Majci ? Je li sve nastojanje, da budeš svet? 

Dok Ti ovo mećem pred oči, da se točno i savjesno propitaš s 
Gospodinom Te opominjem da ozbiljno poradiš oko nutarnjeg popravka 
svih Tvojih Čina. Gospodin ne đe da nemarno i nepomnjivo služiš, 
veđ revno i gorljivo. Opet si se počeo zapuštati u nekim točkama 
duh. puta. Promisli da sve ne daje koji sebi ostavlja bar nešto. 

Opet si počeo popuštati sebi, samoljublju, ugodnosti, samovolji, 
otezanju, taštini, kurioznosti. Opet Te vuče svijet, i Ti mu popuš- 
taš. Kao da nisi ništa obećao, niti sve ostavio i pošao potpuno za 
propetim Isusom. Ti sebi udovoljavaš i odgadjaš biti u svemu potpuna 
žrtva. Bio si dobro započeo, odlučio i metnuo se odvažno na posao, 
ali malo je to trajalo. Nisi držao muk, sabranost, poniznost i red 
pa se počeo opet vraćati na stare pogreške, miješati se u nezgodne 
stvari, ili gdje nije trebalo. Gospodin je pripustio da vidiš kako 
si slab, nesavršen i nestalan. Treba se uvijek Njega i samo Njega 
držati, inače smalaksamo, padamo. Zašto toliko zanimanje za politi- 
ku, za prolazne stvari, za taštinu ? Molim Te, misli da Ti je poni- 
znošću i poslušnošću postati jak i krepostan. 

Što imaš od samoljublja, od Tvoje volje ? Ne dopuštam da os- 
tavljaš ni jednu točku svoga duh. puta. U vjernosti, posluhu i re- 
du stoji Tvoj napredak. 


Evo Ti pogrešaka kroz ovo vrijeme od kada si poašo iz Makar- 
ske zadnji put. Dominantna pogreška: nestalnost, htio si i odluči- 
vao si da budeš kako Isus hode, i opet si se vladao i došao na svo- 
ju. U Tebi je previrala neka čudna naglost u svemu. Kao da se je 
nešto unutra pobunilo, podiglo i nije dalo mira, htjelo je vani. Uz 
ovu nutarnju naglost nadošla je prilična rastrešenost , neka zlovo- 
lja i nagnuće za vanjska djela i razgovore. Ovdje si nešto popustio, 
izgubio se i razlio se vani na Štetu nutarnjeg duha. Puno si govorio 
gdje nije trebalo, i o stvarima o kojima je bilo suvišno. U nutarnjoj 
borbi nisi se znao čuvati i bdjeti nad sobom. Vidiš koliko je u Tebe 
još nestalnosti, nepomnje, prevrtljivosti u tom pogledu i nepostoja- 
nosti. Mjesto da svim silama upreš oko napređka, a Ti počeo nazado- 
vati. Progone Te suvišne misli, fantazije, utvare, mašte u kojima se 
uvijek nisi zgodno ni najbolje vladao i postupao. 

U molitvi bilo je rastrešenosti , popuštanja i nepomnje. Ni vri- 
jeme za nju odredjeno nisi držao točno i uredno. U cijelom životu bi- 
lo je napetosti, nenaravnost, smetenost i nepomnja. U čemu si Ti kriv 
pri svemu tom ? Evo u čemu. Nisi bio ponizan, ocijepljen i sebe nisi 
oznao ostavljati pri svakom poslu. Molim Te, ozbiljno uvidi svoje po- 
greške i popravi se. Pripravi Bož . Zaručniku dostojan stan za Njegovo 
sv. Porod jen je. 

Preporučam Te Isusu i Mariji i Tvom sv. Odvjetniku. S Njima Te 
blagoslivlje 

Ma gu star 

Mak, 5. XII. 1936, 

P.S. Učini sat adoracije za pokoru. 


30/32. 

a. i i 

Dragi moj Sinko l 

Mir i utjeha Duha Svetoga neka napuni Tvoju dušu i srce, da 
uvijek tražiš samo ono što je sv. volja Božja i da vjerno ideš pu- 
tem koga Ti je milosrdna ljubav Božja pokazala. Molim Te nemoj ni- 
kada pustiti s vida ono veliko Tvoje obećanje koje si mi dao više 

puta, da ćeš vazda biti samo ono što od Tebe bude tražila Vječna 
Ljuhav. Put duhovni ima svojih težina i traži od nas velikih žrta- 
va, ali sve to ništa nije prama onom što Gospodin zaslužuje i što 
je On za nas učinio. On Ti daje pravu milost i Ti sam najbolje u 
duši osjećaš i upoznaješ kako Gospodin djeluje u duši i od Tebe 
traži. To svjedočanstvo Tvoje savjesti za Te najviše vrijedi. S 
tim milostima Ti si dužan sudjelovati i vjerno ih slijediti. Mo- 
ram Ti reći svu istinu, jer me na to veže dužnost prema Tebi, još 
nisi odlučan u duh. životu. Nema ozbiljnosti, nema pomnje i žrtve, 
s kojom se trsiš i sve upotrebljavaš da odgovoriš milosti. Još si 
polovičan, držiš svoju volju dobro i misliš da Tvoje samoljublje 
ima pravo, da* ono dominira i drži svoju poziciju. Nisi li se od 
svega odrekao i sve žrtvovao Gospodinu ? S pomoću Božjom Ti nasto- 
jiš da odgovoriš što od Tebe traži Gospodin, ali ona nutarnji duh, 
žar, revnost, žrtva s kojom treba da gori Tvcja duša, gdje je ? 
Promisli kako si sada hladniji u pobožnosti, nemaž sada onoga što 
je prvo Gospodin tako obilno davao. Tvoje misli nisu sada onako sve- 
te i uzvišene kao prije. Tvoji pohodi nisu onako srdačni, intimni 
kao nekoć, kad si mirno, sabrano i pouzdano klečao pred Svetotaj- 
stvom. Zašto je sada takvo Tvoje stanje ? Jednostavni ražlog - 
jer ne prianjaš tako jednostavno, samo, jedino uz Bož. svog Uči- 
telja. Puštaš sebi, popuštaš sjetilima da slobodno sebe zadovolja- 
vaju i da traže svoju ugodnost i zadovoljstvom a ne traži# pravi 
mir i radost u volji Božjoj i u sabranosti i zatajivanju samog se- 
be. Zato je kod Tebe nastupila duševna stagnacija i neko posebno 
duševno stanje koje Te - prvo, ne zadovoljava, - drugo, napunja Te 
nekom duhovnom neodred jenošđu i smetenošću, tako da sam želiš iz 
tog stanja izaći i osloboditi ga se. Sam vidiš da slabo sve ide i 
onaj duh. stav koga od Tebe traži Gospodin, fali. Ti vršiš redo- 
vito svoje duh. vježbe, ali nešto fali. Osim onoga što sam Ti već 
naveo, treba Ti takodjer da prema pozivu i milosti koju primaš, 
odgovaraš većom revnošću i gorljivošću i žrtvom. 

Kako se Tebi pokazuje Gospodin dobar i velikodušan, tako i 
Ti imaš sve boljom pomnjom i revnošću truditi se da primljene mi- 
losti znaš cijeniti i s njima da sudjeluješ. Primljenim milostima 
i prosvjeti jenj ima imaš se svaki put okoristiti za daljnji napre- 
dak. Tako u Tebi raste duh, svijet i Tvoje duh. poznanje se usa- 
vršuje. Postaješ sve više nutarnji čovjek, otimlješ se osjetilima. 


naravnim sklonostima i raspoloženjima, te u svemu sudiš i ravnaš 
se po višem svjetlu i po vodstvu Duha Svetoga, a to je uprav ono 
što od Tebe najviše želim i tražim. Sa primijenim milostima i ra- 
svjeti jenj ima i savjetima, Ti imaš biti tako samosvojan, jak, po- 
stojan, duh. ustaljen i učvršćen, da se već sam znadeš snađi, ori- 
jentirati i napredovati. Molim Te nemoj se oglušivati glasu Gospod 
njem i ne budi nezahvalan Bož . Srcu. Kroz ovo sv. vrijeme Korizme 
nastoj se sve više očistiti od Tvojih pogrešaka i mana. Ljubi muk 
i sabranost. Mirno i jednostavno opremaj posle kako dodju, bez da 
prianjaš neuredno, ili osjetno uz koji rad, jer Tvoje srce i duh 
uvijek su samo u Bož. Srcu. Pusti da sve prodje što na Te ne spa- 
da, ili Gospodin ne će da se baviš. Ti imaš uzvišeni je Zvanje ko- 
je Ti je dao sam Gospodin, a to je nutarnji život s Njime, ljubavi 
molitve, žrtve. Vanjski posli i radnje samo su tijelo, a nutarnji 
duh ljubavi i ujedinjenja s Gospodinom, to je duša koja sve oživ- 
ljuje. Sve posveti duhom trpljenja Bož. Srca. Nadoknadi Mu neza- 
hvalnosti i uvrede. Danas ljudi hoće izbaciti Isusa iz svojih srda 
ca, a Ti mu svaki nastoj pripraviti sve ugodniji stan u Tvom srcu. 
Ne će da znadu za Isusa, a Ti Mu vazda čuvaj čistu i jednostavnu 
pamet za Nj, misleći na Nj, idući uvijek u Njegovoj nazočnosti. 
Ljudi se odred ju ju kao da nema nikoga nad njima, a Ti vazda svoju 
volju sjedinjuj sv. voljom Božjom i samo ono želi i traži što On 
hoće. Budi poslušan i vjeran Mariji ! Za pokoru svega što si po- 
griješio kroz ovo vrijeme učini sv. uru i jedan put Križa. 


Sa Isusom i Marijom Te blagoslivlje 

Makarska, 2Q. II. 1937. 


Tvoj magistar 
Fra Ante 


P.S. Pišem Ti na mašinu, pa vidiš koliko sam pogrešaka na- 
pravio . 


3Q/33 • 

+ i Dragi moj Sinko l 


Mir i ljubav Bož. Srca neka uvijek kraljuje u Tvojoj duši • 

Sve moje želje i prošnje za sv. uskrsno vrijeme slije se u jedno: 
da Ti ne živeŠ više, nego da Isus žive u Tebi i da Tvoje općenje 
bude s Njime na nebesima l To Ti je čestitka, zahvala i molitva 
kroz ovo sv. vrijeme. Sa Bož. Srcem isto Ti želim. Po Njegovoj ve- 
likoj i milosrdnoj dobroti i ljubavi ono Ti želim što On hoće i 
što od Tebe traži. Kroz sve ovo vrijeme u koje sam Ti namjeravao vi- 

« 

še puta pisati, ali nisam mogao, umjesto pisma ja sam Te preporuči- 
vao posebno Bož. Ljubavi. Ovo Ti jedino iznosim, jer s pomoću Božjom 
želim da vjerno ispunim svoju dužnost dok Gospodin hoće. Jesi li ri- 
ješio onu sumnju koja Te je mučila više dana ? Gospodin je htio da 
se naučiš nisko o sebi misliti i da bježiš preuze tnost i samopouzđa- x 
nje. Vidiš da se uvijek imaš ponizivati i dublje sebe upoznavati. | B 
Tim putem postaješ sposobniji da s tičeš prave kreposti i da postig- ! j 
neš veliku čistoću duše i srca, i tako se s Gospodinom sjediniš. S 
pomoću Božjom držiš ne loše duh. vježbe i dnevni red funkcionira 
bolje, ali si još daleko od one svete jednostavnosti i postojane ^ 

ljubavi, koju Gospodin od Tebe želi i traži. Ti se sada i bolje ^ 

snalaziš u nutarnjosti ,ali još nije sve u redu. Mirnije podnosiš c 

svoje slabosti, neuspjehe i druge neugodnosti, koje su oko Tebe, I ^ 

ali još treba puno i puno raditi, da stečeš onu stalnost, mir i r 

duh. slobodu u takvim prigodama. Više nema ni skokova u životu sv. 
molitve, ide sve redovito mirno i svaki dan, ako nisi zapriječen. 

Ti sve ispuniš. S druge strane, i tu ima mana, pogrešaka i zabora- 
vi. Budeš li ustrajati, a što moraš sa svim snagama, i to će Bož. 

Srce dignuti, pobijediti. 

c 

Više Te ne veseli govor i saobraćaj s drugima kao prije. Gos- c 

podin Ti diže ovu sklonost i okreće Tvoju pomnju k Sebi, svojoj 
ljubavi. Budi vjeran i On će Ti dati konačnu pobjedu nad Tobom i I 2 

izvršiti će u Tebi svoje djelo. 

S pomoću Njegovom upozorit ću Te na drugo . Nemoj se nikada u- 
puštati u sumnje. Drži se vjere svete i pouzdano hodaj naprijed 
ljubeći križ. Pusti sve dvojbe o prvošnjem životu i predaj ih u * 

presv. Rane, posebno u milosrdno Bož. Srce. Ponizi se i ostani u 
sv. volji Božjoj. 

Ne obziri se ništa na ljude. Ispuni prema svakom dužnost lju- 
bavi k bližnjemu, uslužan i jednostavan budi sa svakim i od svako- 
ga ocijepljen, slobodan i umrtven. Slijedi ono nutarnje prosvijet- 
ljen je Duha Svetoga, koje Te poučava da u svemu gledaš Isusa i s 
Njime svagdje ostaneš, i prema tomu jednostavno uredi i riječi i 
djela i razgovor i saobraćaj. Kad si slijedio vodstvo Duha Svetoga, 
tad si ispunio volju Božju i postaješ sve sposobniji, da se milost 
Duha Svetoga na Te što obilnije izlije. Kad Ti On dijeli posebno 
svijetlo za razne prigode ili potrebe, molim Te vjerno i pomnjivo 
uvijek poslušaj. To je veliki dar Božji i zahvalno odgovori u sve- 
mu. 


Revno služi Bogu 1 Ne pripuštaj nijedne prigode da se sveto 
ne vladaš i napreduješ u savršenosti. Ako se svaki dan ne obnavlja- 
mo, lako se zapustimo i klonemo. Imaš neprocjenjivo blago sv. mise. 

U njoj s obnavljaj, jačaj, snaži za dnevni rad. 

Najviše daj važnosti i pomnje razmatranju i ispitu savjesti. 

Iz ovoga će sabranost, prisutnost Božja znatno rasti i napredovati 
i u Tebi se utvrdjivati. Vježbaj se najviše u djelima ljubavi. Po 
ovim čestim činima u nama se formira sv. navika i ljubav jače dje- 
luje na cijeli naš život .Potrebito Ti je od ove sv. hrane, koja jedi- 
no dušu zasiđuje i opet glad prouzrokuje. 

Nemoj se pouzdavati u se i duh. vježbe, u svoja nastojanja, 
već samo u milost i ljubav Bož. Srca. Kroz ovaj mjesec svaki dan 
preporuči naše redjenike koji će primiti sv. svećenstvo na Uzašaš- 
će u Splitu u našoj crkvi, a dozvoli li Mp. 0. Provincijal možda i 
drugi prime subdjakonat. Na tu nakanu, daj ako možeš i zgodno Ti je, 
da i drugi mole, jer zajednička molitva Bogu je vrlo ugodna. Činiš 
li svaku sedmicu adoraciju ? Obavi kroz dojduću nedjelju jedan sat 
za naknadu pogrešaka kroz sve ovo vrijeme. 

Sa Isusom i Marijom blagoslivlje Te 

Magistar 


Makarska, 8. IV. 37. 

+ ! Dragi moj Sinko ! 

Milost i ljubav Bož. Srca neka vazda raste, napreduje i usavr- 
šuje se u Tvojoj duši i 

Zahvaljujem zajedno sa Bož. Srcem u Duhu Svetomu preko naše 
neb. Majke neizmjernoj dobroti i ljubavi Oca nebeskoga na svim mi- 
lostima, koje se je udostojao udijeliti Ti. Neka je u svemu i na 
svemu hvaljen i slavljen i blagoslovljen ! Neka nas vazda učini 
dostojne da primimo sve ono što je odlučio u svom neizmjernom mi- 
losrdju, da Ti podijeli da u svemu savršeno ispuniš Njegovu sv. 
volju i budeš vjerna slika Njegovog Bož. Sina - propeta, koju je 
sam Duh Sveti udostojao se izvesti u Tebi. Ja to samo molim i že- 
lim. 


Kad je Gospodin nazočan i sve radi u duši tako jasno i živo 
da Ga duša osjeća, tada je lako sve podnositi, odgovarati i sudje- 
lovati. Treba da znaš da je to prolazno stanje. Gospodin s tim mi- 
lostima hoće da Te usavrši i pripravi na jaču i težu borbu sa Tvo- 
jim strastima i sklonostima, koje On hoće da potpuno upokori i 
svlada u Tebi. Zato Ti daje sada mir, duh. slobodu, neku stalnu 
jakost i gospodstvo nad sobom i neko nutarnje, sveto kao ujedinje- 
nje s Njime, s Njegovom sv. voljom. On Ti daje da okusiš kako je 
sladak Gospodin i kako je sveto, upravo uzvišeno samo Njemu služi- 
ti, uza Nj prianjati, jedno s Njime biti. To će On opet dignuti, 
uskratiti i uvest će Te u veću nutarnju osami jenost, gdje ćeš dub- 
lje i jače zaviriti, ugledati, spoznati svoju veliku gri ješnost, 
silnu sklonost na zlo, nemoć po sebi za ijedno dobro, nestalnost u 
dobru i posvemašnju duhovnu bijedu. Vidjet ćeš kako strasti poput 
divljih i neukroćenih lavova i tigra reže u Tebi i da ih netko 
drugi - Ne Ti - ne kroti i drži, oni bi zapovijedali, ili bi vaz- 
da podizali bunu, rat, smetnju u Tebi. To će Te učiniti poniznim, 
čistim i od Tebe oci jepl jenim. To će za Te biti veliko dobročin- 
stvo Božje. 

Ovi mirni dani, iako nisu bez trpljenja, borbe i ponizivanja 
priprava su za one kušnje i duševne muke. I tu će Te Gospodin ču- 
vati, držati i voditi. Samo će to više biti u trpljenju, duševnom 

boju samim sobom, gdje đeš više osjećati sebe, duhovnu bijedu, ni- 
štavilo i sve druge ponizujuće nevolje i zloće. Tu će Gospodin, da 
se tako izrazim, u oblaku, u duhovnoj noći, u Tvome neznanju i ne- 
moći više raditi, nutarnje Te prosvi jetl jivati, čistiti i istodob- 
no obogaćivati krepostima. 

U Bož. Srcu ja ću za Te moliti da se ovo sveto djelovanje Duha 
Svetoga u Tebi potpuno, savršeno izvrši, da se proslavi dragi Bog, 
da u Tebi napreduje sličnost sa Bož. Zaručnikom i da si u svemu po- 
slušan svakom djelovanju Duha Svetoga. 

Hvala Ti što si mi pisao o Tvom zdravlju. Neka je hvaljen i 
slavljen i blagoslovljen Gospodin ! U svemu neka se vrši Njegova 
sv. volja I Isus hoće da nosiš u duši i tijelu Njegovu sv. muku. 

Radi te milosti ja Mu zahvaljujem da Te odabire za svoju žrtvu i 
u NJemu se radujem na tom daru. Opominjem Te da u svemu odgovoriš 
Njegovoj ljubavi. Nikad se nemoj nikomu tužiti, niti kazivati što, 
koliko trpiš. Jedino ako Te starešina zapita, kaži mu što treba da 
mu rečeš i da znade kako da upravi ili Ti nešto naredi. Zamolio 
sam fra Samuela, da Ti napravi ovu kapu. Ja sam ju blagoslovio 
prama Ritualu (blagoslov za odjeću bolesnika). Uzmi je i nosi. Mo- 
lio sam Gospodina, da Te čuva, da možeš izvršivati svoje dužnosti 
i posle, da Te štiti da Ti bolest živaca ne bi smetala duhovnom 
napredku; da Ti dade zdravlje, osnaženje, strpljivost i da možeš 
nositi svoju bolest. Za to sam blagoslovio i šaljem Ti. Nemoj se 
u ničemu napirati ili silovati. Kad ne možeš ništa, mirno se pri- 
kazuj Isusu, s Njime na križu Ocu nebeskom, izgovarajući tiho, mi- 
rno, jednostavno, od časa do časa: ljubim Te, klanjam se, slušam, 
vjerujem, ufam se, Bože moj i sve moje, itd. Ako ni to ne možeš, 
a Ti se sa svim bolima i slabostima predaj u Bož. Srce Isusovo i 
samo reci: Isuse ... ljubavi ... fiat. Sa neb. Majkom stani ispod 
križa i Ona za Te neka govori, moli i prikazuje Te Isusu. 

Njima Te predaje i s Njima blagoslivlje 

Magistar 


Makarska, 21. IV. 37. 

+ ! 

Dragi moj Sinko ! 

Milost Duha Svetoga neka vazda prosvi jetl ju je , da samo ono ho- 
ćeš, misliš i radiš što je ugodno Duhu Svetomu i 

Molim Te, sve ove dane do Presv. Trojstva posveti i prikaži 
Bož. Srcu u Duhu Svetomu po mojoj odluci. Budi žrtva u Srcu neb . 
Majke, revno moli i prosi da mi Gospodin po svojoj velikoj dobro- 
ti i milosrdju dostoji se udijeliti što od Njega molim. U svemu 
ostani ponizan, od sebe ocijepljen i vjeran milosti. 

S pomoću Božjom sam sada vidiš i iskušuješ kako je lijepo i 
veoma i jedino korisno kada ponizno slušaš i vjerno odgovaraš mi- 
losti. Sve je sada drugčije, i sam ne znaš protumačiti odakle sve 
to dolazi, i kako Gospodin s Tobom tako darežljivo i blagodarno po- 
stupa. Još je većih milosti pripravio, sam s pomoću Njegovom ustraj- 
mo. Čuvaj mir. Pouzdano hodaj naprijed. U svemu savršeno slušaj svo- 
je starije. Vazda nosi svoj teški križ. 

Kad Gospodin dade, pisat ću Ti kako se imaš snalaziti po Njego- 
voj sv. volji s ljudima i u prigodama. 

Preporučam Te Bož. Srcu i neb. Majci ! Prosim za Te darove Du- 
ha Svetoga i vjernost potpunu Njegovim nadahnućima ! 

Sa Isusom i Marijom blagoslivlje Te u Duhu Svetomu 

Magistar 


Split-Dobri, 11. V. 1937. 

30/36. 

H.I.M.J. ! 

Dragi moj Sinko i 

Mir i ljubav Bož. Srca neka vlada vazda u Tvojoj duši 1 
Sada smo u oktavi velikog i najvećeg otajstva naše sv. vjere 
i pripravljamo se za onu lijepu i uzvišenu svetkovinu koja je duša 
i srce svih svetkovina i svih otajstava, za svetkovina Presv. Srca. 

Isus nam je otkrio Svoje Presv. Srce, da nas pritegne k Sebi i da 
nam dade na juzvišeni j i ideal svih kreposti. Ako svi moraju naslje- 
dovati Presv. Srce, mi svećenici u prvom redu dužni smo upoznati, 
ljubiti, nasljedovati i sjediniti se s Bož . Srcem. Isus poziva naj- 
više nas da udjemo u ovo najveće svetište, i da tu uvijek ostanemo. 
Tu se imamo svagdano Čistiti, prati i uredjivati po ovom najsveti- 
jem primjeru. Dok Ti ovo izlažem, molim Bož. Srce da Te primi u Se 
i ne dopusti da se ikada od Njega odijeliš pa ni za čas. Neka Te 
vazda Njegova sv. ljubav oživljuje, napaja, čisti i posvećuje ! Ja 
želim da ovo Presv. Srce bude Tvoj život i sve Tvoje. Pripravi se 
Što možeš bolje za svetkovinu Presv. Srca, da primiš obilno sve mi- 
losti koje Ti Ovo Presv. Srce želi i hoće udijeliti. 

Jesi li vjeran milosti ? Slušaš li pomnjivo glas Gospodnji ? 
Jesi li postojan na putu, kojim Te Gospodin hoće ? Obavljaš li re- 
dovito i revno duh. vježbe ? Kako umireš sebi, samoljublju, naglo- 
sti, svojoj volji ? Jesi li skratio broj pogrešaka u jeziku, u pro- 
sudjivanju drugoga, u neumrtvenosti ? Ostaneš li ponizan kad vidiš 
da se brzo ne popravljaš i ne uspijevaš u kreposti ? Da li sv. misu 
i druge sakramente sveto i dostojno Gospodinu prikazuješ i podije- 
ljuješ ? 

Da li je sve u duši u redu, po volji Božjoj ? Vidiš kako Te 
Isus ljubi. On Ti se daje češće živo osjetiti da si vas potresen, ga 
nut Njegovom divnom ljubavi. On se daje osjetiti da budnije pazi nad 
Tobom i pomaže Ti ostvariti Njegove sv. želje i namjere. 

Ti vidiš Tvoju veliku slabost, nestalnost kojoj Gospodin darež- 
ljivo dolazi ususret. Umoran si i težak fizično, a Isus pomaže Tvoju 
nemoć i daje Ti snage da zadovoljiš Tvojim dužnostima. Uvijek slab, 
umoran, a opet radiš i obavljaš poslove za koje vidiš da nemaš po se 
bi snage, ali Te Isus pomaže da možeš nositi svoje breme Ti ne možeš 
posebno razmatrati, jer Te to odmah umara i smeta. Med ju tim, sam I- 
sus daje duši hrane, tako da obilno može s njome i cijeli dan proći 
sabrano, mirno, uzdignut u duhu. Nije tako jednako svaki dan, ali 
uvijek Isus pruža duši svoju pomoć i daje obilno hrane. On je u Te- 
bi, da nadomjesti što Ti ne možeš, ne znaš i nedostaješ. Tvoje su 
misli jednostavnije, čišće i mirnije i svetije, tako su i Tvoja 
čuvstva i Tvoje težnje. Ipak se ćutiš još zao, opak, nedostojan sva- 


ke milosti. Dok Te milost češće pohadja f podiže i posvećuje. Ti o- 
sjećaš kako narav još teži k zlu, pokvarenosti, strastima i smeta Te 
da vas ne ideš k Bogu. Što je to ? To je proživi javan je duh. života, 
borba milosti i naravi, očitovanje naše slabosti i našeg sporog odgo- 
varanja milosti. Tu praktično spoznajemo koliko nam treba još trp- 
ljenja, čišćenja, odricanja, da mi ne budemo zapreka djelovanju Du- 
ha Svetoga u našem posvećenju. Ti nastoj biti po volji Božjoj, budi 
strpljiv sam sobom, svojim slabostima, pogreškama, koje jednako na- 
stoj popravljati i predobiti. Ne puštaj se nikada malodušnosti i ne- 
pomnji. Revno služi Gospodinu sa svim svojim nevoljama i bijedama, 
bilo duhovnim, bilo tjelesnim. Dok obavljaš razne poslove i svoje 
dužnosti, nastoj da se sebe odričeš, zatajiš posebno isticanje, sa- 
moljublje i volju svoju. Ovim neprestanim umiranjem najviše ćeš na- 
predovati. Slijepu poslušnost vazda pokaži prema ocu Starešini. Tvo- 
je vladanje neka takovo bude, da se nitko nikada nema na Te potuži- 
ti. Ljubi neb. svoju Majku sa svim srcem i vas Njoj pripadaj. 

Učini sv. uru kroz ovu nedjelju za pokoru svih pogrešaka, što 
si počinio kroz ovaj mjesec svibanj, a istodobno neka Ti je pripra- 
va za svetkovinu Presv. Srca. 


Sa Isusom i Marijom blagoslivlje Te 

Magistar 


Makarska, 29.V.37. 


30/37. 

H. I. i 

Dragi moj Sinko ! 

Šaljem Ti lule i pismo što Ti je jučer fra Bernarđin poslao iz 
Rima. Vjerno slijedi glas Gospodnji. Podnašaj sve dosade i smetnje 
strpljivo i velikodušno za Gospodina. Pomnjiv budi nad sobom. Ne daj 
naravi i temperamentu! Nek u Tebi kraljuje Presv. Srce ! Neka Te neb. 
Majka uvijek čuva u svom srcu! To Ti želi i to prosi od Isusa i Mari- 
je i s Njima Te blagoslivlje 

Magistar 

Mak., 10.6.37. 

+ ! 

Dragi moj Sinko ! 

Mir, utjeha, jakost Duha Svetoga neka ispuni Tvoju dušu i sr- 
ce da veselo, pouzdano stupaš za Bož. Zaručnikom Tvoje duše u čis- 
toći, poniznosti, ljubavi i žrtvi ! 

Hvala Ti na čestitanju. Neka Gospodin usadi u Tvoju dušu svo- 
ja čuvstva, svoje misli i osjeđaje - neka Ti dade svoje Srce - to 
Ti je zahvala na svim Tvojim željama, molitvama i čestitkama. 

Molim, posebno me preporuči Duhu Svetom, Bož. Srcu, jer imam 
duh. vježbe u Splitu od 3-6. Neka mi On dade gorljivost, mudrost, 
razboritost i ljubav. Poslije imam proslijediti opet duh. vježbe 
fra Stanki Bušeliđu i fra Anselmu Kombeni. Redit đe se na 11 tek. 
u Splitu. Preporuči nas Bož. Srcu u sv. misi i neb. Majci. Bude li 
sv. volja, nastojat ću doći tamo poslije nego njih opremim i prije 
nego kamo podjem. Uzdam se u pomoć Božju da ću Te naći u Bož. Srcu 
i to ondje gdje Isus hoće da budeš. 

S pomoću Božjom reći ću Ti ono što On hoće. Kad sam se imao od 
Tebe rastati prošlih praznika, na rastanku rekao sam Ti da Ti ostav- 
ljam jednu uspomenu, a to je bila: "Kako mi je dao Otac, onako radim". 
Ovaj primjer, stav Bož. Učitelja imao Ti je biti uzorom, pravilom, 
kako i Ti imaš raditi i svagdje se snaći. Uzdam se u milost Gospod- 
nju, da je većinom ovo u Tebi i vladalo. Nije uvijek bilo potpuno, 
idealno, ali Te je ovo pratilo i sjećalo kakav imaš biti. Ti u sebi 
osjećaš borbu, kad veću, kad manju - ali je borba tu, kako da svla- 
daš sebe, svoju narav, svoju ćud i svoje sklonosti i sve podložiš 
pod slatki jaram milosti i Božje ljubavi. S pomoću Božjom ta borba u 
Tebi poprima potpunije i svestranije dimenzije. Nije više kao prije. 
Hvala Bož. Srcu i neb. Majci, Ti sada želiš prvi sve dati, sve žrtvo- 
vati, svega se odreći, svemu umrijeti da Gospodin u Tebi kraljuje i 
vlada. Ti želiš i čezneš za onim svetim časom kad će Isus sve u Te- 
bi biti sve. Kad će On u Tebi samo živjeti, a ne Ti više. Ti si po- 
stao kao čovjek koji žive u tudjem kraju i njega ne zanima što je 
oko njega, njegove misli lete gdje mu je srce. Ti nisi više svoj i 
ovo je plus u Tvojem napredku. Tebe više ne veseli što je ovoga svi- 




jeta već što je Božje. Ti si počeo trpjeti što još nisi po volji 
Božjoj, nisi kao želi Isus. Manje si vezan na vježbe, a više na duh, 
na ljubav, na žrtvu koja svagdje nalazi prigode da se vježba i žr- 
tvuje bez da čeka ili odgadja da uhvati prigodu ili misli na vježbu. 
Duša svagdje nalazi Gospodina. Tako mu uvijek služi, na Nj misli, 
Njega ljubi i žrtvuje se za Nj. 

Dok Ti ovo mećem pred oči i tako u Tebi oživi ju jem ljubav, za- 
hvalnost i vjernost Gospođini i Ti u svetoj gorljivosti pjevaš sa 
neb. Majkom "Magnif icat" i "Fecit mihi magnum qui potest est” s dru- 
ge strane treba da se poniziš i priznaš svoje nevri jednosti , neđostoj- 
nosti i pogreške. Još u Tebi žive samoljublje, neka vrst preuzetnosti, 
znatiželjnost, neka visina i samopouzdanje. Još vjeruješ sebi, svojem 
čuvstvu i svojem osjećaju. Vara Te Tvoj osjećaj koji zna zamijeniti 
dobro za zlo i zlo za dobro. Neki dan si se bio naljutio i nisi se u 
toj ljutini dobro vladao. Nije to puno trajalo, ali nije sve bilo is- 
pravno. Ne znaš spojiti mir, sabranost sa vanjskim prigodama. A zaš- 
to ? Ne zato kao da ne bi mogao ili znao, već jednostavno ne trsiš 
se da predobiješ sebe i da svladavanjem sebe urediš to vrlo važno pi- 
tanje. Ako zatajiš naglost, brzinu, kurioznost, uvijek bolje uspiješ 
u tom. Pogledaš li prvo na Isusa u Tvojoj duši i ostaneš li uza Nj i 
s Njime u svakoj prigodi, On vazda daje milost da sve znaš zgodno 
spojiti, izvesti. Molim Te slušaj me u tom. 

Nestrpljiv si, iako u malim i kratkim stvarima i potezima. Još 
kritiziraš, posebno kad Te prigoda baca izazovu. Svoje mišljenje znaš 
precjenjivati i katkada ga i izdižeš nad drugim, i neka je on od Tebe 
i stariji i bolji. Više puta potrošiš i vrijeme uzalud, a nije to tre- 
balo. A ne znaš li da svakim časom možeš postati bolji, sveti ji. Ne- 
moj više biti takav ! Vas Isusov i samo Njegov I Tvoj ponizni rad 
treba da Te što bliže približi k Njemu. Ljubi Isusa, Mariju kako Oni 
od Tebe traže. Ljubi svoju niskost i veseli se da si slab, bijedan, 
ništa, a Tvoj Bož. Učitel j , Tvoja propeta Ljubav je sve dobro, sva sa- 
vršenost i sva svetost - izvor svega dobra, samo i jedino dobro. 

Za pokoru prikaži život Isusov i Marijin mjesto svoga. BJčini a- 
doraciju kako i koliko možeš. Sa Isusom i Marijom sve Ti prašta i 
blagoslivlje Te 

Magistar 

Makarska, na parobrodu 2 . VI I. 37 . 

I.M.J. I 

Dragi moj Sinko ! 

Mir i ljubav Duha Svetoga neka Te napuni i čuva u svim časovi- 
ma Tvoga života ! 

Pripravljajući se za svetkovinu Krista Kralja što možeš bolje, 
uredi i pripravi svoje srce da primiš sve one milosti koje Ti Bož. 
Srce želi dati. Pohodi su Gospodnji dragocjeni i oni posebno oboga- 
ćuju dušu, zato ih primi što većom poniznošću i zahvalnošću da bu- 
deš vredniji što većih darova. Bož. Srce želi na Te izliti većih 
milosti, ako Mu pripraviš dušu- Znam da je našoj slabosti teško uz- 
držati onu duševnu visinu i pomnju koja nam je potrebita za darove 
Božje, ali uz milost Duha Svetoga i to možemo postignuti. Pouzdanje 
i vjernost, poniznost i sv. molitva dat će nam snage da uspijemo. 

Molim Te ne boj se ničesa, nego samo grijeha ! Sve znaj podni- 
jeti. Savršeno slušaj i trpi. To Ti je potrebito da ugodiš Bogu i 
da vas postaneš gibak i lak na svaku Volju Božju i Njegovo sv. dje- 
lovanje. Jesi li bio poslušan kroz ovo vrijeme ? Kako se vježbaš i 
napreduješ u onom što sam Ti preporučio u zadnja dva puta ? Da li 
si s pomoću Božjom nutarnji čovjek ? Da li je palo samoljublje ? 

S pomoću Božjom nastoj sve više udešavati svoje vladanje po Bož. 
Srcu. Uz Njegovu milost reći ću Ti što On dade. Najprije Mu zahva- 
ljujem iz sveg srca i sve duše za ono što On u svojoj dobroti radi 
u Tvojoj duši. Vazda ćemo pjevati Njegovu ljubav i milosrdje ! Nek 
je u svemu blagoslovljen i hvaljen uvi jeke ! On je u Tvojoj duši i 
Ti Ga u sebi osjećaš. On Te Sebi privlači i neprestano vuče. Uvijek 
Ti se daje i naplaćuje svaku žrtvu većom ljubavlju. On Te sam upo- 
zori na posle, pogreške i pogibli. Njegova se sv. ljubav u Tebi 
sve više uspaljuje i diže. Više se puta pitaš: Što hoćeš da Ti da- 
dem, prikažem i žrtvujem ? Bože moj i sve moje ! Često osjećaš ka- 
ko u dnu Tvoje duše budi se sveta čežnja i težnja vas pripadati 
Ljubavi i biti žrtva s Njime. Sam ćutiš da nije sve još očišćeno, 
uredjeno, te zato ljubav hoće da sve dade i da sve izvrši. To su 
pohodi kojima Te Gospodin sve više pripravlja i uredjuje. Kad si 
neki dan bio vani, osjetio si jaki val Bož. Ljubavi u duši i srcu 


73 


i živo si osjećao svoju niskost i bijedu, a s druge strane nepo- 
srednu nazočnost i svetost Božju. Tako si bio napunjen sv. poniz- 
nošđu i Gospodin Ti je u taj čas nešto posebno pokazao kao nikad 
dosad... Pogled na onu slabu dušu bio je za Te jaki poticaj i no- 
va milost, koja je u Tebi proizvela nutarnju promjenu. Utisci to- 
ga pohoda trajali su više dana. Kad si drugi put molio pred Isusom 
u kapeli, opet se je ponovio drugi prizor. Sada je sve to bilo u 
Presv. Srcu, i Ti si ostao vas poništen i smeten, ali jako podig- 
nut u duhu i ljubavi. Nisi znao na prvi mah što je to, ali duhov- 
ni pogled, istinski osjećaj Božje blizine, dar ljubavi, mir i po- 
niznost, govorili su Ti da je to Isus, koji radi i koji daje to 
za Tvoje dobro i veći napredak. 

Znam da trpiš, i to sada više nego prije. Ima dana kad i duša 
mnogo trpi. Napada Te pusta rastrešenost , neki nemir koji dušu mu- 
či, kida i bije. Sve je to u nekoj magli, neizvjesnosti, nekom po- 
vraćanju raznih slika, straha, bojazni, ali na ništa se opet duh 
ne može zaustaviti. To prodje,eto neke vanjske neprilike ili pote- 
škoće. To se promijeni, napada Te neka bol u kostima i sve Ti po- 
staje teško i vrlo mučno. Iz toga trpi cijeli život. Nenadno do- 
dje Isus i javi se, i eto opet mir, vedrina, i ako malo traje ali 
dušu orkijepi, digne i obnovi, da može srčano nastaviti svoj put. 

Ima nekoliko dana da osjećaš potrebu i dužnost biti žrtva I- 
susova. Ti si Mu se već davno - još u klerikatu - predao kao žrt- 
va, ali sada više želiš, osjećaš i spoznaješ. Da udovoljiš želja- 
ma Bož. Srca, Ti Mu se u nedjelju na Njegovu svetkovinu - Kr. Kra- 
lja - prikaži po rukama neoskvrnjene Majke kao žrtva zadovoljštine 
i ljubavi za našu Majku Provinciju. Učinit ćeš zavjet žrtve u sv. 
misi zajedno sa Bož. Srcem. 

Slobodno mi javi i reci ako imaš u tom kakvo drugo mišljenje, 
raspoloženje ili osjećanje. 

Neka Te milost Duha Svetoga u svemu čuva i vodi I 

Predajem Te Bož. Srcu i neb. Majci. S Njima Te blagoslivlje 

Magistar 

Makarska, 28. X. 1937 . 

30/40. 

Hvaljen Isus ! 

Za Tvoj imendan želim Ti mir, ljubav, svladanje samog sebe, 
vjernost milosti, a nadasve savršeno sjedinjenje sv. voljom Bož- 
jčm u svemu životu. 

Nastoj da odgovaraš onoj milosti, koju Ti Gospodin u svojoj 
ljubavi i dobroti daje. To je uvjet da On sve više obasiplje Tvo- 
ju dušu novim, većim milostima. 

Kada Gospodin hoće i osjećaš da je Njegova volja te mi javiš 
svoje duhovno stanje, nemoj se mnogo mučiti. Kako znaš izrazi se 
jednostavno. Promisli što je ugodno Bož . Srcu da mi pišeš što tre- 
ba za Tvoj napredak, što spoznaješ da si dužan i da Ti je potrebno 
i korisno. To mirno i polako izrazi, bez napetosti ili zabrinutos- 
ti, koliko ćeš napisati. Kako Gospodin dade, onako se izrazi i na- 
piši. Ne želim, niti hoću, niti dopuštam da Te to umara, smeta, do- 
sadjiva ili odnosi vrijeme ili pobožnost. Svaki dan preporuči u 
sv. misi i molitvi moje nakane. Zamoli ČČ. Sestre da nas kroz ad- 
vent preporuče Bož. Srcu, posebno redjenike. 

Ustraj u sv. ljubavi. Sve ostavi, a najviše sebe. Predajem 
Te Bož. Srcu i neb. Majci. Prigodom Njezina Neosk. Začeća obnovi 
se u pobožnosti, ljubavi i sv. čistoći. Predaj Joj svoje sv. zavje- 
te i sva oJbećanja. 


U Presv. Srcu Isusa i Marije blagoslivlje Te 


Mak., 4. XII. 1937. 


Magistar 


30/41. 

+ I 

Dragi moj Sinko ! 

Ljubav Bož. Srca neka se razlije u Tvojoj duši, da budeš po- 
suda izabrana po želji Gospodnjoj i 

Hvala Ti na čestitanju i dobrim željama. Bog Ti dragi najo- 
bilnije naplatio svaki isKaz poštovanja i zahvalnosti i posluŠ- 

nos ti. u novoj godini želim da Te Bož. Srce svega Sebi privuče i 
potpuno očisti od svake slabe sklonosti i nesavršenosti i obdari 
krepostima svoga Presv. Srca I 

Kada Gospodin dade, ja ću Ti najpripravni je ovo napisati. 

Slobodno možeš učiniti onu sv. uru svaki četvrtak, ako Ti 
zdravlje ili prilike ne smetaju. Isus đe rado i veselo primiti 
svaku žrtvu. Jesi li u svemu miran ? Da li vjerno slijediš mi- 
lost ? Predooivaš li narav, da Te ne zanosi i ne smeta djelovanju 
Duha Svetoga ? ČuvaS li se onih pogrešaka koje nisu drage Bož. 

Srcu ? Jesi li ponizan, strpljiv kada pogriješiš ? Da li si oci- 
jepljen od stvorova ? 

Jesi li u razmatranju vjeran ? Osjećaš li da Te ljubav Božja 
više puta užeže i podigne ? Dok Te ovo pitam, znam s pomoću Božjom 
da Ti s jedne strane želiš sve kazati, ali vidiš da ne možeš kako 
bi Ti htio i želio. Sada opažaš u sebi da bi višom jednostavnošću, 
željom i pripravnošću sve htio kazati kako jest pred Gospodinom, 
ali vidiš da sve to rečeš u malo riječi i da riječi ne mogu sve 
izreći. Što je to ? Duhovne stvari vrlo su jednostavne i naš sla- 
bi govor nije tako moćan da ih može potpuno kazati. S druge stra- 
ne, ono svijetlo koje u Tebi raste, ne možeš ga vazda vani očitova- 
ti, ni izreći. Ti, dakle, u sebi osjećaš ona nešto višega, jačega, 
boljega nego umiješ riječima izraziti. Ja to sada puštam, a s pomo- 
ću Božjom idem na drugo, na Tvoju nutarnjost. 

Hvala i vječna hvala Bož. Srcu na svemu što iskazuje Tvojoj 
duši. Eto si ranjen Bož. Ljubavlju. U sebi nosiš, osjećaš i žrtvu- 
ješ se. Ja Mu iz sveg srca zahvaljujem i blagoslivl jem Ga navijek ! 
Neka u Svojoj dobroti i milosrdju dovrši što je u svojoj ljubavi za- 
počeo I U svojoj Bož. ljubavi i dobroti neka ne dopusti da bi itko 
ikada metnuo pa bilo i najmanju zapreku Njegovoj darežljivosti i mi- 
losti. S pomoću Božjom nosiš u Sebi sveti oganj ljubavi. Nitko to ne 
zna, niti opaža, ali Ti ga u sebi osjećaš i proživi ju ješ . Čuvaj ga i 
moli Bož. Srce da se nikada ne umanji ili - Bože ne daj - utrne, mi- 
slim na onu milost koju si primio i koja je u sebi vrlo dragocjena. 
Dok to ćutiš u sebi, s druge strane nije sve u redu, ili bolje, ipak 
proživljavaš neke kušnje. Ne ide sve glatko ni izvana, ni iznutra, 
ni u radnjama, ni sa osobama. Kao da se uvijek nešto nadje što dušu 

hoće kušati, daje joj prigode da se vježba, mrtvi, zataji. Tako u 
duši vlada mir i sv. vatra, a oko nje ipak nadolaze smetnje, neu- 
godnosti, nesporazumi jenja, teškoće i obzorje je ili mutno, ili 
oblačno, ili puše manje više. Kako se duša u svemu ovomu snalazi ? 
Hvala Bogu dobro. Mirna je, sve zna primiti, sve zna predobiti, na 
sve spremna i neka joj je teško, ili je ponižena, ili mora trpjeti. 
Kako je došla do ove pobjede ? Ljubav je Bož. Srca promijenila. Bog 
Ti daje onu milost da duša njome ojačana, prosvijetljena i promije- 
njena može biti u svemu žrtva. Ljubav sveta u svim tim prigodama du- 
šu žrtvuje ili bolje meće dušu u peć gdje se ona čisti, usavršuje, 
žrtvuje i posvećuje. Ovo je Tvoje stanje. 


Ovu godinu posveti Bož. Srcu preko ruku Presv. Majke. 

Bježi svaku prigodu suvišnu. Ostani u Bož. Srcu svagdje. 

Kroz ovo vrijeme odkada si bio ovdje, bilo je i pogrešaka. Znao 
si se i ljutniti, i ako nije dugo trajalo. U nekim prigodama bio si 
nagao, brz i previše govorio. Nisi bio tačan u po si ima, negdje i li- 
jen, a negdje brz i davao si više snage i vremena, nego je posao tra- 
žio. Nisi bio vjeran da o drugomu ne govoriš. Sudjelovao si tud j im 
pogreškama kad se je govorilo o drugom, tud j im stvarima i poslima. Za 
ovo Te je i savjest korila. Izmakla Ti je koja časovita taština, su- 
višnost. 

Za ove i sve druge pogreške kroz ovo vrijeme, obavit ćeš sat 
klanjanja osim onga. Možeš ga razdijeliti u dva dijela. 


Sa Isusom i Marijom blagoslivlje Te 


Makarska, 10.1.1938. 


Magistar 


30/42. 

+ i Makarska, 12. V. 1938. 

Dragi moj Sinko I 

Ljubav Bož. Srca i nebeske Majke neka vlada i kraljuje u Tvo- 
joj duši i 

Već smo na polovici mjeseca naše bož. Majke, Cijela sv. Crkva 
slavi i časti, posebno ovaj mjesec, svoju Majku i meće pred oči 

svoje djece uzvišene kreposti Njezine. Ona hode da neb. Majka žive 
u srcima njezine djece , da im bude uzor, ogledalo života. 

Ti veđ osjeđaš što hodu redi ovim. Ti si redovnik, svedenik - 
apostol - sin Marijin. Za Te je dast i velika radost kad vidiš da 
se časti i posebno slavi Tvoja neb. Kraljica. Na pomisao da se sva- 
ko jutro i večer - cijeli dan kupe oko Marijina oltara vjernici, 
da joj iskažu najvede časti, poklonstvo i hvale - sve to mora Tvo- 
je srce podizati, napunjati neizrecivim veseljem i radosti. Ono 
ima dutiti sa sv. Crkvom i svoju sinovsku ljubav osobito s Njome 
sjediniti, da vas živeš, osjedaš, misliš i radiš u ljubavi sa neb. 
Majkom. Dok ovo ne postigneš, smatraj se vrlo nesavršenim i nevri- 
jednim. 

Kako se nalaziš u duh. životu ? Je li sve po volji Božjoj ? 
Vježbaš li se u mrtvivanju nutarnjem svoje volje, sklonosti k se- 
bi ? Da li si pobijedio vanjske prilike, i oni s Tobom nikako ne 
zapovijedaju, niti Te odnose od ljubavi Božje, od sjedinjenja sv. 
voljom Božjom, od sabranosti ? Da li si postao jednostavniji i 
ocijepl jeni ji od stvorenja ? Jesi li u svemu poslušan milosti ? 
Nastojiš li popraviti, reparirati pogreške koje učiniš jedan dan ? 
Smuduješ li se radi slabog napretka ? Paziš li nad sobom, svojim 
osjetilima ? 

Sto vidiš da ne odgovaraš volji Bož . Zaručnika ponizi se,po- 
kaj se i sjedini se s Bož. Srcem i neb. Majkom, da s time nadokna- 
diš za sve svoje slabode, pogreške i nepomnje. Pusti sve u ruke 
Božje. Slušaj, radi, trpi i moli srcem, dušom, radom, poslom i 
svim životom. Kad ide sve po volji Božjoj, kada u svemu tražiš 
ugoditi Isusu - sve je to molitva. Dok Ti ovo pišem i upozorujem 
na duh. napredak, ja s pomodu Božjom želim da junački pobijediš 
sebe i u svemu prezreš sebe i da sebi budeš potpuno mrtav. Kada 
to postigneš, onda će Bož. Srce u Tebi slaviti svoje slavlje. 

Vidiš kako u tom još hramlješ. Neki dan si se naljutio, a 
zašto ? Jer nije sve bilo po Tvojoj volji. Htio bi da sve ide ka- 
ko zamisliš i odrediš i nek se nešto ne izvede, odmah Ti je žao. 

U tom si još pun sebe. 

Jednom si bio neposlušan starijemu, a sve kao da ne ćeš uči- 
niti na žao, ili prekršiti njegovu želju i volju. Ti si smatrao da 

je bolje Tvoj stav. Tvoj način. Starijemu je poslije bilo neugod- 
no zašto nisi učinio kako je on htio, želio i rekao. 


Neki dan si bio dosta rastrešen, nemiran, nestalan - puno u 
sebi nestrpljiv i neumrtven. Mučilo Te je samoljublje i taština 
napadala. Jednom prije Uskrsa bio si neposlušan Gospodinu i kaz- 
nio Te je duh. sušom za više dana. 

Još si vanjski i misliš po svoju. Želje Ti više puta idu k 
zemaljskim dobicima, uspjehu i materijalnoj koristi. Tražite naj- 
prije kraljevstvo nebesko. 


Treba da radiš, da čuvaš, da se mučiš, ali sve u volji Bož- 
joj - kako On hode, što hode, koliko hode i gdje hode. Tvoje mi- 
sli, želje i Tvoje srce ima biti u Njegovoj ljubavi, u jedinstvu 
s voljom Božjom, u nasljedovanju Propetog Gospodina. 

A kako se zaboravljaš da si žrtva ? Lijepi i uzvišeni je Tvoj 
poziv. Slijedi ga, i bit deš savršen. Za pokoru što si pogriješio 
kroz ovo vrijeme, za tri dana učinit deš pokoru da ne deš govoriti, 
već samo kada Ti budeš upitan, ili traži potreba. Učini jedan put 
Križa. 

Sa Isusom i Marijom Te blagoslivlje 

Magistar 

Makarska, 21.V.38. 


3Q/43. 

+ i 

Dragi moj fra Nikola ! 

Neka Te Bož. Srce napuni ljubavi, odricanja i potpunog pre- 
dan ja u Njegovu sv. volju ! 

Ustraj u svem što si dosad vršio i što sam Ti svjetovao. Ča- 
sovi su kušnje, gdje moraš vjerno držati svoju dužnost koju od 
Tebe traži Bož. Srce. Ne pripadaj se niti uznemiruj pogreškama. 
Isus je kralj milosrdja i dobrote, a naše su pogreške tron, gdje 
On pokazuje te svoje božanske savršenosti. Vjerno drži koliko je 

do Tehe, sve svoje vježbe. Ništa ne promjenjuje zaslugu ili vri- 
jednost Tvoga čina, ako Ti osjećaš ili ne osjećaš. Glavno je da 
Ti vjerno slijediš svoj put. 

Isus se je, da tako rečem, osjetno malo sakrio pred Tvojom 
dušom. Time Ti daje prigodu da upoznaš sebe, da osjetiš teškoću 
pri vršenju kreposnih čina, pa odatle nastaje u Tvojoj duši ve- 
ća, jača želja, potreba da budeš postojan. MOraš bolje, gorlji- 
vije moliti, više se uticati k Isusu i Mariji, a time sve više 
rasteš u dobru, krijepiš se i dižeš nad svoje osjetljive sklono- 
sti, koje lako klonu kad nemaju svojih podražaja, kad im manjka 
ona ugodna, privlačiva, osjetljiva ugodnost. Na taj način posta- 
ješ duhovan, jak, muževan. Nemoj se bojati ničesa, već jedino sa- 
ma sebe i da ne bi bio Gospodinu neposlušan, a sve drugo pusti s 
vida. Opet se vjerno, velikodušno prihvati svega što si vršio. 

Pisat ću Vam kad ćete doći. 

Nek Vas obojicu Isus i Marija čuvaju i blagoslove i 

Vaš Magistar 


3Q/44. 

+ i 

Dragi moj Sinko ! 

Ljubav Bož. Stca neka Te očisti, prosvijetli i sjedini s Bož. 
Zaručnikom I 

Za ovaj dan Bož. Srca hoću Te podsjetiti na veliku Tvoju du- 
žnost i na ono obećanje, koje si dao Bož. Srcu da ćeš biti vas 
Njegov, da ćeš samo Njega ljubiti, slijediti i s Njime se uvijek 
žrtvovati Vječnoj Ljubavi. Iako u sebi još sve nevolje i bijede 
osjećaš, ipak si Njegova svojina. On je sam Zaručnik Tvoje duše. 
Neka Te to ne smeta, jer On hoće da Njegovo Presv. Srce bude li- 
jek za sve Tvoje slabosti i nesavršenosti i pogreške. Mi smo sa- 
mo u Njemu i s Njime bogati u svemu i za sve. Dakle, nikad malo- 
dušnost, nikad smetenost duha, nikad očajavanje radi slabog na- 
pretka. Uprav u našoj slaboći i svakoj nemoći jaki smo, jer os- 
tajemo u Njemu. 

Molim Te ne pripadaj sebi niti gubi pouzdanja, odvažnosti, 
jar vidiš da si uvijek isti. Čini Ti se da još ništa nisi stekao, 
niti ijednu krepost, pa ni u prvom stupnju imaš. S Tobom prolaze 
ovih dana svakojake misli i sumnje, nepouzdan ja i bojazni. Izgle- 
daš jako siromašan, bez ikakvog dobra i nevrijedan, nesposoban za 
nijedno dobro. Mučiš se i mučiš, i opet ostaješ na istom. Vidiš 
po sebi ništa dobra no poduzeti, ni proslijediti, ni dovršiti - 
baš ništa u svemu, svagdje. 

I dok Te to progoni i smeta, Ti đutiš dužnost da ipak radiš i 
dalje, da proslijediš svoj posao, da međeš malo kamenje na temelje 
Tvoje zgrade, i ako se ono - regbi - uvijek ruši, dok ga Ti posta- 
viš. Sličan si čovjeku, koji bi htio ubrati plod, ali svi njegovi 
napori nedostatni su da ga uhvati i ubere. I dok se tako svaki dan 
trudiš i mučiš, Gospodin vidi, gleda sve Tvoje napore i nastojanja, 
bilježi ih i nasladjuje se u Tvojoj dobroj volji, želji i ljubavi, 
s kojom bi Ga htio zadovoljiti, poslužiti, proslaviti i počastiti. 

On je prima i zadovoljan je, da se vježbaš i da vjeruješ Njegovoj 
ljuhavi i da sve ulažeš da Mu se vjeran, čist i savršen sačuvaš i 
ustraješ. On prima i sjedinjuje Te sobom svaki čas, kada Mu osta- 
neš vjeran i neka u Tebi još traju i vazda se pokazuju samo nesa- 
vršenosti, nepomnje i pogreške. U vatri Njegove Bož . ljubavi sve 
postaje čisto i savršeno. 

Budi jednostavan ! Imaj samo jednu želju, jednu misao, jedan 
pogled, jednu riječ, a ta je : biti samo Bož. Srca, živjeti u Bož. 
Srcu - s Njime ž ivera, radim, trpim, molim - sve obavljam. Za drugo 
se ne staraj. Sve vježbe neka budu u tom. Sve izruči Njemu. On đe 
se za sve pobrinuti. Ti samo ostani u Njemu. Ne više pogled na se! 
Ne na stvorenja I Ne više preokupacije s ničim ! Mirno, jednostavno 
uzmi svoj posao, onu radnju, ono zanimanje, opremaj bez da se zau- 
stavljaš ili zaokupljaš ičim suvišnim. Ti ostaješ svagdje i vazda 
u Bož. Srcu. Ti ispunjaš svoju glavnu, temeljnu dužnost, da si u 
Njemu, da Ga ljubiš ili bolje da s Njime ljubiš, da se s Njime žr- 
tvuješ, da s Njime trpiš, radiš, moliš i jedno s Njime hoćeš, a On 
sve upravlja, ravna rukovodi. Ti daješ Njemu svoje ruke, svoje ti- 
jelo, svoju pamet i volju, a Ono Bož. Srce svime radi, izvršuje u 
Tebi i po Tebi volju Oca nebeskoga, proslavi ju je Ga, žrtvuje se i 

prošli jed ju je svoju Bož. misiju živeći, ostajući u Tebi i posveću- 
je Tebe. 

Obnovi se u Bož. Srcu. Popravi se. Oživi svoju vjeru, ufanje i 
ljubav. Dosta je bilo zadovoljavati sebi, ugodnosti, taštini, svojoj 
volji. Neka srce bude u Bož. Srcu i ono će osjetiti kuca je Njegove. 
Ljubi svoje patnje i nek u njima bude proslavljeno Presv. Srce. Sve 
prikaži preko ruku neoskvrnjene Majke. 

Predajem Te Isusu i Mariji - s Njima Te blagoslivlje 

Fra Ante 


Makarska, 2 2. VI. 38. 


30/45. 

Bog moj i 
sve moje I 

Dragi moj Sinko l 

Mir Isusov i Njegova sv. ljubav neka vlada u Tebi i 

Nisam mogao prvo da Ti pišem iako sam želio, posebno za svetko- 
vinu Krista Kralja i za Sve Svete. Neka Gospodin sve nadoknadi svo- 
jom milošđu i ljubavlju ! Ako toga nema, uzalud su sve naše riječi 
i savjeti. 

Kako si pred Gospodinom ? Je li On u svemu sve ? Da li si vje- 
ran duh. vježbama ? Puštaš li se samoljublju i naglosti ? Umireš li 
sebi ? Jesi li revan da stečeš savršenu ljubav Božju ? Jesi li evan- 
djeoski trgovac koji sve prodaje da dodje do sakrivenog blaga ? Slu- 
šaš li pomp-iivo glas Gospodnji ? 

Ne puštaj se dosadi i nepomnji. Treba vjerno izdržavati kušnju, 
borbu, napasti. U svemu se tomu vježba, kuša i raste krepost. 

Kako si ono bio neki dan nepomnjiv za stolom i prokrala Ti se 
je veća riječ, koja Te nije išla i za koju si osjetio jači ukor. Ne- 
moj drugi put naglo, nepromišljeno nastupati. Zašti nisi uzdrži jiv i 
priseban u opremanju posala. Mir i gospodstvo nad sobom ima Te resi- 
ti. Gospodin će bolje i više pomagati, ako budeš vazda s Njime. On Ti 
ne će nikada uskratiti svoju posebnu pomoć, samo Mu vazda budi vjeran 
I u Tvojim materijalnim svagdanjim poslima, On će sve upravljati naj- 
bolje. Ja želim s Njime i u Njemu da Ti jednom ostaviš onu Tvoju pre- 

veliJtu zabrinutost u tim poslima. U sebi budi s Bož. Zaručnikom, 
ostani slobodan od samoljublja i stvorenja i On će sve đrugčije 
upravi jati, samo se uzdaj i ne kloni kada On hode da Te kuša i 
dopušta da sve bude nego kako Ti misliš. Nemoj se smetati, ako Te 
razne misli napadaju sa svih, strana. Pusti ih, ostani voljom, srcem 
u Bož, Srcu i volji Njegovoj. Nemoj biti u ničemu nagao, veđ od- 
mjeren i dosljedan. 

Neki dan si bio uznemiren, smeten, težak u sebi i dosta ras- 
trešen. A zašto ? Došle su najprije misli. Ti si im popustio polo- 
vično, a zatim su bile suvišne, te si se izgubio, rastresao, pus- 
tio zatim govoru, naglosti i s time je došlo i drugo. Ti si sve- 
ćenik, žrtva Bož. Srcu, s Njime si jedan duh, jedno srce, jedna 
volja, pa što Ti drugo treba, ili se kod drugoga zaustavljaš ? 

Ostavi sve suvišno, nepotrebito i što nije Bož. Zaručnika. 

Kroz sve ovo vrijeme evo Tvojih pogrešaka. Neka nepomnja se 
provlači s Tvojim djelima, kojoj u nekim momentima popuštaš, iako 
ne potpuno i sasvim svjesno. Nisi vazda znao sačuvati mir, tišinu 
i prisebnost. 

Više dana progonila Te je neka vanjska i nutarnja naglost, ko- 
ja Te je zavela na riječi, geste, držanje prigodom, koja nije bila 
vazda u skladu s Tvojim duhovnim putem i zvanjem. Bio si i malodu- 
šan. To vrijedja ono kraljevsko Srce Bož. Zaručnika. 

Bio si smeten u nekim prigodama i nisi bio revan da se odmah 
snadjeŠ i držiš kako Te je milost nutkala. 

Nisi se revno i gorljivo i postojano mrtvio, gdje je trebalo 
sebe zatajiti i umrijeti. Bio si neoprezan u očima u ovom smislu 
da Te milost nosila na veđu oci jepl jenost u tom pogledu i potica- 
la da i u dopuštenim pogledima ili indiferentnima, sebe više za- 
tajiš, ili većih žrtava doprineseš Bož. Zaručniku i da Ti je po- 
gled više na Nj orijentiran. Za ovo si osjetio i ukor. Preko ne- 
kih stvari, predmeta, osoba, imao si tako prođi kao da ih nisi ni 
vidio. Ti imaš i gledaš neprolazno, vječno, Božansko Lice, Srce 
Tvoga Bož. Zaručnika. 

Nisi se dosljedno vježbao da narav ne pretječe milost. 

Za sve ove pogreške i za druge, savršeno se pokaj i učini prvi 
četvrtak ili petak adoraciju i prikaži se kao žrtva preko ruku neb. 
Majke Bož. Srcu. 

Ako bude sv. volja Božja, nastojat ću dođi prije Božića u Sinj. 
Preporuči taj put Bož. Srcu. Takodjer u sv. misi i molitvi preporu- 
či posebno ove dane sve nas, navlastito klerike, koji će se svečano 
zavjetovati i rediti za djakone. Imamo sv. duh. vježbe od 26-4. XII. 
Proptuarium i druge knjige i priloženo pismo nadjene su od djece u 
Makru u jednoj jami, gore kod izvora vode. Djeca su našla i donije- 
la Preč. Don Niki Deliću, a on je meni donio. Tako je to išlo. Ka- 
ko je gore dospjelo, ne znam. 

Preporučam Te Bož. Srcu i neb. Majci i sv. Ocu Frani. 

S Njima Te blagoslivlje 

Fra Ante 

Makarska , 26 . XI . 19 J 8 . 


3Q/46 . 

Bog mo 3 i 
sve moje I 

Mir i ljubav i žrtva Bož. Srca neka vlada u Tvojem životu ! 

Sve upravljaj Bogu jednostavno, slobodno, mirno, pouzdano. 

Ne boj se zapreka. Njih će svladati ljubav Bož. Srca, jer je sil- 
na i jaka kao smrt. 

Zašto si rastrešen ? Smeten, postidjen, duševno shrvan ? Što 
Ti fali ? Zar Isus nije jednako sve Tvoje i sada dok proživljuješ 
to čudno duševno stanje. Dolaze Ti i suze koji put. Ćutiš umornost, 
težinu i sve Ti je pomalo počelo smetati. Ti se bojiš da ne nastupi 
što težeg. Ne će - ne plaši se, proći će, i ne će mnogo trajati. 
Previše se trudiš i napireš. Kada otpane rad, i Tvoje će stanje po- 
pustiti i bit će normalnije. Hvala Bogu, nosi sve za Njegovu ljubav 

i kao žrtva za svoju Majku Provinciju* Znam, vrlo Ti je teško, ne 
znaš ni sam kazati, samo mnogo trpiš i u sebi se mučiš i kidaš. 

Znam da Ti je nezgodno i kazati. Ti si i stidljiv i obzireš se i 
mučiš i trpiš. 

Dobro je da svaki dan imaš posebno nešto Bož. Zaručniku prika- 
zati u čemu si Mu sličan. Sve misli koje Te počnu napadati u Tvom 
sadašnjem stanju, prezri i ne smiš se na njih ni osvrđati. Bog Te i 
tim naravnim bolestima, trpljenjima pohadja, čisti i usavršuje. Os- 
tani u svemu sjedinjen s Njegovom sv. voljom. 

Druga je stvar što sada proživi juješ : bijeda naše ljudske na- 
ravi, koju zorno kušaš i vidiš. Iz tog se uči onoj dubokoj, velikoj 
savršenoj poniznosti, koja Ti je potrebita. Bez Nje ne možeš biti 
savršen. 

Treće : ono Što se u Tebi tokom ovoga stanja. 

Dragi moj Sinko i 

Hvala Ti na čestitci. Dragi Ti Bog naplatio svaki iskaz poš- 
tovanja, sjećanja i ljubavi. On Ti dao sveta čuvstva, koja će Te 
vazda resiti i biti poticaj i prigoda većih kreposti. Žao mi je 
da Ti nisam ništa upravio za Korizmu i Veliku Sedmicu. 

Ovu stranicu i po prvu napisao sam Ti već prije prvog polugo- 
da, ali sam ne znam kada sam započeo. Mislio sam proslijediti, ali 
me posli zapriječe, posebno sv. redjenje Klerika. Ipak Ti ga šaljem. 
Ti ćeš vidjeti da li si, i kada si bio u takvom duševnom stanju ko- 
je bi odgovaralo ovom pismu. Budi ustrpljiv, miran, pouzdan. Uza 
sve posle, sebe ne zaboravi. 

Ako bude sv. volja Božja, nastojat ću Ti što prvo pisati. 
Pročitaj opet onu knjižicu "Od Euharistije do Presv. Trojstva", 
posebno ona poglavlja: Zajednica sa Bož, Gostom u radu, napasti, 
molitvi, itd. 

Preporučam Te Bož. Srcu i neb. Majci i sv. Josipu. S Njima 
Te blagoslivlje 

Fra Ante 

Makarska, 13. IV. 1939. Na putu za Split. 

30/47. 
+ i 


Makarska, 16. V. 1939. 


Dragi moj Sinko ! 

Mir, ljubav i duh žrtve neka uvijek vlada i odsijeva u Tebi! 
Kroz ovaj mjesec neb. Majke neka u Tvojoj duši odjekuje sinovska 
ljubav, zahvalnost, uzveličanje Kraljici Tvoje duše, srca i sve- 
ga Tvoga života. Njoj, poslije Isusa, sve duguješ i kao prava Maj- 
ka vazda prati Tvoje korake. Njezino si dijete po posebnom preda- 
nju i posvećenju kao rob. Dužan si sve raditi za Mariju, preko Ma- 
rije, u Mariji i s Marijom. 

Sada s pomoću Božjom želim svratiti Tvoju pomnju na drugo. Ti 
si već na putu Gospodnjem, ima više vremena. Doista, po snazi milo- 
sti Božje, vrijeme ne ulazi u naš duh. život, jer nas Gospodin mo- 
že u jedan čas učiniti svetima, ali u redovitom toku našeg života 
Bog vodi naravno i redovito, i tu ulazi vrijeme. Koliko ga znamo 
bolje iskoristiti, većom pomnjom i gorljivošću, jače i bolje napre 
dujemo u savršenosti. Svaki je čas dragocjen i velik ako ga posve- 
timo i uložimo sveto za Gospodina. Zašto Tvoje vrijeme nije bolje 
iskorišteno ? Zašto revni je ne ideš putem Gospodnjim ? Zašto Tvo- 
je molitve, vježbe, rad, žrtve ne donose većeg ploda ? To Ti želim 
metnuti pred oči i nek bude predmetom ispita savjesti. Nije lako 
vazda naći pravi razlog naših neuspjeha, ali uz milost Božju, može 
mo i to otkriti. 

Pogledaj svoju dušu ! Teško se odričemo stečenih navika. Mu- 
čno puštamo od svojih tobožnjih prava, jedva se znamo održati i 
u prvim, najnužnijim obzirima, bilo prema starijemu, bilo prema 
bližnjemu, ako nam je imalo teško. Kako možemo računati na veće 
stupnjeve kreposti, kada smo tako siromašni i slabi već u najpo- 
trebitijim i prvima ? 

Ako neprestano ne bdijemo nad sobom, lako se, vrlo lako za- 
pustimo, sve nehotice. Još gospodu je u nama stara navika i pod 
njezinim uplivom mnogo toga radimo. 

U naše vježbe podvuče se običaj, stalni naš način koji je 
ušao u našu osjetnu narav, i ona se time zadovoljava. Duh ne pri- 

ma veće hrane vazda iz njih, pa zato malo pomalo podne siromašiti. 

Dajemo veliku prednost vanjskim poslima, stvarima, ali na 
štetu nutarnjosti. Da dodjemo stvarno na Tvoj napredak, reći ću 
Ti sve s pomodu Božjom. 

Ti imaš milost Božju, koja Te neprestano zove sebi, i gore, 
na više. Dužan si odgovoriti, i to potpuno, velikodušno, sasvim. 

Ovdje pogriješuješ u vjernosti, dosljednosti i velikodušnom preda- 
nju. JoŠ nemaš potpune, jednostavne poslušnosti redovito u svemu 
milosti. Ovo moraš ispraviti. Nisi svoj, veđ Božji. Ti Ga imaš lju- 
biti više nego drugi, jer si svećenik, jer imaš veču milost i poziv. 
Ne smiješ otezati i uzimati stvari običajno, po našu, veđ po primje- 
ru Bož. Srca i neb. Majke. Još u Tebi nije pravilo za sve krepost. 

To ima biti busola, prema kojoj se vazda okrećeš. Sv. volja Božja za- 
ista prvo je pravilo i prva, najglavnija busola, ali uprav u prak- 
tičnom snalaženju i odgovaranju i upličavanju sv. volji Božjoj, do- 
lazi krepost u kojoj se sjedinjujemo sv. voljom Božjom i nju slije- 
dimo. Ti tako ne radiš u mnogim slučajevima. Popuštaš, zaboravljaš 
i ugadjaš sebi ili naravi. Treba da Ti krepost prodje u naviku, u 
drugu narav i da se po njoj svagdje snalaziš, inače se ne upriliča- 
vamo sv. volji Božjoj. 

Nemojmo se opravdavati bolešću, jer i ona je u planu Providno- 
sti sredstvo posvećenja i napredka. Ako nama još nije, naša je kri- 
vnja. Ona Te neprestano opominje da ne gledaš niti ljubiš ovaj ži- 
vot, već vječni, i za nj se sa ovim životom pripravljaš. Bježi sve 
što je suvišno. 

Kroz ovo si vrijeme dosta pogri ješivao. Bilo je dosta pogreša- 
ka i nepomnja i nevjernosti, i ako manjih, nije tu bilo one deli- 
katnosti koju imaš pokazivati i posjedovati. Bilo je dosta suviš- 
nih riječi, pogleda, smijeha, šala, doskočica što Te je rastresa- 
lo, ohladnjivalo, smetalo u nutarnjoj sabranosti i pomnji. Koliko 
propuštenih milosti ! Ne ispunjenih odluka, obećanja ! Mnogo si 
propustio prigoda mrtvenja, svladavanja sebe. Bilo je vrijeme ka- 
da si se bio nekako i ohladio duhovno, i počeo biti slabiji, gori. 
Zahvali velikoj dobroti Bož. Srca i neb. Majci da nisi teže što- 
god učinio. Kada smo slabi, nestalni i vazda nam treba: bdjeti i 
moliti. 

Uza sve pogreške i slabosti, nije Gospodin nikad zapustio du- 
šu, niti Te prestao pohadjati svojim milostima. On je bio i darež- 
ljiv i prebogat prema onomu što zaslužujemo. Nek je hvala i slava 
dovijeka na Njegovoj beskonačnoj ljubavi ! 

Odbaci strah, obzir, malodušnost. Bog Te zove, daje Ti milost, 
hode Te svega za Se. Za pokoru učini jedan sat adoracije kada Ti 
bude zgodnije, možeš razdijeliti u dva puta. Reci krunicu presv. 
Rana ili Bož. Srca. Kroz ovaj mjesec čuvaj dobrp muk. Prema svako- 
mu budi ljubezan, skladan, ali od svakoga ocijepljen. 

Sa Isusom, Marijom, sv. Josipom blagoslivlje Te 

Fra Ante 


3Q/48 . 

+ 1 Makarska, 17.V.39. 

Dragi moj Sinko I 

Milost sV. Uzašašđa Gospodinova neka Te obilno pohodi, da uz- 
mogneš u svemu odgovoriti milosti i ljubavi Božjoj ! 

Ne možemo dvama gospodarima služiti. - Budimo, dakle, sasvim 
Gospodnji, Naše opđenje neka bude in coelis ! Pusti zemlju i teži 
za nebeskim dobrima za koje si i stvoren. Vazda s Gospodinom i po 
Njegovoj sv. ljubavi. 

Kroz ove svete dane posebno Ti preporučam da budeš sabran, re- 
van na molitvi zajedno s neb. Majkom, sv. Apostolima u Cenakulu i 
sa cijelom sv. Crkvom, moleći za darove Duha Svetoga. 

Ne vjeruj sebi. Bježi od prigoda. Čuvaj mir, red i sabranost. 
Bježi od naglosti, nameđanja, isticanja sebe, svoga mijenja. Drži 
se u svetoj poniznosti, jednostavnosti, čednosti ir revnosti za 
svoj duh. napredak. 

Predajem Te Bož. Srcu i neb. Majci. S Njima Te blagoslivlje 

Fra Ante 

3Q / 49 . 


Hvaljen Isus l 

Hvala Ti na čestitci ! Neka Te Bož. Srce svega učini po Svojoj 
sv. volji i nek Ti dade da u svemu odgovoriš svim milostima Njego- 
vim I Za duh. vježbe ne mogu dođi. Žao mi je, ali hvala Bogu. Po 
srijedi je malo fizično oslabljenje. Do Duhova osjećao sam se vrlo 
dobro, poslije neka slabost da ovakovim raspoloženjem ne bih nikako 
mogao voditi duh. vježbe za 8 dana. Želio bih i radi Tvoga duh. ži- 
vota učiniti ih, ali Bog hoće drukčije - hvala Mu i slava I Poslije 
8. ili 9. VII, ako Bog da, doći ću u Sinj. Preporuči mene i klerike u 
sv. misi, posebno me preporuči od 4 . - 8. VII. LJstraj na putu Gospod- 
njem, Čuvaj srce i dušu za Gospodina. Budi vjeran milosti. 

Sa Isusom i Marijom blagoslivlje Te 

Magistar 


Makarska, 29. VI. 39. 


3Q/5Q . 

+ I Betanija - Zavod sv. Josipa 

Sarajevo, 10. VIII. 39. 


Dragi Sinko I 

Mir, ljubav, krotkost i blagost i poniznost Presv. Srca neka 
vazda vladaju, kraljuju u Tvom srcu i duši ! 

Velikodušan budi i postojan u službi Gospodnjoj. Ne gledaj na 
zapreke, već na Bož. Srce koje će u Tebi i od Tebe otkloniti, samo 
Mu vjerno čuvaj ljubav i vjernost. Izbaci iz Tvog srca neku nepri- 
jaznost nekim stalnim ljudima. Sve obuhvaćaj u Bož. Srcu Njegovom 
ljubavlju, i svakoga gledaj kao dijete Božje i udo Kristovo. Odmah 
ispitaj sebe, pa prema komu vidiš ili opaziš neku nepri jaznost , od- 
mah to izbaci iz srca i stavi svoje srce i takove bližnje u Presv. 
Srce. 

Nemoj se gubiti u suvišnom ponavljanju o raznim poslima. Ako si 
naredio, upravio, ispunio svoju dužnost, ne treba više o tomu ponav- 

ljati, govoriti ili se u tom zadržavati, pa bilo s kime. Ti učini 
svoju prema svakomu, a drugo sve pripusti Gospodinu, koji đe najbo- 
lje urediti. Ti vjerno budi, ostani u Njegovu Bož. Srcu kao žrtva 
Njegove ljubavi. 

Takodjer pusti sve suvišne brige o poslu, o uspjehu, o radji, 
o ljudima. I tu učini što je Tebi povjereno, što spada na Te i sve 
povjeri Isusu, Ti od svega ocijepljen ostani u Njegovu Presv. Srcu, 
hraneđi se Njegovom ljubavlju, nazočnošću, vršenjem Njegove sv. vo- 
lje i žrtvovanjem za Nj i s Njime. 

Čuvaj se žurbe, preše. Obavljaj sve u svoje vrijeme i s Gospo- 
dinom se svagdje nadji, moleći Ga da On sve uredi po svojoj mudros- 
ti i ljubavi. Ovako će Tvoje stvari bolje ići. Bilo da uspiješ ili 
ne uspijevaš, od svega se odreci i ocijepi, da Ti duša bude i srce 
vazda čisto pred Gospodinom. Što budeš više u Bož. Srcu ponizan, 
krotak, blag, strpljiv, pun sv. ljubavi i sjedinjenja sa Presv. Sr- 
cem, Ti ćeš biti razboritiji, jednostavniji, prosvi jetl jeni j i , rev- 
ni j i u svim poslima. Gospodin će biti s Tobom i On će sve voditi i 
blagoslivljati. 

Sada ću Te zamoliti za jednu uslugu. Kad sam pošao iz Sinja, 
došao sam u Split i kazao sam Mp. 0. Provincijalu da ČČ. Sestre na 
fitluku žele neka im održim duh. vježbe. On je na to odmah sam od- 
vratio, da to pustim neka drugi čine, da čuvam zdravlje radi služ- 
be i Klerika. Vidio sam da on ne će da ja držim, jer hoće da više 
čuvam i pazim zdravlje i nije mu bilo ugodno ni drago da se toga 
primam. Ja sam mu na to odvratio da treba naći drugoga, kada sam 
već obećao i spomenuo sam P. 0. fra Leonarđa Bajića. 

Molim Te, reci Č. S. Prestojnici, da Mp. 0. Provincijal voli 
da drugi drži. Ako je ona zadovoljna, ja ću pisati P. 0. fra Leo- 
nardu i on će rado doći kada Č. Sestra odredi vrijeme za duh. vjež- 
be. P. 0. Leonardo bolje će održati. Jači je i duhovniji i inteli- 
gentniji i vještiji je čovjek. Bit će sve zadovoljne. Ako nisu za- 
dovoljne, javi mi i postarat ću se kako da se stvar riješi i uredi 
na zadovoljstvo i duh. korist. 

Preporuči me Bož. Srcu. 

Predajem Te Isusu, Mariji, sv. Josipu i sv. 0. Frani. 
S Njima Te blagoslivlja 

Fra Ante 


30/51. 

+ i Makarska, 25. X. 1939. 

Dragi Sinko ! 

Mir i darovi Duha Svetoga neka vladaju u Tvojoj duši i srcu 1 

Pusti smetnje na stranu i ne hodaj za njima. Slijedi Propetoga 
Gospodina. Pripušta na Te smetnje da Te vježba u poniznosti, podla- 
ganju Tvoje volje Njegovoj i da se svladavaš. Treba da se snalaziš 
i okoristiš dobro sličnim pohodima Božjim. Kao da je sve tiho i ve- 
dro, isto tako koliko je do Tebe sve obavljaj i vrši. 

Vidiš kako Isus sve radi u Tvojoj duši. On sam zna sve dignuti 
iz duše što ne vrijedi, i u nju staviti svoje milosti. Kako je du- 
ši lijepo kad On pokaže i vidljivo i osjetno svoju moć i ljubav ! 
Koliki mir, a koliki muk svih naših slabođa i nevolja i sklonosti, 
kada ON reče samo jednu riječ ! Budi Mu vazda zahvalan na milostima 
svima, a posebno na onoj što Ti je zadnje vrijeme udijeljena. 


Vazda se vježbaj u dubokoj i savršenoj poniznosti odcijeplje- 
nju od samog sebe. Svemu mrtav što Isus ne će. Vjerno slijedi milost 
i vodstvo Duha Svetoga. 

Za svetkovinu Krista Kralja obnovi se u ljubavi, vjernosti i 
sjedinjenju sv. voljom Božjom. Prikaži se zajedno sa Bož. Srcem u 
sv. misi kao žrtva za Provinciju, i moli Ga da nosiš u svom tijelu 
i srcu Njegovu sv. muku, Njegovo Presv. Srce i Njegovu ljubav. Čes- 
to se preko dana i noći, koliko On dopusti i možeš, sjedinjuj u vje- 
ri, ufanju, ljubavi s mukom. Srcem Isusovim i predaj Mu svoje sv. 
zavjete i svoju žrtvu združenu s neb. Majkom. 


Predajem Te Isusu, Mariji, Josipu i sv. 0. Frani - S njima 
Te blageslivl je 


Fra Ante 

30/52 


+ I 

Dragi Sinko ! 

Milost Gospodnja i ljubav Bož. Srca neka napunja Tvoju dušu i 
srce . 

Danas je Tvoj imendan. Jedno Ti želim: vidjeti Te sveta. Neka 
sv. Nikola isprosi tu milost. Jesi li vjeran milosti i vodstvu Duha 
Svetoga ? Da li paziš na samog sebe i mrtviš sebe ? Da li si posti- 
gao naviku, da sve pretvoriš u sv. molitvu ? Je li pao idol - onaj 
Tvoj "ja” u srcu, u mislima, u volji, u poslima ? Je li Tvoj život 
propeti Isus ? Da li svaki dan redovito postojano obavljaš sva svo- 
ja pobožna djela i vježbe ? Nema li u čemu popustljivosti, odgadja- 
nja, mlakosti ? Da li si postigao duhovnu snagu da se svaki put od- 
mah odazoveš svakom glasu milosti i poticaju Duha Svetoga ? Jesi li 
vas Marijin ? Evo Ti predmeta da se ispitaš i duhovno obnoviš kroz 
advenat. Uvijek imaš rasti i napredovati u želji da se sve više pri 
bližiš Bož. Uzoru i sve se više sjedinjuješ s Njime. 

S pomoću Božjom, sada Ti imam nešto prigovoriti. Zašto si po- 
kolebao na svom duh. putu i nekako se okrećeš natrag ne djelima, 
već mislima, željama, popuštanjem sebi i svojim sklonostima. Ima 
prigoda gdje radiš iz naravnih motiva, pod uplivom naravi i ćudi, o 
sjeti jivosti. Takav ne smiješ biti. Isus, Njegova ljubav, volja za 
Te su pravila, kojih se imaš držati i ravnati. U raznim momentima 
zaboravljaš se svojih duh. odluka, zasada i postupaš kao da ništa 
nisi odlučio ili polovično obaviš. Još narav i naglost pretječe mi- 
lost. Još male lisice kvare najbolje sjeme koje Duh Sveti sije u du 
ši. 

Ti se znaš i ljutniti i biti drzovit, iako to nije mnogo i pu- 
no, ali ima koji put i ta nota u Tebi. Koji put popustiš oholim 
mislima ili samodopadl j ivim, koje ostave ipak nešto u Tebi, iako 
brzo prodju. Znaš kako Bož. Srce mrzi oholost i samodopadnost. Ču- 
vaj se toga i izb jegava j ‘ sa svom mržnjom takove misli, osjećaje i 
pokrete. 

Popuštaš i pospanosti u duh. životu. 

Sve ove, iako manje ili sitne na oko slabosti i pogreške, za 
Te su zapreka većih darova, jačih koraka na duh. putu, većeg sjedi- 
njenja i savršenije nutarnje čistoće. Zato kroz ovo sveto vrijeme, 
pregni ozbiljnije i jače oko popravka i duh. napredka. Pomisli ka- 
ko Isus zaslužuje svu ljubav i traži potpunu vjernost i savršenu 
službu. Pomisli kako su neprijatelji Božji lukavi i b jesne protivu 
Gospodina, protivu sv. Crkve, zavadjajući duše i trujući srca i 
pamet ljudi. Zar da mi ne ustanemo i ne uspalimo se svetom vatrom 
gorljive ljubavi za Gospodina, za sv. Crkvu i za spas bližnjega. 

Sve ćemo ovo najbolje izvesti savršenim duh. životom. Dakle, odlu- 
ka neka bude: vas biti Isusov po Mariji, vas se sjediniti s Njime 
i biti jedno s Njime. 

Za pokoru pogrešaka kroz ovo vrijeme, učini jedan sat adora- 

cije. 

Predajem Te i preporučam Bož. Srcu, Neoskvrnjenoj Majci, sv. 
Josipu i sv. 0. Frani. S Njima Te blagoslivlje 

Fra Ante 

Visovac, 6. XII. 1939. 

P.S. Vježba za ovaj mjesec: nutarnje žrtvovanje volje prema 
volji Božjoj. 


3Q/53 . 

Dragi Sinko ! 

Mir Isusov, ljubav Njegova, poniznost i sv. siromaštvo neka 
prosvijetle i napune dušu i srce Tvoje ! 

Pri sv. otajstvu upućenja i porodjenja Gospodinova promatraj- 
mo ljubav Božju i ođrecimo se svega što smeta da nas savršena lju- 
bav Isusova preuzme i učini svetima. Zašto oklijevamo udariti pu- 
tem prave svetosti ? Ili zar nemamo u našoj ruci kruh života i ja- 
kosti ? Zar Gospodin drži zatvorene milosti izabrane, koje bi nas 
mogle učiniti, samo ako hoćemo, svetima ? Nije li to najveća Nje- 
gova slava da On od posuda krhkih, griješnih, nedostojnih i zlo- 
čestih učini posude izabrane ? Teško je Njegovu Presv. Srcu gleda- 
ti one, koje je On u svojoj dobroti i milosrdju odabrao, kako su 


još slabi, daleko, daleko od Njegove prave i savršene ljubavi, 
siromašni i potrebni svakoga dobra. Njegove su presv. ruke pune i 
prepune izabranih milosti za te duše, a oni ih ne znaju dobiti, ni 
primiti. Isusu je žao, da Mu ne znamo ugrabiti - da se tako izrazim 
na ljudsku - pripravljene milosti koje drži u Svojim svetim rukama 
za nas. Zašto smo tako slijepi ? Malo razmišljamo, slabo se mrtvi- 
mo i sebi ne umiremo. Svim silama ne nastojimo da prezremo sebe i 
svijet, da pogazimo samoljublje i da svemu budemo mrtvi što nije 
sv. volja Božja. 

Dok nam Gospodin daje ovo malo vremena, sve uložimo da odgo- 
vorimo Njegovoj prevelikoj ljubavi, da ju nada sve cijenimo i da 
sebi umremo. 

Za Božid Ti je moja čestitka, da budeš malešan, evandjeosko 
dijete koje slijedi u svemu Djetića Isusa ! U Novoj Godini revni- 
je i gorljivije poradi oko svoje savršenosti. 

Predajem Te i preporučam Isusu, Mariji, sv. t Josipu i sv. 

0. Frani, s Njima Te blagoslivlje 

Fra Ante 


Visovac, 22 . XII . 39 . 


3Q/54 . 

Hvaljen Isus ! 

Mir, pouzdanje i sv. ljubav neka Te čuva i vodi ! 

Gospodin je pripustio da moram u bolnicu. Imam herniju. Hva- 
la Bogu I Preporuči me Bož . Srcu da me svagdje čuva za Se i da uvi- 
jek u svemu ostanem s Njime i u Njemu. Jedno samo želim, da sve bu- 
de kako hoće Njegova sv. volja. Sve sjedinjujem s Njegovom presve- 
tom mukom i sve Mu na jpripravni je i iz sveg srca žrtvujem. 

Predajem Te ljubavi Presv. Srca Isusova i Marijina i zaštiti 
sv. Josipa i sv. 0. Frane. S Njima Te blagoslivlje 

Magistar 

Split-Dobri , 22.1.40. 

P.S. Gude pošalji fra Petru Čapkunu. 

30/55. 

+ I 

Dragi Sinko ! 

Mir, pouzdanje i duh. žrtve Bož . Srca na križu neka napuni i 
prožme Tvoju dušu i srce ! 

Kroz ove svete dane Tvoja će duša osjećati i bol i ljubav pre- 
ma Bož. Zaručniku svome. On će Te uvesti u tajnu svoje ljubavi i 
dat će Ti razumjeti koliko Mu je draga naša duša i koliko vrijedi. 

Ova Njegova ljubav traži da sve prezremo i ostavimo samo da nju po- 
stignemo. Blago duši kojoj je Gospodin udijelio toliko dobročinstvo I 
Rez toga sve je u nama slabo, nestalno, promjenljivo i sve nesavrše- 
no. Najviše se imamo truditi da stečemo ovo jedino blago, da ljubav 
Božja u nama u svemu ima prvenstvo, i da je njoj sve drugo podložno. 
U nama je zapreka, otpor savršenoj ljubavi. Zato nam treba borbe, 
svladavanja, predobivanja. Zato dragi Bog šalje na nas križe i kuš- 
nje, da nas preko njih očisti i u nama digne zapreke svome djelova- 
nju, svojoj ljubavi. Pojedine godišnje dobi crkvene godine nose i 
posebne milosti za naš duh. život, ako ih znamo iskoristiti. Gospo- 
din je pripravan da nam podijeli svoje milosti, ako smo spremni i 
ponizni . 

Zato u poniznosti i živoj vjeri prati Isusa kroz ove svete dane 
promatrajući koliko samo možeš. Njegovu ljuva prema Tebi, Njegovu do 
brotu i milosrdje u Tvom životu. To će sve izazvati u Tebi nove i ži 
ve osjećaje zahvalnosti i ljubavi. Ti ćeš razumjeti kako je velik, 
dobar i neizmjerno milosrdan Gospodin, pa će Te milost prosvijetliti 
i napuniti pripravnošću i prezirom svega što Bog nije. 

Pazi na pohode milosti. Čuvaj se naglosti i brzine, jer milost 
traži mir, posluh i ustrpl jivost . Radi svoj posao i ne zadržavaj se 
u nepotrebitim mislima ili rječima. Posebno se čuvaj svega što se 
odnosi na starešine ili braću, a Tvoj posao nije. 

Posebno preporuči klerike, koji će se rediti na 7.IV.o.g. 
Preporučam Te Isusu, Mariji, sv. Josipu i sv. 0. Frani - s Njima Te 
hlagosl jivlje uz Sretan Uskrs 

Fra Ante 


Makarska, 18.III.4Q. 


30 / 56 . 


I.M.J. I 

Dragi Sinko I 

Mir i nebeski blagoslov koji je Bož. Spasitelj ostavio Apos- 
tolima na dan slavnog Uzašašđa neka i na Te sidje i bude vazda s 
Tobom ! 

Što je od Tebe ? Jesi li vjeran onoj ljubavi, koju dobri Gos- 
podin pokazuje prema Tebi ? Slušaš li nutarnji glas Duha Svetoga, 
koji Te opominje da prezireš sebe, svoju čast, svoju osobu i ljubiš 
muk, sabranost i skrovitost u Bož. Srcu ? Još Te potiče da veliko- 
dušno slijediš propetog Isusa, da s Njime trpiš i sve podnosiš, da 
Mu budeš sličan u životu, u trpljenju i u muci. Da li se pouzdano 
odazivlješ toj velikoj milosti ? 

Kako ide s nutarnjim ocijepl jen jem od samoga sebe, od Tvoga 
mišljenja, suda Tvog "ja" ? Tražiš li u čemu sebe ? Jesi li pro- 
mišljen, blag, spor u govoru ? Da li sv. ljubav u Tebi raste ? 
Svladava li ona zapreke na duh. putu ? Odlučuješ li se prema kre- 
posti ili prema naravi ? Da li si nutarnji čovjek, koji umire ne- 
prestano, svaki dan sebi, vanjskom svijetu, a žive s Isusom u Bo- 
gu ? Evo Ti nekoliko upita, da se kroz ove svete dame zabaviš, 
obnoviš i zaslužiš veću milost. 

Nastoj gorljivo oko nutarnjeg života sjedinjenja s Bož. Za- 
ručnikom Tvoje duše. Da Ti Gospodin udijeli tu osobitu milost, naj- 
prije revno nastoj oko sv. poniznosti. Velikodušno sve daj Bož. 

Srcu, i nikada nemoj tražiti sebe ili svoju volju. Ljubi i vježbaj 
baj mrtvenje posvemašno. Imaj u svemu duh. pokore. Mrtvenjem posto- 
janim u dnevnim, redovitim, malim stvarima zajedno s duhom pokore 
umiremo sebi, ispravljamo naše pogreške, zadovoljavamo za grijehe 
i postajemo pripravni da nas Gospodin digne na više. Čini pokoru 
za se i za grijehe kojim se Bož. Veličanstvo vrijedja. Na to Te 
zove i obvezuje Tvoje svećenstvo i ono sv. zvanje koje Ti je Gos- 
podin dao u Tvom duh. životu. 

Molim Te, osobito moli za me kroz ove dane i kroz cijeli ovaj 
mjesec. Budi žrtva kod Bož. Srca, da mi Bož. Srce udijeli darove 
Duha Svetoga. 

Predajem Te Isusu, Mariji, sv. Josipu i sv. 0. Frani - 
S Njima Te hlagoslivlje 

Fra Ante 

Makarska , 29 . 1 V . 4 Q . 


3Q/57 . 
+ I 


Dragi Sinko ! 

Pouzdanje, sjedinjenje sv. voljom Božjom i prezir svega što 
Bog nije, nek vlada u Tebi ! 

Mir i nutarnju slobodu svagdje sačuvaj. Neka Tvoje srce uvijek 
bude okrenuto k Presv. Srcu. U Njegovu uvijek ostani i neka s Tobom 
hujaju razni vjetrovi ili oluje. On daje mir, stalnost i pobjedu. 

Za svetkovinu Presv. Srca nastoj prikazati Bož . Zaručniku svoje 
duše čistoću i vjernost srca, pameti i volje. Obnovi se u sv. revno- 
sti i ljubavi. Slušaj vjerno kuca je Bož. Srca u svom srcu, i pomnji- 
vo slušaj . 

Čuvaj se da Te dogadjaji u svijetu ne rastresu ili udalje od 
Tvog duh. puta i jedinstva s Gospodinom. Ti si u Njegovu Bož. Srcu, 
baci na Nj svu svoju brigu i mirno, pouzdano, revno, slijedi svoje 
zvanje. Više vrijedi jedan čin sv. ljubavi, nego sve blago svijeta. 

Sve svoje potrebe i želje preko ruke Presv. Majke prikaži Bož. 
Srcu - -Njima Te preporuča i sa neb. Majkom i sv. Josipom i sv. 0. 
Franom blagoslivlje 

Fra Ante 

Mak., 29.V.40. 

30/58. 


Dragi Sinko i 

Mir, pouzdanje i sv. ljubav neka Te oduševljava za veđa djela 
Tvoje redov. svećeničke savršenosti ! 

Za Tvoj imendan želim Ti sve dobro od Gospodina. Puno se čuvaj 
sebe i svoje samodopadnosti i pouzdanja u se. Bježi suvišne prigode 
sa stvorovima. Drži se Gospodina. Boravi u sebi, u Bogu, u Bož. Sr- 
cu. 

Budi žrtva zajedno s Presv. Srcem. Neka Te neb . Kraljica očis- 
ti i posveti i To Ti želi i prosi 

Magistar 


Makarska, 5. XII. 40. 

P.S. Sto je od guđa ? Mogu biti i od naše vune, samo ih poša- 
lji. Javi mi Što, koliko i kada ćeš poslati da znam ure- 
diti koliko još fali. 


30/59. 

+ I Zagreb, 30. III. 41. 

Dragi Sinko ! 

Mir i nebeska mudrost neka upravlja svim Tvojim koracima I 

Uvijek u Gospodinu, koliko dade Njegova sv. milost, i ničega se 
ne plaši. Nalazimo se u vremenu najsvetijem. Sv. Crkva nam međe pred 
oči duše presv. muku Gospodnju. Ona hoće da je promatramo i nasljedu- 
jemo. Isus hoće da budemo dionici Njegove muke i slave. S nama dijeli 
kalež boli i trpljenja, da uzmogne dijeliti i prijestolja u svojem sv. 
kraljevstvu. Tebe je Gospodin ljubio, pa Ti je dao da osjetiš i nosiš 
Njegovu presv. muku. Ne možemo dokazati da bolje Isusa ljubimo nego 
kad nosimo s Njime križ. Na toj milosti uvijek Mu zahvaljuj i nastoj 
se pokazati dostojan muke Gospodnje. Kroz ove sv, dane, koliko možeš, 

češće se sjedinjuj sa trpećim Gospodinom i žalosno Majkom. Pokaži 
da ljuhiš i cijeniš Njegovu ljubav i bol. S Njima se žrtvu j u svo- 
jim teškoćama i mukama. Sačuvaj sabranost i žrtvu samog sebe u 
svemu. 

Sada s pomoću Božjom jedan pogled na Tvoju dušu. 

Zašto se smuđuješ za prolazne stvari ? Neki dan si se ljutio, 
a zašto ? Trebalo je preko onoga proći i sačuvati mir, prisutnost 
duha, gospodstvo nad sobom. Prošli tjedan bio si dosta rastrešen, 
nepomnjiv, malo popustljiv i nekako ljutit radi materijalnih stva- 
ri, i to Ti je duševno smetalo. Prošli puta, kad si bio u Sinju, 
puno si govorio. Poslije Te je Isus ponizio i uskratio Ti pobožnost 
za malo vrijeme - za nekoliko sati bio si suh i bez nutarnje pobož- 
nosti i sabranosti. 

Više puta Ti se ne možeš složiti s mišljenjem drugih, od Tebe 
starijih. To je naravna stvar. Ti češće pogriješiš što se ne znaš 
snaći i puštati. Koji put to Te smete, uzruja i Ti trpiš u sebi i 
smetaš se. To Ti je uzrok rastrešenosti , da Ti dolaze razni sudovi 
i protivne misli. 

Još provre u Tebi onaj Tvoj stari "ja", ona neka sila, koja bi 
se htjela nametnuti i dominirati. Treba se bolje paziti i mrtviti. 

Koji se put našališ, što bi moglo i izostati i ništa ne bi sme- 
talo ni odmoru, ni zdravlju. Kroz zadnje dane nisi dobro fizički, pa 
Te smeta i duhovno. Neka suhoparnost, nigdje se pamet ne može zausta- 
viti, neprestano lutanje (u pameti) . Sve treba da radiš na silu i 
neko naprezanje. Izgleda da ništa ne ide mirno, naravno već sve pri- 
siljeno i teškoćom. Ne kloni duhom. To je baza naravna, a dragi se 
Bog s time služi da Te čisti, kuša, vježba i podigne više k Sebi. 

Kako ? Vidiš sam, dok sve to u sebi trpiš i proživi ju ješ , opet Te 
Gospodin čuva, bdije nad Tobom i vodi Te. Neka Te napadaju sva ona 
razna neugodna raspoloženja, opet Ti spontano sve vršiš, i ako se 
siluješ, ipak duša osjeća dužnost i nju vrši i zadovoljava se barem, 
da je ispunila što mora. 

Uza sve ovo imaš, hvala Bogu, i lijepih, svijetlih časova. Sje- 
ti se kad si neki dan bio sam u kapelici i kako je rajski osjećaj 

vladao u Tvojoj duši, da se nalaziš pred svojim Bogom. Prošlu ne- 
djelju živi osjećaj prisutnosti Isusove vladao je više vremena s 
Tobom. Neki dan si bio jako povučen u se i sv. ljubav Te je osva- 
jala i prožimala. Jednog dana vani osjećao si jako Isusa i duša 
Ti je bila jako ganuta i dirnuta. Kroz ovo zadnje vrijeme ove si 
slabosti osjećao. 

Još nisi umro sebi i svojoj volji. Nisi ocijepljen od svoje 
časti, t j . još se povlače osjećaji samodopadnosti i samoljublja 
dušom. Bio si nagao i jedan put naprasit. Koji put pojavila se je 
i koja napast protivu sv. čistoći, ali je brzo izčezla. Nisi bio 
uvijek dosljedan sebi, gospodar sebe. Nisi vazda poštivao tudje 
osjećaje kako se dolikuje duhovnom čovjeku. Još nema one spremnos- 
ti odmah se odazvati glasu milosti. 

Za sve pogreške kroz zadnje vrijeme obavi pobožnost: 1/4 sata 
adoracije pred Gospodinom, kada Ti bude zgodnije. 

Ljubi neb. Majku i slijedi Njezinu sv. poniznost, čistoću i 
sjedinjenje sv. voljom Božjom. 

Želim da Te ovih svetih dana Isus uvede u Svoje Presv. Srce i 
da se vas promijeniš i pretvoriš u Nj , da s Njime uskrsneš i ne ži- 
veš više Ti nego On u Tebi. To Ti je moja skromna molitva i čestit- 
ka za Uskrs. 

Predajem Te i preporučam Isusu, Mariji, sv. Josipu i sv. 

0. Frani - S Njima Te blagoslivlje 

Magistar 

P.S. Hvala Bogu zdravlje ide na bolje. 

3 Q / 6Q . 


+ ! 

Dragi Sinko ! 

Milost i ljubav Duha Svetoga neka se preobilno izlije na Te l 

Hvala Ti na čestitci. Isus i Marija bili uvijek sve Tvoje blago 
i Tvoja ljubav ! 

Hvala Ti na pismu. Ne treba da se uznemiruješ i smetaš. I tu vi- 
di svoju nesavršenost i slabost. Ponizi se i oduševljavaj se za veće 
pouzdanje i savršeniju ljubav. Zašto si se tako pustio rastrešenosti , 
napetosti i prevelikoj zabrinutosti. Što će biti ? Što Bog dade i 
pripusti. U Njegovoj si ruci pak nek s Tobom radi, okreče kako On ho- 
će i znade. 

Vidiš kako u Tebi vri ju opet nove struje, provaljuju drugi osje- 
ćaji i bude se jače sklonosti za koje si mislio da je sve oboreno, 
predobijeno i svladano, očišćeno. Nije tako I Ti opet puno pogrešuješ 
i činiš mnoge pogreške i nesavršenosti. Zašto ? Samoljublje hode da 
se vidi, pokaže, istakne i otskoči. Sam opažaš da je ono jako, pod- 
jarmno i sakrito. Svagdje zasjeda i hode da se nametne. Moraš bdje- 
ti i paziti da ne preotme i pobijedi. 

Ti se ne smiješ dati uplivirati ili voditi Tvojim samoljubljem 
ved se pustiti da Te Duh Sveti vodi i ravna. Sav rad kojim upravljaš 
ima Te sve više naučiti kako sve ovisi o Bogu i Njegovu blagoslovu. 
Istina, Ti moraš uložiti sve što se od Tebe zahtijeva, ali sve imaš 
očekivati i pripisati Bogu. 

Ne čudi se ako vidiš opetjponovno Tvoju slabost, nestalnost i 
krhkost. Uvijek imamo napredovati u spoznanju sebe. Gospodin to da- 
je pomalo i postepeno. Što si vjerniji i lo jalni ji s milošdu, više 
ćeš dobiti. 

Sebe svagdje ostavi i zaboravi. Neka se u svemu ističe i vidi 
duh Božji, koji s Tobom ravna i vodi Te. Ne traži svoju veličinu u 
vanjskim oblicima, uspjesima, radnjama. Sve je to ništa i prolazno. 
Tvoja je prava veličina u ljubavi Božjoj, u preziranju sebe i svega 
zemaljskoga, u traženju Boga i sjedinjenju s Njime, u križu i poko- 
ri, u strpljivosti i žrtvi. Sve što Te odvraća od ovoga, ništa je i 
treba prezirati. 

Neki dan si se odveđ i jako naljutio, a nije trebalo. Bio si 
ponosan i nagao i tašt. Poslije si se stidio sebe i vidio si svo- 
ju bijedu. 

Drugi si put opet previše govorio - dangubio. Poslije si uvi- 
dio svoju nerazboritost i površnost. Budi ponizan i bježi brblja- 
vost i lijenost duhovnu. Puštao si se zlovolji i neraspoloženju. 
Nije puno trajalo, ali je bilo upadno i nezgodno. 

Ni jesi bio strpljiv i velikodušan u podnošenju zamirki i pri- 
govora i kritika. 

Popustio si da Ti se vanjska zaposlenost nametne i duhovno Ti 
smeta, rastresa i trga. Ovo Te je bacilo u podvojenost i odnijelo 
više za vanjskim brigama i donosilo rastrešenosti i drugih smetnja. 
Ne puštaj se vas vanjskim brigama, već uredno vodi svoje poslove. 
Sve na svoje vrijeme i u zgodan čas. Pitaj dar savjeta u Duha Sve- 
toga: Prijestolje mudrosti. Uvijek nek si okrenut Isusu i sačuvaj 
mir i prisutnost duha. Imaj posebnu knjižicu gdje si označio svoje 
posle i radnje. To Ti služi da ne zaboraviš i da sve u zgodno doba 
urediš i opremaš. 

Samo sam Ti nešto rekao i napomenuo. Molim Gospodina i neb. 
Majku da Te vode, prosvijetle i čuvaju. Njima Te preporučam i s 
Njima i sv. Josipom i sv. 0. Franom blagoslivl jem 

Tvoj Magistar 


30/61. 

+ i 

Dragi Sinko ! 

Mir, pouzdanje, ljubav sveta i ujedinjenje s Bož. Zaručnikom 
neka uvijek vlada u Tvojoj duši ! 

U Gospodinu Ti se najbolje zahvaljujem na svim onim lijepim 
osjeđajim, molitvama i Tvojim žrtvama. Ja sam odmah poslije nego 
sam pročitao pismo sve prikazao i predao Bož. Učitelju, neka Nje- 
mu ide sve ono što si Ti u listu izrazio i očitovao. On Ti napla- 
tio darom svoje savršene ljubavi i sjedinio Te Sobom 1 


102 


Hvala Bohu, sutra je mjesec dana, da sam operiran od herni- 
je i slijepog crijeva. S pomoću Božjom sve je vrlo dobro prošlo, 
zahvaleđi Bogu i molitvama Braće i dobrih duša. Dok sam ležao, 
rana je prolazila sasvim dobro i na zadovoljstvo liječnika, ali 
se je ipak pokazala konstantna temperatura. Liječnik je sve upo- 
trebio da dozna odakle li je bila ta ognjica, ali nije mogao. Po- 
tužio sam se da me boli desna nogu u listu ispod koljena i on je 
zaključio upalu vene. Naredio hladne obloge, ležanje i mirovanje 
nogom. U pretprošli ponedjeljak liječnik me je pustio u samostan, 
ali pod uvjetom da mjerim temperaturu, ležim i stavljam hladne 
obloge na nogu. Tako sam i radio. 

Brzo mi je prošla desna noga, ali se je stvar teža pojavila 
na lijevoj nozi - tromboza. Liječnik je naredio istu kuru: ona tra- 
je i sada. Neprestano ležim, mjerim temperaturu i stavljam hladne 
obloge na lijevu nogu. Inače me drugo ništa ne boli, hvala Bogu. 

To Ti je moje stanje. 

Neka sve bude kako hoće Gospodin. Sve moramo primiti iz Nje- 
gove očinske ruke. Time pokazujemo da Ga ljubimo i slušamo. 

Nemoj se smućivati. Moj je život u rukama Božjim. Neće Te 
Gospodin ostaviti. On Te ljubi i hoće za Se. Treba da na sve bu- 
deš spreman - na život i na smrt. Ako Ti je On u svojoj ljubavi 
providjao i starao se za Te dosada, ne će Te ni u buduće zapusti- 
ti. Uzdaj se i vjeran Mu budi vazda. 

Nigda ne pripusti smetenost, malodušnost, potiŠtenost. Ti 
si u Gospodinu, a On je život, svjetlo, punina svega dobra, pa 
čega da se plašiš ili se smućuješ ? Sve što imaš Gospodin Ti je 
udijelio i On sve radi sam u Tvojoj duši. Njemu jedinomu pripada 
sva čast, sva slava i sve priznanje. Ako se On poslužio kakovim 
neznatnim orudjem i to je Njegov dar. Ako Gospodin dade, doći 
đu k Tebi na povratku. 

Mislio sam Ti pisati iz bolnice, ali nisam mogao. 

A sada s pomoću Božjom jedan pogled na Tvoju dušu. Dobro si 
učinio kad si Mp. 0. Provincijalu razložio svoje stanje obzirom 
na duhovništvo. Svaki ne pozna Tvoju bolest i slabost, zato Ti je 

dužnost to očitovati Starješinama kako traži stvar. Kad sam bio 
pred Božić u Splitu, govorio sam s njime o tome. Ti si ostao i 
dalje tu. Možda sada budeš imati veću prigodu za samozataju, pre- 
dobivanje jezika, suda i svoga mišljenja. Molim Te, u svim pri- 
godama orijentiraj se prema kreposti, po primjeru Bož. Učitelja u 
svemu se snadji. Onu nutarnju naglost žrtvu j Gospodinu i sačuvaj 
svoju savjest čistu, neokaljanu. 

Vidiš, kako si proveo zadnje vrijeme od praznika. Imao si 
i teških časova gdje se je u Tebi bunila narav, ćud i osjećaj. 
Bilo je pogibli, da će provreti vani i da će Te slabost predobi- 
ti. Gospodin nije dao i Ti si se svladao, mučao i miran ostao. 
Promisli koliki je mir onda s Tobom zavladao i Ti si osjetio pou- 
ku Gospodnju: Sinko, pusti sve i ostani sa mnom i slijedi mene i 
Bilo je časova kad si bio maloduŠan, popustljiv i ni jesi se od- 
mah svaki put snašao i otresao takova raspoloženja. 

Još imaš nekih navika - one su malene, neznatne i neopaž- 
ljive svakom oku, koje Te odnesu, rastresu, zadrže i smetu. Da ih 
bolje upoznaš i svladaš, promisli više puta: da li ovo radim, go- 
vorim, da li sam tu, ovdje kako bi se vladao Bož. Zaručnik. Ovaj 
upit bit će prigoda da Te milost prosvijetli i da upoznaš svoju 
nesavršenost. 

Koji put pustiš se nutarnjoj melankoliji. Nemoj se unaprijed 
puštati tome raspoloženju. Pouzdanjem u Boga i neb. Majku odmah 
se otresi toga. 

Sada Te molim, da uvijek budeš vjeran glasu Gospodnjem. Ljubi 
svoj križ, jer ga Isus na Te šalje i čini Te slična Sebi. U svim 
svojim djelima gledaj Bož. Zaručnika i Njega jedinog nastoj zado- 
voljiti, Njemu se upriličiti. Njega nasljedovati. 

Sva želja Tvoga srca neka bude u tome, da se potpuno ujedi- 
niš s Bož. Zaručnikom. Tvoja volja neka je vazda i u svemu potpu- 
no sjedinjena sv. voljom Njegovom. 

Pravilo i ravnalo Tvoga života, rada, mišljenja, htijenja 
i ćustvovanja neka bude sveta ljubav i kreposti. Ne smije Te u 
tome voditi Tvoja narav, ćud, osjetljivost. U Tebi žive Presv. 

Trojstvo. U Tebi vlada i žive Isus sa svojim Duhom.. On u Tebi ši- 
ri svoje kreposti, ravna Tvoje korake, vodi i upravlja sve Tvoje 
misli, riječi i djela. Dakle, Njegov Duh, Njegova ljubav. Njegove 
kreposti treba da usavrše, podignu, oplemene, preobraze Tvoju na- 
rav, đud i osjećajnost. 

Sinko I Uzdaj se, moli, trpi, ljubi, žrtvuj se zajedno s 
Bož. Zaručnikom i vidjet đeš djela Božja u Tvojoj duši. 

Predajem Te, preporučam Bož. Srcu, Neb. Majci, sv. Josipu 
i sv. 0. Frani - S Njima Te blagoslivlje 


Magistar 


Zagreb, 2. III. 41. 


30/62. 

Hvaljen Isus I Zagreb, 24. IV. 41. 

Mudrost Duha Svetoga neka ravna sve Tvoje korake ! 

Hvala Bogu, ja sam običajno, ležim, jer otok nije sasvim prestao. 
Liječnik je bio rekao da će proći za tri nedjelje. Jučer su se 
navršile tri sedmice od toga vremena. Neka sve bude kako Gospodin 
hoće I 

Ustraj na svome duh. putu. Molim Te svega se čuvaj što Gos- 
podin traži i hoće da bježiš. Sada je najglavnije da se dobro sna- 
djemo i ne podlegnemo slabosti, malodušnosti i napasti svake vr- 
sti koje će na nas navaljivati, osobito u govoru i fantaziji. Bje- 
ži sve što će Te smesti, rastresti, zavesti kamo ne bi htio. Tr- 
pimo i ove duševne muke, jer su dragocjene u očima Božjim. Drži 
se križa Gospodinova i neb. Majke. Njima Te predaje i s Njima 
blagoslivlje 

Fra Ante 

30/63. 

+ i 

Dragi Sinko ! 


Zagreb, 29.V.41. 


Mir, pouzdanje i sv. ljubav neka Te vazda čuva i jača za 
veće uzlaze u ljubavi Božjoj i za jače borbe u duh. napredku ! 
Duh Sveti, Tvoj pravi učitelj neka Te obdari svojim sv. darovi- 
ma da uvijek budeš po volji ! 


Hvala Gospodinu, ja sam dobro. Od Ascenzije govorit đu svaki 
dan sv. misu. Pomalo i hodam, ali ne smijem puno, jer odmah noga 
više oteče. Moram više na krevetu mirno ležati. Inače sam dobro s 
pomoću Božjom. 

Što je od Tebe ? Je li sve onako kako Gospodin hoće ? Da li 
si popravio onu pogrešku u koju si češće zadnje vrijeme po nepom- 
nji i po napastima i zasjedama neprijatelja upadao ? Jesi li uva- 
žio zadnje opomene i opaske ? Jesi li jednostavan u svojoj služ- 
bi, poslu, saobraćaju ? Uvijek imamo nešto popravljati, samo dao 
Bog da uistinu sebe ispravljamo. 

Ne kloni duhom ! Uvijek naprijed za Gospodinom. Kada je vrije- 
me mirno, tiho, stupajmo naprijed sličnim našim vježbama predano, 
strpljivo, velikodušno, jednostavno gledajući u svemu sv. volju 
Božju i u svemu se sjedinjujući s njome. Monotonija, običajnost, do- 
sade Časovite, isprekidane smetnje, neuspjesi - sve je to za nas 
škola, gdje se vježbamo u strpljivosti, svladavanju sebe, u duhu 
žrtve odricanja i sjedinjenja sv. voljom Božjom i spoznavanju sebe. 
To je sve dosadno, ali veoma korisno. Tu se naše samoljublje oso- 
bito pokazuje i žrtvuje, poniženo je i umrtveno. Naša narav trpi, 
ali se čisti i usavršuje. U takvim momentima odmah se znaj snaći, 
okoristi se i pokaži se vjeran Gospodinu. 

Posebno se vježbaj u sv. ljubavi. Češće učini Čine ove sv. 
kreposti, koja nas jedina sjedinjuje s Gospodinom. Tako i čine sv. 
ljubavi prema bližnjemu. Ovo je dragom Bogu najdraže i najviše 
Ga proslavi ju je. 

Uvijek budi svet, veseo, radostan, što služi Gospodinu i u 
sebi Ga nosiš. On Te posvećuje. U sebi Ga imaš uvijek. Živimo u 

teškim danima. Ne znamo što može biti, osvanuti sutra, ali to u- 
istinu stalno znamo, da smo samo u rukama Božjim i da nam se bez 
Njegova sv. hotinja ništa ne može dogoditi. Stoga i sadašnje pri- 
like znajmo podna šati duhom sv. vjere i onako kako je podnašao sam 
naš Gospodin Isus. Sve gledati i primati iz ruke Božje i sve pod- 
našati iz ljubavi prema Fogu. Molimo za naš narod posebno, da ga 
Bog očuva od velikih kušnja protivu sv. vjeri i ljubavi sv. 0. Pa- 
pi. 


Molimo i za Majku Provinciju da ne bi ove promjene izazvale 
naše ljudske slabosti i duhovne potrese, posebno kod slabiđa. 

Preporuči neb. Majci neka nas sve čuva u svom Presv. Srcu. 

U svemu joj ugodi poniznošđu, čistoćom i sv. ljubavlju. Predajem 
Te Isusu, Mariji, sv. Josipu i sv. 0. Frani - S Njima Te blago- 
slivl jem 

Magistar 


30/64. 

Makarska, 6. VIII. 41. 

+ l 

Dragi Sinko I 

Snaga milosti i ljubavi Božje neka preobrazi Tvoju dušu po 
kreposti slavnoga preobraženja Gospodinova ! 

Onu stvar već sam govorio i zagovarao kod Mp. 0. Gvardijana. 
On kaže da to ne može biti bez Diskreta, jer da je sve to popisa- 
no u inventaru samostana. Kada ovdje dodje Mp. 0. Provincijal, 
spomenut ću mu to i zamoliti, bi li on mogao dozvoliti. 

Sada s pomoću Božjom na Tvoju dušu. 

Ne rastresaj se. Više vrijedi Tvoj mir, jedinstvo s Gospodi- 
nom i Tvoja vjernost milosti nego sve blago svijeta. Dragi Bog 
hoće da Mu sve povjeriš, izručiš i da Mu jedino nastojiš ugoditi 
čistim srcem, poniznom dušom, velikom strpljivošću, sjedinjenjem 
Tvoje volje s Njegovom, potpunim predan jem i savršenom ljubavlju. 
Promisli, neki dan si bio jako rastrešen, nervozan, te si pao u 
neku tugu i potištenost. To nije trebalo. Treba da znaš sebe zata- 

jiti svagdje i ne obzirati se na prigovore i bunjenje tijela. Drugi 
si put za ništa izgubio mir i tišinu nutarnju. Zašto se- zaustavljaš 
gdje Te ne treba. 


Još si nestalan u sebi i lako Te prigoda zanese. Vidiš kako 
imaš biti ponizan i ne pouzdavati se u se. Kako Ti izmakne riječ, 
koju bi volio da je nisi rekao. Nekoliko puta bio si nepomnjiv na 
nutarnji glas, jer si bio zanešen brzinom, naglošđu. Poslije si se 
kajao i ponizivao. Društvo Te je zanijelo u kritike nekoliko puta, 
a poslije si vidio da je bilo uzalud i bez prave potrebe. 


Uz ove slabosti imao si i vrlo lijepih, utješljivih časova. 
Najljepši je bio onaj pred izloženim Svetoota jstvom, kada si bio 
obdaren nutarnjom oci jepl jenošđu , predan jem i osjetio si živo na- 
zočnost Isusovu, Njegovu ljubav i ujedinjenje. Tu nisi bio sam sa 
Isusom. Drugi put imao si dulju sabranost, veliki mir, tišinu i 
neko posebno pouzdanje u Bož. Srce. Ni tada nisi bio sam. Imao si 
jakih poticaja na žrtvu, na ljubav, na vjernost. Imao si jednu po- 
sebnu milost, a ta je, da si se lakše uzdizao nad sve oko sebe i 
mirno, pouzdano predavao si se ljubavi Bož. Srca. Tada si os ječao 
da Ti se duša napunja čiste ljubavi i duboke poniznosti, i tada 
si bio rasvijetljen o svojoj duši i o ljubavi Isusovoj. Većinom 
Te sada prati neko stanje u kojem vlada mir, sjedinjenje sv. vo- 
ljom Božjom, oci jepl jenost i spremnost na žrtvu i predanje. Uži- 
vaš posebnu pomnju Isusovu i djelovanje milosti Duha Svetoga u 
duši. Zahvali Isusu na svim darovima. Za pogreške se pokaj i o- 
bavi adoraciju, kako i kada budeš mogao. 


Predajem Te Isusu, Mariji, sv. Josipu i sv. 0. Frani - 
S Njima Te blagoslivlje 


Magistar 


P.S. Govorio sam Mp. 0. Provincijalu o tamošnjem pitanju. On 
kaže da je Provincija uzela preko se i pokazao mi je "Tabulu" ka- 
ko u njoj piše. Pozdravi P. 0. fra Venceslava i Časnu S. Prestoj- 
nicu i sve ČČ. Sestre. Zahvali im na iskazanoj počasti. 

30/65. 


Sinj, 8. VII. 41. 


+ i 

Dragi Sinko ! 

Sutra je Tvoj imendan. Što da Ti zaželim ? Svetost. U tome u- 
kljuČujem sve što Ti želim i prosim od Gospodina 1 To je najveće i 
najljepše što možeš postignuti, u čemu ćeš Gospodina proslaviti i 
dostignuti svoj pravi cilj . 

Rekao sam fra Petru da uredi kako bi sutra s pomoću Božjom k 
Tebi došli. Ako Bog da, ja želim da i to bude na Njegovu slavu, a 
za Tvoj napredak. 

Svako dobro i nebeski blagoslov želi 

Magistar 


30/66. 

+ I 

Dragi Sinko ! 

Ljubav neb. Zaručnika neka posveti Tvoju dušu i tijelo za Nje- 
gov ugodni stan i Uvijek u svemu bio po Njegovom Presv. Srcu. Za 
svetkovinu našega Kralja sve Mu prikaži i žrtvu j po Njegovoj sv. vo- 
lji. Prosvijetljen novim milostima uvijek Mu možeš i moraš dati no- 
vih dokaza ljubavi i žrtve. Ne budi u ničemu malodušan. Jake duše 
On voli i želi. Sve Njemu pripada - sve Mu daj i poklanjaj. Ovo u- 
vijek novo i iz ljubavi opetovano predan je Njemu je ugodno i prijat- 
no, a nama spasonosno. Obnovi svoje zavjete, odluke i žrtve. Moja 
je živa želja sa Bož. Srcem, da si vas Bož. Zaručnika i samo Njemu 
pripadaš. Zato ne dozvoljavam da se igdi ustavi jaš ili prianjaš, o- 
sim u Njemu. Želim Te uvijek vidjeti u Njemu, s Njime sjedinjena. 

Sve što Njemu nije ugodno, moraš odbaciti i samo slijediti Njega. 

Sada na Tvoju dušu. 

Promisli koliko Gospodin zaslužuje po svojem Bož. pravu, po 
svojim milostima i dobročinstvima, a što Mu mi dajemo ? Koliko smo 
Mu neharni i nevjerni. Ne budi Ti takav. Vas budi samo za Nj i Nje- 
govu slavu i ljubav. Kroz ovo vrijeme bio si dosta nepomnjiv. Nije 

toliko u velikim stvarima, ali u malim, finim i delikatnim bilo je 
dosta. Tako si pogriješio više puta u spremnosti, u revnosti i toč- 
noj vjernosti na nadahnuća Gospodnja. Neka nepomnja u riječi, u na- 
stupu, u odgovoru više se je puta potkrala. Stara brzina znala je 
više puta oteti mah. Suvišna riječ koji je put pala. Puštanje ras- 
položenju znalo je preoteti i povuđi za sobom dušu. Bilo je i okli- 
jevanja u svladavanju sebe i vršenju dobrih odluka. Tvoje pogreške 
vrtile su se uglavnom oko ovakvih stvari i nedostataka. 

Gospodin nije gledao na Tvoje pogreške, veđ je s Tobom bio ja- 
ko darežljiv kroz ovo vrijeme. Ti sam vidiš kako Te Njegov pogled 
svuda prati i čuva. On zna češće podignuti dušu i obasuti svojim 
darovima da Mu se sva potpunije preda, dublje ponizi i više pribli- 
ži. Jednom si imao fino spoznan je Božje dobrote i poticaj jaki na za 
hvalnost. Na sv. misi jednom si posebno osjećao nazočnost Gospodina 
i bio si jako sabran i povučen u nutarnjost s Isusom. Osjećaš da mo- 
raš bježati od ljudskog općenja, da bolje sačuvaš vjernost Bož. Za- 
ručniku. On traži sve veću čistoću i poniznost i vjernost od Tebe. 

Za sve milosti budi zahvalan. Kroz ovaj mjesec (XI) posebno, 
koliko možeš, čuvaj i vježbaj spremnost u slijedjenju nadahnuća. Pri 
kaži Bož. Srcu 1/2 adoracije za pokoru i za zahvalnost. Obnovi na 
Nedjelju sv. zavjete, predanje sebe Bož. Zaručniku i sve Mu pokloni 
većom ljubavlju i žrtvom. S Njime i neb. Majkom i sv. Josipom i sv. 
ocem blagoslivlje Te 

Magistar 


Makarska, 22.X.41. 


30/67. 

Makarska, 10.1.42. 

+ i 

Dragi Sinko ! 

Mir, pouzdanje, sv. ljubav i vjernost Gospodinu neka vazda u 
Tebi vlada ! 

Hvala Ti na čestitanju. Nisam Ti mogao odmah ni pisati, ni če- 
stitati, jer sam bio zaposlen jednim važnim poslom, koga ćeš sigur- 

no doznati. Nadao sam se svršiti ga o božičnim praznicima i onda Ti 
pisati prije Nove Godine, ali nisam dospio. Mjesto pisanja molio sam 
za Te. Neka Te Gospodin vazda čuva u svom Presv. Srcu i dovede Te do 
prave svetosti da Mu budeš sličan i po volji u svemu. To Ti prosim i 
želim. 

Sada Ti osjećaš težinu službe i odgovornost. Sasvim razumljivo. 
Pouzdaj se u Gospodina i svjesno vrši svoj posao. Imaj knjižicu u 
kojoj bilježiš opaske, posle, radnje koja Te čeka, i koju treba u 
pojedino vrijeme izvadjati. Takav notes pomaže memoriji i čuva red 
i olakočiva posao. Ograniči se što možeš i s kolikim sredstvima ras- 
polažeŠ. Drži se savjeta iskusnijih i poslušaj svačiji savjet, da 
sve čuješ, i onda izabreŠ najbolje. U svemu nek Te vodi sv. posluh. 
Ljubi siromahe i uvijek im podaj barem nešto. U njima gledaj siroma- 
šnog Isusa. Na vrata od kuće metni sliku sv. Josipa i štit Presv. 

Srca Isusova. Ako ovoga nemaš, ja ću Ti jedan poslati. Ne boj se ni- 
koga. Imaj čistu savjest i ljubav savršenu. Ljubi svakoga i gdje god 
možeš svagdje, svakome čini dobro i mirno, pouzdano slijedi svoj put, 
križa i ljubavi - žrtve i posluha - jednostavnosti i pouzdanja, po- 
niznosti i sjedinjenja sv. voljom Božjom. 

Sada s pomoću Božjom na Tvoju dušu jedan pogled. Vazda zahvaljuj 
dragom i dobrom Bogu na velikoj ljubavi i dobroti prema Tebi. Veliko- 
dušno odgovaraj na svaku milost i cijeni darove Božje. Digni svoj po- 
gled gore i uvijek gledaj na Boga, na Njegovu sv. ljubav i volju i 
nju slijedi. Štogod spoznaješ da od Tebe traži i želi, bez oklijeva- 
nja izvrši i odgovori. U vjernosti i velikodušnom odgovaranju sve 
stoji. 

Ne gubi se u suvišnim i bespotrebitim zadržavanjima. Slobodno i 
mirno idi od posla k drugom poslu, i ne pazi na smetnje ili poteško- 
će. Bog će Ti posebno pomagati. Nek Te uspjesi ne uzdignu, niti ljud- 
ske hvale i priznanja ne uznesu tašto i samodopadno. Sve gledaj u Go- 
spodinu i Njemu za sve dobro daj slavu, čast i priznanje. 

Otresi se, ostavi sebe. Žrtvu j sebe BoŽ. Srcu, da On u Tebi samo 
žive. Taj mir koji Ti dušu ispunja. Njegov je dar i znak Njegove na- 
zočnosti. Ono pouzdanje i predanje koje osjećaš, od Njega dolazi. One 
časovite, ali češće pohode ljubavi iz Njega proizlaze i potiču dušu 
da se sve više čisti i obnavlja i Njemu postaje slična. Oni pohodi 
koje volja prima, dragocjeni su darovi i vjerno ih slijedi i ispuni. 
Čuvaj se da Ti nijedna ne propane, jer Gospodin sve traži. 

Onu muku koja se zna koji puta nadviti na Tvoju dušu i htje- 
la bi Te povući u smetnju, zabunu i neka sumnja, pa i očaj neke vr- 
sti, odmah prezri i pouzdano se baci u Bož. Srce i ne pazi na nikak- 
ve smetnje. 

Imao si vrlo lijepih časova kroz ovo vrijeme. Oni su na Te vrlo 
dobro i korisno djelovali i povukli Te znano u nutarnjost i dosta Te 
ocijepili od sebe i vanjskih utisaka. Nek je Gospodin u svemu blago- 
slovljen i hvaljen za sva ta dobra i milosti! 


Onu poniznost koju osjećaš pred Bogom, pred sobom, dar je pose- 
bni Bož. Srca. Vjeran budi u ljubavi, oci jepl j enosti i žrtvi, i ona 
đe se povećati i rasti u Tebi. Neki dan si imao posebni pohod milos- 
ti koji se sastojao u tom da si mirno i dragovoljno i spremno sve 
primio i sve predao opet Gospodinu i osjetio si veliku čistoću duše 
i srca, duboki mir i nutarnje ujedinjenje takvo s dragim Bogom, kao 
nikada dosada. To je trajalo odveć malo, ali plodovi i sada traju. 

Ti ništa ne vidiš, niti zapažaš, niti možeš to saopćiti, samo si to- 
ga svjestan da Ti se duša nalazi onako kako sam opisao, premda je 
svako opisivanje blijedo i slabo. Nastoj i sve uloži da budeš vje- 
ran i poslušan potpuno Gospodinu. 

Za ovaj put ću svršiti. Ako Gospodin dade, opet ću Ti se brzo 
javiti. 


Predajem Te Bož. Srcu, neb. Majci, sv. Josipu i sv. 0. Frani 
- S Njima Te blagoslivlje 


Magistar 


30/68. 

+ ! 

Dragi Sinko ! 


Makarska, 23 . III. 42. 


Mir, pouzdanje i sv. ljubav neka Te Čuva, krijepi i vlada u 
Tvom srcu ! 

Miran budi i ne smetaj se nikakvim dosadnim mislima. Tvoj je 
život u rukama Božjim i On Te vodi i čuva. Njegova sv. hotinja ni- 

šta se ne može dogoditi, niti Ti može tko nauditi. Uvijek čuvaj 
čistu dušu, srce i tijelo za Gospodina. Ne treba se nikako pušta- 
ti suvišnim i beskorisnim mislima ili bojaznima, veđ radije misli 
na Isusa u Tvojoj duši, na Njegovu ljubav, posebno na Njegovu presv. 
muku. 


Taj Ti strah i zabrinutost djeluje i na dušu. Odbaci sve i dje- 
tinjski se prepusti u ruke dobroga Oca nebeskoga, koji se brine i 
stara za Te. 

Odgovornost Tvoje službe i posla djeluje na Te. To je sasvim 
razumljivo. Čuvaj se i u tome samoljublja. Svjesno vrši svoju služ- 
bu. Ulaži svu pomnju da radnje budu pametno vodjene, nadgledane i 
izvedene. Što je do Tebe, sve uradi i upotrebi, bilo svoje, bilo dru- 
gih, iskusnijih ljudi znanje, i onda sve metni u ruke Božje i sv. 
Josipa. Njemu posveti i predaj sav svoj rad i brigu. Moli ga za bla- 
goslov i uspjeh. Obeđaj mu da <5eš, ako Starješina odobri i pristane, 
nabaviti njegov kip i metni ga nad ulazom u kuću. On neka Tebe i sve 
koji su tu, i sav posao i kuću, čuva, brani i nad vama bdije. Tako 
preporuči ČČ. Sestrama, da se mole i one mole sv. Josipu. To svje- 
tuj i preporuči i slugama i radnicima, da izmole barem tri Očena- 
ša, 3 Zdravo Marije i 3 Slava Ocu svaki dan sv. Josipu. Pod njegovu 
zaštitu i obranu metni vas posao, radnju, žetvu ove godine. 

Sve nevolje, koje Te okružuju podnesi radi ljubavi Isusove i u 
svemu gledaj Providnost i volju Božju. Sv. ozbiljnost s blagošću na- 
šega Gospodina i sa Njegovom poniznošđu neka Te prati i odsijeva s 
cijeloga Tvoga držanja, ponašanja i života. 

Sa svakim postupaj razborito, pravedno i časno kao sluga i apo- 
stol Kristov. 

Srce Tvoje neka u Srcu Tvoga Učitelja, Gospodara i Zaručnika I 
Ovo su Ti moje želje i čestitke za Uskrs. 

Sada s pomoću Božjom na Tvoju dušu i nutarnjost. Sam s pomoću 
Božjom, uvidjaš i svaki se dan više osvjedočavaš kako je lijepo, uz- 
višeno i sveto služiti samo Bogu. Duša Ti žedja za Bogom i Njegovom 
sv. ljubavlju. Vas posao i radnja ne znače za Te ništa prema službi 
i dužnosti ljubavi. Gospodin je izlio u dušu malu kišu svoje ljubavi 


113 


i ona je dušu promijenila i preobrazila. Nju samo zanima, inte- 
resira, osvaja On i Njegova ljubav. Ona je u tom sretna i mirna 
i blažena. Nikome ne zavidi, niti drugo želi. Ona bi htjela umri- 
jeti sve više i više sebi, da samo žive i pripada Njemu. Ona vidi 
da se On za nju brine i ponizuje je tolika dobrota i ljubav Bož- 
ja. Htjela bi sve vratiti Gospodinu, a osjeđa se tako siromašnom i 
malenom i bijednom. Njezino je jedino blago On, i ona samo Njega 
želi posjedovati. Češće puta On sam zapali u duši plamen, koji go- 
ri i diže se u duši i sve zahvaća i obuzima. On se mijenja, sad je 
veđi, jači, silniji, sad opet tiho gori i žari i svijetli. Koji put 
silom provali i jako bukti i hoće sve u se obratiti. Duša vidi da 
od sebe i po sebi tu ništa ne može. Tada ne smije ona metnuti za- 
preke. Ona se može, i mora, odazvati, slijediti i odgovoriti i re- 
ći ono što joj daje Gospodin. Tada je vrijeme, da kojom kratkom 
željom, uzdahom, mišlju sudjeluje i slijedi milost. Kada ovo sta- 
nje prodje, duša se ima primljenim rasv jetl j en j ima , milostima is- 
koristiti i nastaviti svoj posao, dužnost, rad revno, zahvalno i 
većom savršenošću slijedeći svoj poziv. 

Imao si i posebnih pohoda milosti kod sv. mise, molitve i 
vani. Svi su išli za tim da Te ojačaju, učvrste u sv. ljubavi, 
rasvijetle u tami, smetnji i napastima; očiste od pogrešaka i sklo- 
nosti: bolje raspolože i priprave za druge, nove darove i napokon 
više sjedine s Gospodinom. 

Evo Tvojih pogrešaka. 

Popustio si koji put malodušnosti i nepouzdan ju, barem krat- 
ko i časovito. 

Manje si pogrešivao u jeziku, ali je i tu bilo slaboća i po- 
grešaka. Naglo si nastupao, odred j ivao i vladao se. 

Časovito si i neopazice popustio ljutini, taštini, svojoj 
volji i brzini u sudu. 

Prema milostima primljenim nisi se oduševljavao za veći napre- 
dak. 

Za pokoru učini adoraciju pred Presv. Sakramentom, koliko 
možeš i kako možeš. Kroz ove sv. dane češće se sjeti i sjedini 
presv. mukom Isusovom i bolima Neb. Majke. 


Preporuča Te Isusu, Mariji, 
S Njima Te blagoslivlje 


sv. Josipu i sv. 0. Frani - 
Magistar 


30/69. 

+ ! 

Dragi Sinko I 

Milost i mudrost Duha Svetoga neka obilno sad je i bogato se 
razlije u Tvojoj duši ! 

Evo nas blizu velikom danu kada se Duh Sveti dosto jao siđi 
nad Apostole. Molimo Ga, da se i na nas dosto j i sadi u obilju svo- 
jih sv. milosti i darova. Kako si ? Što je od Tebe ? Kako si se 
tako zaboravio ? Vas si se dao na vanjski rad i posao, a nutarnjost, 
duša, duh. napredak ... sjedinjene s Gospodinom ? Ne tako I U sve- 
mu treba mjera i razbor. Ako Gospodin ne blagoslovi, uzalud rad i 
posao. Puno si se zapustio, a sve nehotice i pod vidom dobra. 

Oh, koliko nam treba pomnje, razboritosti i opreznosti i 

Prvo su dužnosti prema Bogu. Najprije duša, a zatim sve dru- 
go. Bježi rastrešenost , naglost, ljutinu, nervoziran je . U svemu 
tome pogrešuješ. Ne vjeruj nekom prividnom miru. To je napast. 
Revnost prema Bogu, za Tvoj duh. napredak treba da se u svemu poka- 
že. Oh, da znaš koliko bi Gospodin više blagoslivao naš rad i posao 
da smo više s Njime sjedinjeni po savršenoj sv. ljubavi 1 

Ne smiješ dozvoliti da Tvoj duh. život trpi radi vanjskih rad- 
nja, niti dopustiti da Tvoje sjedinjenje s Bogom dragim slabi, ili 
Bože ne daj, nazaduje. Uvijek radi kao čovjek Božji - homo Dei - 
svrhunaravno, iz ljubavi, ujedinjen s Presv. Srcem. Obavljaj posle 
za poslom mirno, uredno, uvijek gospodar sebe i prilika. Prema sva- 
kome oprezan, razborit, dostojan i fin. U svemu gledaj Boga. Tvoje 
srce neka je u Njemu. Imaj notes u kojemu bilježiš svoje posle, o- 

paske i radnje, da se lakše sjetiš i brže, urednije opremaš. Ne 
zadržaji se više u poslima, u razgovoru nego traži razlog i važ- 
nost radnje. 

Od svega ocijepljen, a od sebe najprvo i najviše I 

Svoje molitve obavi točno i u zgodno vrijeme. Javi mi odmah 
kad možeš, kako si i što je s Tobom. 


Preporučam Te Isusu, Mariji, 
S Njima Te blagoslivlje 


sv. Josipu i sv. 0. Frani ! 
Magistar 


P.S. Pišem Ti s kreveta, ali hvala Bogu nisam bolestan. Pre- 
poruči u svojim molitvama, žrtvama i trudima kroz ovaj i drugi mje- 
sec i moje nakane. Tako možeš, ako je zgodno, preporučiti i ČČ- 
Sestrama. Pozdravi ih. 


30/70. 

+ ! 

Dragi Sinko I 

Mir, sv. ljubav i sjedinjenje sv. voljom Božjom neka uvijek 
vlada u Tebi I 

Znam da si u velikim poslima i radnjama. Briga za žetvu, za 
spremanje usjeva, novih plodova, za buduću jematvu, za vodjenje 
sveukupne rad je, tako Te i toliko zaoku-lja da nemaš vremena ni 
misliti na se, a kamoli pisati. Ja Te razumim dobro, samo Te o- 
pominjem da nikada ne izgubiš duha molitve i pobožnosti, kojemu 
mora sve služiti. To je najglavnije i najprvo. Zato Te molim, da 
ne izgubiš duh sabranosti i sjedinjenja s Bogom. To Isus ne đe, 
niti đe Ti to dozvoliti. Poslušaj uvijek Njegov sveti glas i o- 
pomenu. Ništa ne gubiš ni na renti, ni na poslu, ni na dobitku 
ako se češće svratiš Isusu u Tvojoj duši, ako se kod svakog posla 
Njemu obratiš, na Nj pomisliš, s Njime se ujediniš. Ovaj Ti put 
ne ću ništa drugo spominjati, niti se osvrcati na sve ono što je 
s Tobom prošlo kroz ovo zadnje vrijeme. Ako Bog da i dodjem tamo, 
onda ćemo o tom govoriti. 

Budi puno, puno ustrpljiv, jer u tom dosta pogrešuješ. Posao 
za poslom sa svim pouzdanjem u Bož. Srce. 

Ne propuštaj nijedne duh. vježbe, osobito ispit savjesti i 
neprestano ujedinjavanje sv. voljom Božjom i Bož. Srcem. 

Veselo nosi sve trude i napore. Bježi neozbiljnost i istica- 
nje. Duh Sveti neka Te u svemu vodi, čuva i ravna ! Ljubi neb. Maj- 
ku. Njoj Te izruča i s Njome blagoslivlje 

Fra Ante 

Makarska, 22. VIII. 42. 


30/71. 

+ ! 

Dragi Sinko ! 

Milost i ljubav Duha Svetoga sa Njegovih sedam darova neka 
uvijek prebiva u Tebi ! 

Prigodom svetkovine našega Isusa Kralja, hodu da Ti upravim 
nekoliko riječi i stavim Ti ih na razmatranje. 

Odmah ču početi s pomođu Božjom s onim Što Ti najviše osje- 
ćaš. Gospodin je s Tobom sasvim dobar, ljubezan, dobrostiv i jako 
milosrdan. On Te neprestano zove i nutka na veđu vjernost, na sa- 
vršeniju ljubav i potpunije odricanje i pređanje. Kako su lijepi, 
ugodni i veliki oni časovi koje sprovadjaš s Njime 1 Koliko se 
Tvoje srce širi u ljubavi, u poznanju i sjedinjenju! Njegova sv. 
ljubav sve hode i ne dopušta da se igdje Tvoje srce zaustavlja i- 
li miješa. Ima više dana da Te Gospodin kao progoni blago, mirno, 
ali postojano zaustavi ja judi Tvoje pogreške. Tvoja naravna provi- 
ranja i naravna nagnuda, koja bi se htjela svagdje pokazati, is- 
poljavati. On čuva i brani i daje milosti da slobodnije i bolje 
možeš idi Njegovim putem usavršavajudi se sve jače u Njegovoj sv. 
službi . 


117 


U svom odazivanju vidiš našu naravnu slabost. Kako se oteža- 
mo i spori smo, ako nas snaga i vod ja Duha Svetoga ne goni i ne 
krijepi i ne nosi. Koliko sv. ljubav još u nama nalazi zapreka i 
smetnja ! Bez milosti smo mrtvi za svako dobro djelo. 

Iz ovoga promisli koliko Ti je potrebno odricanje, svagdano 
umiranje sebi i stvorenjima, da u Tebi Duh Sveti svaki dan nala- 
zi sve veću spremnost za svoje djelovanje. Koliko imaš biti re- 
van i gorljiv, da se uvijek spremno odazoveš svakoj milosti i po- 
hodu Gospodnjemu. Sebe u svemu zaboravi i sebi budi mrtav u sve- 
mu. Ne zaustavljaj se kod nijednog stvorenja, već ravno k Bogu u- 
vijek. 


Zašto si kadgod žalostan i potišten, pa i smeten ? U neke da 
ne jako trpiš duhom. Koji put vas se treseš pred promisli na Boga 
na se, na svoje pogreške i nezahvalnosti. Koji dan sve Te obuzim- 
lje neka teška odgovornost za milosti i darove Božje i za nevjer- 
nost u životu. 

Dok to proživljuješ u duši si miran i opet s Bogom se osje- 
ćaš združen, ako ne uvijek jednako, ipak je On u srcu i duši. 

Ne treba Ti se smetati. To je kušnja, da se bolje vježbaš u 
poniznosti, pouzdanju i otci jepl jen ju od sebe i svega stvorenoga. 
Gospodin hoće da po trpljenju bolje se očistiš i više se ujediniš 
s Njime. Dakle, sve to podnaŠa j , ali se kod tih misli, impresija, 
nutarnjih previranja i uzbuna ne zaustavljaj, niti se osvrći na 
njih, već ostani sjedinjen sv. voljom Božjom, ponizan, ustrpljiv, 
pouzdan i vjeran svojoj dužnosti i svome poslu. U tomu stanju 
vježbaj kreposti, koje sam Ti naveo, zašto Ti Gospodin to stanje 
šalje i pripušta. 

Kroz ovo vrijeme si puno pogrešio. Mnogo si bio rastrešen, 
nepomnjiv, lak u svemu da popustiš, posebno neke dane. Popustio si 
svim osjetima, u držanju, u vladanju tako da si više puta zabora- 
vio prisutnosti Božje i one ozbiljnosti koju Ti nameće duh. ži- 
vot. Puno si se sobom bavio, govorio, mislio na se, na svoje pos- 
le u vezi sobom, i tako popustio samoljublju. Bio si u nekim stva 
rima nemaran, pa Te je poslije korila savjest. - Eto, to su uglav 

nom bile Tvoje pogreške. Ponizi se, pokaj se i ohavi malu adoraci- 
ju pred Gospodinom da Mu zadovoljiš za sve pogreške. Molim Te gor- 
ljiv budi u službi Božjoj. Vježbaj se u preziru samog sebe i u 
sjedinjenju sv. voljom Božjom. 

Vas Tvoj rad neka Te sjedinjuje s Gospodinom. Svagdje Ga gle- 
daj, pred Njim se ponizuj , sebe prezri, a On neka bude u svemu sve. 

Obnovi svoje sv. zavjete, odluke i svoju vjernost Isusu u ne- 
djelju. 

Preporučam Te Bož. Srcu, neb. Majci, sv. Josipu i sv . 0. Frani 
- S Njima Tebe i sve Tvoje nastojanje i posle i radje blagoslivlje 

Magistar 

Makarska, 22.X.42. 


30/72. 

+ ! Makarska, 5. XII. 42. 

Dragi Sinko I 

Mir, sv. ljubav i duh žrtve neka uvijek u Tebi vlada i kra- 
ljuje ! 

Molim Te budi miran za sve što Ti se desi. Sve je u rukama Bo- 
žjim. On ravna po svojoj presv. volji. Naša je dužnost podložiti se 
i slušati. Nije sve izgubljeno, ako drugačije bude nego Ti misliš, 
ili si odlučio. U životu moraš biti na sve spreman, ma došlo što 
mu drago. Glavno je da si uvijek u Gospodinu i sjedinjen sv. vo- 
ljom Njegovom. 

Kako si se to malo zanemario ? Uslijed vanjskih prilika i po- 
sala zaboravljaš jedini i najvažniji posao: svoje usavršivanje. Zar 
još ne znaš da ćeš više učiniti i u vanjskom i u nutarnjem poslova- 
nju, ako budeš intimno sjedinjen s Bogom. 

Treba da si uredan i točan u svakom radu, ali moraš i Bogu da- 
ti što je Božje. Ne smiješ odgadjati za poslije svoje duh. vježbe i 

dužnosti. Opremaj u svoje vrijeme, pa neka si rastrešen, zaposlen 
s mnogim dnevnim brigama. Ne puštaj da Te napast vara i da Ti pri- 
kaziva drugačije stvari i poteškoće. Uzmi sve kako dodje iz ruke 
Božje i opremaj s Gospodinom mirno, pouzdano i velikodušno. Promi- 
sli, neki dan si se puno naljutio, uznemirio i sebe zaboravio. Ono 
nije išlo, niti odgovaralo Tvojem duh. pozivu. 

Ima više dana, jako si bio nervozan, rastrešen i popuštao se- 
bi u svemu. Sjeti se kako Te poslije bolilo u duši sve ono. 

Drugom zgodom puno si govorio, kao da Te je netko tjerao ili 
silio na govorenje. Uprav si se izlio vani. Poslije toga znaš što 
je nastupilo ? - Poniženje, praznina, spoznan je dublje sebe i svo- 
je nepostojanosti i nevri jednosti. 

Puno si se zadržavao svijetom, Što nije trebalo; izgubio si 
dosta vremena i ostao si duhom siromah. Bez sabranosti teške su Ti 
bile duh. vježbe i češće sjećanje na prisutnost Božju. Nijesi bio u 
svemu jednostavan, evandjeoski. Tajno, ali svakako realno, tražio 
si odobrenje, pohvalu, priznanje i osjećao si ako si ignoriran i 
mimoid jen. 

Nijesi pokazivao uvijek revnosti, pomnje, odlučnosti u slije- 
djenju glasa milosti i savjesti. Popuštao si dosadi, raspoloženju 
i samoljublju. Molim Te, ne budi takav. Tvoj je uzor Isus. Tvoj je 
put Isus i Tvoj život Isus. U Njemu ostani i gorljivo slijedi Nje- 
gove stope. 

Za pokoru učini jedan sat klanjanja, kad Ti bude zgodnije. Mo- 
žeš ga razdijeliti na otsjeke. Na dan Neoskvrnjene Majke obnovi sve 
svoje dužnosti, dobre odluke i želje. Sa Isusom, Marijom, sv. Josi- 
pom i sv. 0. Franom, blagoslivlje Te 

Magistar 

30/73. 


+ l 

Dragi Sinko ! 

Milost sv. porodjenja Gospodinova neka Te pohodi i na Te se 
u izobilju izlije ! 

Ne kloni duhom radi strašnih kušnja, koje proživi ju jemo svi. 
Sve gledaj očima Božjim. Mirno i pouzdano, i u Bogu uvijek radi 
svoj posao. Bježi rastrešenost , miješanje u posle, koje ne đe Gos- 
podin. Moli se, trpi i uvijek nastoj sebe zatajiti, odredi se. 

Ljubi neb. Majku. Posebno misli ovih sv. dana na velika Otaj- 
stva. Učini to i u naknadi za sve one koji neđe da poznaju i pri- 
znaju Isusa svojim Spasiteljem, učiteljem i ocem. Ako možeš, učini 
pobožnost 15 subota na moju odluku. Ako možeš, nastoj da to obave 
i Č. Sestre i druge dobre duše, koliko znaš i možeš više. Počnite 
prvu subotu nove godine. 

Svako dobro i neb. blagoslov prosi Ti 

Magistar 


Makarska, 25. XII. 42. 


30/74. 

+ I Makarska, 19.1.43. 

Dragi Sinko ! 

Milost i ljubav Duha Svetoga neka uvijek pobjedjuje i odlu- 
čuje u Tebi I 

Hvala Ti na čestitci i svim dobrim željama. I ja Tebi prosim 
posebno duh. poniznosti, poslušnosti i žrtve za Boga i spas duša. 

Vrlo mi je žao da si sa svojim zakonitim starješinom koji za- 
mjenjuje samoga Boga, došao u sukob, u nepriliku. Moraš pasti, po- 
niziti se i popustiti. Neka sve propane, moramo slušati i nikada 
se ne smijemo buniti, zanijekati dužnu poslušnost. Molim Te, da li 
igraš na karte, piši mi. Ako igraš, zapovijedam Ti da to odmah os- 
taviš, prekineš i toga se apsolutno moraš ostaviti. Vrijeme svoje 


moraš u bolje i korisnije upotrebiti. Svjetovne ljude i momke za- 
posli, neka sami igraju časno i pošteno. Ti ne smiješ biti njihov 
rob, ili se upuštati u njihova društva. Ti si čovjek Božji - homo 
Dei - i svima moraš svijetliti izlednim, svetim životom i primje- 
rom u svemu. Neb. blagoslov prosi 

Magistar 


30/75. 

Dragi Sinko ! 

Mir, predanje u sv. volju Božju i sv. ljubav neka uvijek raste 
i vlada u Tebi ! 


Gospodin je pustio na Te i sve tamo bilo u samostanu, bilo u 
Čitluku, tešku kušnju onda kada ste bili opljačkani. Hvala Mu i sla- 
va ! Neka se u svemu vrši Njegova presv. volja i I taj slučaj neka 
Te približi bliže k Bogu i pouči o prolaznosti svega zemaljskoga. 
Preporučio sam Vas sve Gospodinu. Nisam Ti onda mogao odmah pisati. 


Ne budi uvijek isti - molim Te. Isus traži sve, potpuno sve, 
i hode Te svega Sebi. Ne oklijevaj, ne puštaj se zanijeti, niti od- 
vratiti nikakovim ljudskim slabođama ili napastima. 


Šaljem Ti molitve koje možete moliti u kapeli. Neb. blagoslov 
i svako dobro prosi 


Magistar 


Makarska, 23.11.43. 

30 / 76 . 


+ I 

Dragi Sinko I 

Mir, pouzdanje i mudrost Duha Svetoga neka ravna sve Tvoje mi- 
sli, riječi i osjećaje ! 

Prigodom Duhovskog Otajstva nastoj se obnoviti. Sjeti se da je 
i na Te sašao Duh Sveti, kao i na apostole na dan Tvoga sv. red jenja. 
On je tada Tvoju dušu preobrazio u pravu sliku Gospodina Isusa, i 
označio Te svećenikom uvi jeke. Donio Ti je svoje sv. darove i ospo- 
sobio za svoju apostolsku službu. Uvijek budi dostojno orudje Duha 
Svetoga u svojoj^ službi . On Te je i obdario posebnom milošću da si 
Mu se sav predao i odlučio živjeti Isusovim životom. Ti si od Njega 
primio osobite milosti, na kojima Mu vazda imaš biti zahvalan i s 
kojima moraš neprestano sudjelovati. U ovom djetinjskom i revnome 
sudjelovanju stoji za Te najveća odgovornost, kao i najveća odlika. 
Odgovoriti na darove i milosti Božje, živjeti po njima - eto to je 
Tvoja čast i slava. 

Promisli da li si sav u rukama Duha Svetoga ? Ravnaš li se po 
Njemu ? Slijediš li Njegovo vodstvo. Njegovo prosvi jetl jenje ? Mo- 
žeš li reći da na svaku Njegovu milost odgovaraš spremno i vjerno ? 

Da li Ti je prva i najveća briga Tvoj duh. napredak. Tvoja sličnost 
sa Bož. Zaručnikom Tvoje duše ? Da li si umro svemu što On neće od 
Tebe ? Jesi li vjeran svojim obećanjima ? 

Živeš li životom sv. molitve, odricanja, sjedinjenja sv. voljom 
Božjom ? Eto Ti predmeta o Čemu ćeš se ispitati prigodom ovih sv. 
dana. Učini malu rekolekciju, na pr. jedno popodne, i dobro ispitaj 
svoju savjest te se duhom nastoj obnoviti s pomoću milosti Duha 
Svetoga. 

Molim Te, gorljivo služi Gospodinu. To On zaslužuje i od Tebe 
traži. Lako se izgubiš i zapustiš u onoj sv. revnosti i delikatno- 
sti s Gospodinom. Još ne znaš sebe svladati, obuzdati naglost, brzi- 
nu i lakomislenost . Brzo Te zanese momenat i počešće izgubiš vlast 
nad sobom. Iako to nije u većim stvarima i težim snalaženjima, ipak 
se dogodi u svagdanjim poslima i radnjama. 

S pomoću Božjom nastoj sve više provadjati prisutnost Božju 
u životu. Koliko možeš, ostani što više sjedinjen s Gospodinom. Po 
sebno nastoj oko ujedinjenja svoje volje sv. voljom Božjom. Ovo 
nastoj steći u svim momentima života. Sve radi iz ljubavi. Sebe u 
svemu zaboravi i traži samo Čast, slavu Božju. 


Predajem Te Isusu, Mariji, sv. Josipu i sv. o. Frani. - S Nji 
ma Te blagoslivlje 


Fra Ante 


Makarska, 8. VI. 43. 


30/77. 

+ ! 

Dragi Sinko i 

Mir, pouzdanje i sv. ljubav neka kraljuje uvijek u Tebi 1 
Ustraj u kreposti, jer Te ona sama (čini) slična dragom Bogu. Ne 
kloni duhom radi ovih današnjih neprilika. U svemu se svladavaj, 
bori i sebe zataji, da se naaješ sličan, dostojan Gospodina Isusa. 

Molim Te preporuči naše redjenike, posebno mladomisnike u sv. 
misi i molitvi. 

Nebeski blagoslov i svako dobro želi Ti 

Tvoj Magistar 


Makarska, 5. VIII. 43. 


30/78. 


+ ! 


Makarska, 23.X.43. 


Dragi Sinko ! 

Mir, pouzdanje i sv. ljubav neka uvijek kraljuje u Tvojoj du- 
ši i Tvom srcu ! Svi ovi dogadjaji, koje proživljuješ , neka Te sve 
više pritegnu dragom Bogu i s Njime ujedine. On sve radi radi ve- 
ćeg dobra sve djece, svojih izabranika. Moraš se okoristiti ovim 
pohodom Božjim. A kako ćeš ? 

Udji u svoju dušu i nastoj pronađi što Mu se u Tebi još ne do- 
pada i što moraš odmah, odmah izbaciti. Ovo mora biti prvi i najglav- 
niji posao Tvoj. Kad si ovo učinio, onda promisli a što Te najviše 
unapredjuje u ljubavi i jedinstvu s dragim Bogom, i ovo nastoj svim 
silama ostvariti. U Tebi mora rasti sve više želja da ugodiš Bož . 
Zaručniku Tvoje duše i da Mu postaneš sličan. Promisli kako radiš 
na tome. Najprije metni pred oči svoje duše Što je On učinio, i 
što svaki dan radi za Te da Te sobom ujedini i da Mu budeš sličan. 
Nisu Mu dosta oni općeniti dokazi ljubavi prema Tebi, nego i poseb- 
no Te voli, ljubi, zove. Onaj veliki dar, milost duhovnoga poziva 
na savršenost, to je osobita milost. Svagdane, obilne milosti koje 
prate Tvoju dušu, dokaz su Njegove osobite naklonosti i ljubavi. 

Česti pohodi, kojima Te Isus kao iznenadjuje, pohadja, znak su Nje- 
gove dobrote i silne želje da Mu budeš odabrana posuda. Promisli 
samo što je sve Isus učinio kroz ovo zadnje vrijeme u Tvojoj duši. 

Sve ove prilike vuku Te na dobro, na bolje, na savršenije. Nisi 
ničim zadovoljan, jer Te Isus hoće k Sebi svega. Otimlje Ti svaku 
vanjsku utjehu, oslon, naklonost, da vas budeš samo Njegov. Daje 
Ti neku nutarnju sigurnost, da On bdije nad Tobom, da Te On čuva. 
Miran si, pouzdan u ovom tako strašnom vrtlogu i uzbuni. Ne plašiš 
se ničesa. Božja Te prisutnost često, često prati i napunja. Osje- 
ćaš potrebu da budeš vas nutarnji. Sve Ti više dosad ju ju vanjski go- 
vori, posjeti, pričanja i zadržavanja beskorisna. Voliš biti u sa- 
moći s Gospodinom. Često imaš posebnih posjeta Božjih, koji Te na- 
pune ljubavlju, mirom, utjehom i većom oci jepl jenošću od sebe i 
stvorenja. Molitva Ti je postala hrana, životna potreba, polet sr- 
ca i svoga duha. Koji put kao da ne možeš zadržati obilje ljubavi 
kojom srce gori. Sada manje govoriš, jer duh osjeća više s Bogom i 

rado se kod Njega, s Njime zadržaje. Sve Te više obuzima Bog i 
Njegova sv. ljubav . Stvorenja i vas svijet blijedi, propada, nesta- 
je ga iz Tvoga srca i misli. 

Uza sve ove milosti i darove još imaš puno i puno pogrešaka- 
Još si svoj, još ima oholosti, ponosa, taštine, smionosti kojoj ta- 
li krepost i poniznost. Još ima naglosti, svo jevol jnosti i nekog, 
koji put malog prkosa. Znaš još kritizirati, prigovarati, omalova- 
živati barem mukom, gestom^ držan jem . Još nisi revan, postojan u sv. 
molitvi, ni u mrtvenju. Fali spremnost u odzivanju nadahnuća, pro- 
svjetljenja Božjih. Koji put fališ i u pouzdanju, vjernosti, deli- 
katnosti s Gospodinom. Nemaš prave i fine bratske ljubavi prema sva- 
komu. Tužiš se koji put, promrmlješ i dižeš koji put više glas nego 
treba. Fali još nutarnja sabranost, povučenost, pomnja oko čistoće 
unutarnje. Propuštaš prigode, gdje bi se mogao bolje, više svlada- 
ti, predobiti. Nema uvijek točnosti u vršenju duh. vježbi. Sada u- 
pravljam na Te jednu posebnu molbu. Molim Te, kao nevrijedni i ne- 
dostojni sluga Gospodnji, komu je On u svojoj velikoj dobroti i 
milosrdju povjerio vodstvo Tvoje duše, zaboravi sebe, zaboravi i 
sva stvorenja i sav se predaj Bož. Srcu da budeš odraz Njegove sve- 
tosti, da živeš po svom svećeničkom karakteru, da budeš drugi Isus. 
Poštuj u sebi svoje svećeničko dostojanstvo, karakter, svetu služ- 
bi koju si primio i tako se svagdje vladaj, da uvijek zastupaš do- 
stojno Gospodina Isusa - svoga Bož. Zaručnika u Tvome životu. Ne- 
ka se na Tebi odraze svećeničke kreposti Tvog Bož. Zaručnika. Neka 
u Tebi uvijek dominira velika misao : svećenik sam Kristov. Kao ta- 
kav svagdje se moram pokazati u svemu: u mišljenju, u čuvstvovanju, 
osjećanju, govorenju i djelovanju. Svetim životom proslavi, časti 
svoju svećeničku službu. 

Ovim ćeš ugoditi Bož. Zaručniku i doprinijet ćeš duh. obnovi 
naše majke Provincije, u kojoj treba da svećenici shvate veliku 
dužnost, da se obnovi u duhu, u milosti, u svetosti svoga svećenič- 
kog karaktera - dostojanstva. 

Šaljem Ti ovu malu opomenu, vrlo zgodnu za govor. Posluži se 
njome. Nstoj češće pojedine nade, pa i cijelu nedjelju, posvetiti 

posebno Bož. Srcu za naknadu uvreda, za zadovoljštinu grijeha, ko- 
jim vrijedjamo Bož. Veličanstvo. Preč.Srce Marijino, i da Gospodin 
oprosti naše grijehe i da dade mir. 

Ovo svjetuj i ČČ. Sestrama i dobrim dušama, koje dolaze u crk- 
vu. 


Bili bi se mogao upisati u ovo društvo Svećenika Klanjalaca ? 

Na Krista Kralja obnovi sv. zavjete i duh žrtve i ljubavi pre- 
ma Bož. Zaručniku i neb. Majci. 


Predajem Te Isusu, Mariji, 
Te blagoslivlje 


sv. Josipu i sv. Ocu Frani. S Njima 

Fra Ante 


30 / 79 . 

+ ! 

Dragi fra Nikola I 

Mir, pouzdanje i sv. ljubav neka uvijek kraljuje u Tvojoj du- 
ši I 

Primio sam Tvoje bratsko pismo. Hvala Ti na svim dobrim želja- 
ma i sv. molitvama. I ja Tebi želim potpuno izvršenje sv. volje Bo- 
žje u novoj godini. 

Drago mi je da si se okoristio svetim duh. vježbama. Svakomu 
su one potrebite i dar su milosti Božje. One dobre odluke češće ob- 
novi, i uvijek novim Žarom prioni u službi Božjoj. Štogod u sebi vi- 
diš, opaziš nesavršena, ne kloni duhom već odmah se oduševi za veći 
i bolji duhovni napredak. Najviše nastoj oko svete ljubavi. U njoj 
se posebno vježbaj, prosi je u sv. molitvi i često pobudjivaj nutar- 
nje čine njezine. Što ova bož. krepost više osvoji, prožme Tvoju du- 
šu, bit ćeš rasvijetljeni ji, sličniji Bogu i više s Njime sjedinjen. 
Ona nek Te potiče na sve veću sabranost, revnost, savjesnost i požr- 
tvovnost. Uvijek je imaj pred očima. Da imaš i postigneš savršeniju 
ljubav, i da budeš sličniji po njoj Isusu, predobivaj sebe, svoj "ja". 

svoj sud, svoju volju i žrtvu j je Isusu. Iz ljubavi prema dragom 
Bogu, čuvaj svoj jezik i bježi od suvišnih riječi, misli, djela, 
želja i posala. Ljubav Božja neka u Tebi svaku drugu sklonost i 
nagnuće i ljubav očisti, uredi, prosvijetli i oduhovi. Svaki po- 
sao i rad prožmi s ljubavlju Božjom. Što nije iz ljubavi ili Te ne 
vodi njoj, prezri, ostavi i prođji preko svega toga. Neka Te sveta 
ljubav svega očisti i uredi. 

Molim Te, u svemu budi velikodušan s Isusom. Ne pazi, niti se 
staraj za drugo, već samo što je Tvoja dužnost. Budi nutarnji čo- 
vjek. I nikim se ne smiješ zadržavati, već samo što je dužnost i 
sv. volja Božja. Ovo Ti nalažem. Takodjer Ti zabranjujem svaki su- 
višni, bespotrebni razgovor bilo s kime. Moraš biti vas Božji i 
općiti s Njime. On traži dušu slobodnu, ocijepljenu, jednostavnu i 
čistu. Ti imaš vježbati svu, potpunu, savršenu krepost, a ne samo 
djelomično, prigodimice ili samo kad si lijepo raspoložen. Vjeran 
budi i savršeno poslušan na svaki glas milosti. 

Kako sam Ti pisao, ovu godinu posveti sv. Josipu. Kako je on 
čuvao Isusa i Mariju, tako neka brani, čuva i vodi i Tebe. Nastoj 
biti bolji, savršeniji, sličniji Isusu i Mariji. Treba zadovolji- 
ti Bož. Srcu i Neokaljanom Srcu Marijinu za premnoge uvrede i po- 
grde koje trpe od nas. Nastoj da se vjernici, koliko to samo možeš, 
poprave, obrate Bogu i promijene život na bolje. 

Koliko možeš tamo, širi molenje sv. ružarija i prve subote. 

Puno moli za Provinciju. Svaki dan, ako samo možeš, izmoli iz 
rituala-obrednika zaklinjanje protiv otpalih andjela - contra an- 
gelos apostatas Leona XIII. Neka dragi Bog od nas otjera zle duho- 
ve koji kvare i upropašćuju duše. Možeš poslije sv. mise, ako Te 
to ne umara. Preporuči mene i moje nakane u sv. misi i molitvi kao 
i klerike naše. 


Preporučam Te Isusu, Mariji, 
S Njima Te blagoslivlje 


sv. Josipu i sv. 0. Frani - 
Tvoj Magistar 


Makarska, 28.1.44. 

30/80. 


+ I 

Poštovani i dragi fra Nikola ! 

Mir i sv. ljubav uz potpuno jedinstvo sv. voljom Božjom neka 
vlada uvijek u Tvojoj duši ! 

Molim Te, ne zapusti dar milosti, kojom Te Gospodin zove k 
Sebi, veđem jedinstvu. Sve upotrijebi da vjerno odgovoriš milosti 
Božjoj. Vježbaj savršenu ljubav, poniznost i jedinstvo sv. voljom 
Božjom. U duh. vježbama budi revan, gorljiv, u poslima uredan, to- 
čan, u govoru umrtven i tih. 

Pomljiv budi na glas milosti i ljubi posebno neb. Majku. Že- 
lim Te uvijek gledati u Bož. Srcu kap žrtvu Njegovoj beskrajnoj i 
milosrdnoj ljubavi. Ako možeš, obavi svaki četvrtak na noć od 11 - 
12 sat klanjanja u zajednici s Bož. Učiteljem u Getsemani. Milost 
sv. Uskrsnuća neka uvijek pobjedjuje u Tebi ! Čestitam, preporućam 
Te u sv. misi i blagoslivl jem 

Nevrijedni fra Ante 


Makarska, 3. IV. 46. 


30/81. 

Makarska, 26. IV. 46. 

Milost i ljubav Bož. Srca neka uvijek gori i plamsa u Tvojem 
srcu I Molim Te, duhovno se obnovi i podaj Bož. Srcu zadovoljštinu 
?a uvrede, nezahvalnosti i grijehe kojima se vrijedja naš Gospodin 
i naša neb. Majka. Revan budi u duh. životu. Ne budi zadovoljan 
stečenim blagom, već svojski nastoj da budeš što sličniji Bož. U- 
čitelju, neb. Kraljici. Uvijek se potiči na savršeniji, nutarnji 
Život. Posebno Ti preporuČam da budeš jako oprezan kad si u kuš- 
nji ili Te Gospodin pripušta sebi. Tvojim slaboćama. Odmah se sje- 
ti Isusa u vrtu Getsemani i vjerno izdrži svaku kušnju, ustraj u 
sv. molitvi, strpljivosti i jedinstvu sv . voljom Božjom. Dobro dr- 
ži duh. štivo, ispit savjesti i sabranost. 

Svako dobro i neb. blagoslov prosi Ti nevrijedni 

Fra Ante 

30/82. 


+ , Makarska, 26. VI. 46. 

Poštovanu u dragi fra Nikola I 

Ljubav Bož. Srca i neb. mudrost neka ravnaju sve Tvoje misli, 
riječi i djela ! 

Za svetkovinu Presv. Srca želim Ti dunovnu obnovu. Obavi reko- 
lekciju kako bolje možeš, obnovi se u svim svojim dobrim odlukama i 
željama. Odluči biti apostol Bož. Srca i Preč. Srca Marijina. Živi 
nutarnjim životom. Odreci se svega što Isus ne <5e u Tebi. Uvijek bu- 
di u onomu što je Oca nebeskoga, sv. Crkve i Tvoga sv. zvanja. Ljubi 
križ i pokoru. Nosi muku Isusovu i boli Njegova Presv. Srca i Preč. 
Srca Marijina u Tvojem tijelu. Nadoknadjuj grijehe Provincije Bož. 
Srcu. 


Nebeski blagoslov i svako dobro , posebno duhovnu obnovu. 
Ti nevrijedni 


Fra Ante 


prosi 


p.S. Molim izruči pismo Nikici što prvo. Mp. 0. fra Stanko je ot- 
sutan. 


30/83. 

I.M.J.Fr. ! 

Poštovani i dragi 0. Fra Nikola ! 

Sutra je Tvoj lijepi bratski imendan. Želim Ti savršenu ljubav 
Božju i onu spremnost, velikodušnost u vjernosti i službi Božjoj, 
koju su pokazali sv. Odvjetnik Tvoj i Njegovi drugovi ! Oni su polo- 
žili svoj život za Krista. Takov mučenik srcem i dušom i tijelom bu- 
di i Ti. Ako se Gospodinu svidi, neka Ti dade i mučeničku palmu ! To 
su Ti moje želje i prošnje za Tvoj imendan. 

Molim Te,nastoj da budeš sav po Srcu Božjem. Nastoj oko svoje 
duh. obnove. Ne dopuštam, niti Ti dozvoljavam da se pustiš ili pro- 
mijen^ivaš svoj duh. put. Uvijek naprijed u ljubavi, u čišćenju du- 
še, u krepostima, u jedinstvu s dragim Bogom. Ne smiješ se puštati 

običajnosti, indif erentnosti, raspoloženju ili prilikama. Tvoj i- 
deal ima Ti uvijek svijetliti pred očima i zanašati Tvoju dušu. 
Čemu sve ako ga ne slijediš ? Što đe Ti dati solidnosti, mira, za- 
dovoljstva ? Kad je Gospodin započeo u Tebi svoje djelo. On đe i 
dovršiti. 


Budi mu vjeran i u sve i posve predan. Molim Te, točno i gor- 
ljivo vrši svoje dnevne duh. vježbe. Uvijek k Mariji. Nas toj oko 
svoje duh. obnove. To Isus traži od Tebe. Želio bih, i molim Te, 
uzmi ove moje slabe riječi kao da Ti sam Gospodin govori, i tako 
ih poslušaj i slijedi. 


Sve dobro, sve kreposno želi, 
Tvoj nevrijedni 


moli, prosi uz sv. blagoslov 

Fra Ante 


Makarska, 8. VII. 46. 


30/84. 

+ ! 

Dragi moj fra Nikola ! 

Okupljeni oko jaslica i u vjeri i ljubavi sjedinjeni pred 
Djetićem Isusom i Majkom Marijom i sv. Josipom, sjedamo se, divi- 
mo se, klanjamo se neizmjernoj ljubavi Božjoj i gledamo koliko je 
milosrdna ljubav Božja za nas učinila, a što mi radimo za Boga, za 
Njegovu slavu, za spas duša, za naše posvećenje. 

Obnovimo se i podjimo za Isusom koji nas zove i hoće k Sebi. 
Nasljeđujmo Njegove kreposti i ostanimo uvijek s njime, s Marijom 
i sv. Josipom. S Njima Ti želi sve dobro i prosi Njihov blagoslov 
Tvoj 

Fra Ante 

30/85. 


I. M. J. F: ! 

Dragi Sinko ! 

Nebeska mudrost neka ravna sve Tvoje osjećaje, misli, riječi 
i djela ! 

Kroz ovo vrijeme pohodio me je Gospodin bolešću - Hvala Mu i 
slava ! Neka se vrši u svemu Njegova sv. volja. Štogod sam kriv, 
molim da mi u milosrdju svome oprosti i da moja kušnja Njega pro- 
i donese spas, duh. porast u ljubavi i krepost kojoj duši ! 

Hvala dragom Bogu, govorim sv. misu i opremam ipak svoje glav- 
nije dužnosti, barem djelomično. Izlazim pomalo i vani kada dopušta 
vrijeme. Preporuči me u sv . misi. Posebno Ti preporučam da u sv. mi- 
si i dnevnim žrtvama preporučiš obraćenje jedne duše. Mislio sam Ti 
pisati na početku sv . korizme, ali nisam mogao. Ovo sv. vrijeme što 
nam preostaje, nastoj sprovesti ovako 2 

1. Saberi se u svojoj duši što bolje možeš i prati u duhu, koliko Bog 
dade, Bož. Spasitelja u Njegovoj gorkoj muci i žalosnu Majku u 
Njezinim bolima. 

2. Budi u svemu ustrpljiv, miran, gospodar sebe, momenta, raspolože- 
nja. 

3. Pazi na glas milosti i velikodušno ga slušaj. Ne popuštaj u svom 
duh. napredku, niti budi lijen u službi Gospodnjoj. 

4. Budi nutarnja duša koja žive s Isusom u Bogu. 

5. Čuvaj se svega što na Te ne spada, što nije sv. volja Božja i 
Tvoja dužnost. Slijedi svoj poziv, utješi Bož. Srce i nasljeduj 
Njegov nutarnji život s Ocem. 

U Gospodinu Te molim da u Tebi vazda gori, plamsa i sve više di- 
menzije zauziml je sveta ljubav Božja. Revan i postojan budi u svojim 
sv. dužnostima, u nasljedovanju Bož. Zaručnika. Dobro obavljaj sve 
svoje dnevne duh. vježbe i teži za potpunim sjedinjenjem s dragim Bo- 
gom. Ljubav prema neb. Majci neka Te raspaljuje i potiče da joj budeš 
sličan. Žrtvuj se za Provinciju, za sv. Crkvu, za obraćenje griješni- 

ka, za spas duša. 

Predajem Te Bož. Srcu, Preč. Srcu Marijinu, sv. Josipu i sv . 
0. Frani. S Njima Te blagoslivlje i sve dobro želi i prosi nevri- 
jedni i beskorisni sluga u Gospodinu 

Fra Ante 


Zagreb, 14. III. 47. 


30/86. 

Ave Mar i a I 


Bistrica, 14. IX. 47. 


Dragi moj fra Nikola ! 

Kod nogu neb. Majke Bistričke molio sam za Te. Nastoj revno 
da dostigneš svoj ideal, da budeš po Srcu Isusovu i Marijinu. Ne 
smetaj se, niti gubi pouzdanje radi ljudskih slabođa i radi neus- 
pjeha prividnih. Moli se, trpi, svladaj se i ravno križu, da s 
Gospodinom budeš propet. Posebno ljubi i nasljeduj neb. Kraljicu. 
Živi s Njome u Bož. Srcu - To Ti želi i prosi odani 

Magistar 


30/87. 
ti v 

Poštovani i dragi fra Nikola I 

Za Božične svece i novu godinu želim Ti i prosim duhovnu obno- 
vu u Duhu Svetomu ! Neka Te Djetić Isus i neb. Majka privuku sve vi- 
še i više, potpuno sebi i ujedine Te sobom I U novoj godini nastoj 
ostvariti svoj ideal: biti samo Božji, vas živjeti samo u Bogu s Go- 
spodinom Isusom. Pusti stvorenja, suvišne stvari, dogodjaje. Ti bu- 
di unutarnji čovjek. Molim Te, nastoj oko što višeg umrtvivanja sebe, 
oko savršene sv. molitve i potpunog sjedinjenja sv. voljom Božjom. 

Moli za obraćenje jedne duše. 


Sve dobro i neb. blagoslov želi Ti nevrijedni i beskorisni slu- 
ga u Gospodinu 

Fra Ante 

Zagreb, 30. XII. 47. 


30/88. 

+ i 

Dragi Sinko ! 

Isus i Marija neka uvijek kraljuju u Tvom srcu ! 

Hvala Ti na čestitci za sv. Antu. Dragi Ti Bog naplatio sve 
Tvoje dobre želje i molitve i 

I ja sam Ti htio uzvratiti i čestitati sv. Nikolu, ali nisam 
dospio radi zaposlenosti. Taj sam se dan sjetio posebno u sv. misi 
i molitvi. 

U Gospodinu Te molim, nastoj da budeš pravi odraz Bož. Srca I- 
susova i Marijina. Ljubi nutarnji život jedinstva s dragim Bogom, 
život molitve, život sa Presv. Euharistijom i život nepoznate, skro- 
vite žrtve. 

Ako možeš, svaki dan posveti barem jednu četvrt pred Presv. 
Euharistijom Ti pohodi neka budu intimni, srdačni i povjerljivi sa- 
stanci sa Tvojim Bogom, koji za Tvoju ljubav ostaje u tabernakulu i 
hode da Tebi iskaže svu svoju ljubav i dobrotu. U svemu nastoj biti 
dobar miris Kristov. Puno ljubi sabranost i trpljenje, da budeš dio- 
nik boli i patnje Bož. Zaručnika. 

I ova svetkovina naše neb. Majke neka Ti bude zalog ljubavi 
Njezine i jaki poticaj neprestana opomena : Nostra autem conversa- 
tio in coelis est ! Živi u nazočnosti Božjoj. 

Preporuči me u sv. misi i sv. molitvi i svojim žrtvama. 

Sve dobro i nebeski blagoslov želi i prosi nevrijedni i bes- 
korisni sluga u Gospodinu 

Fra Ante 

Zagreb, 11. VIII. 48. 

3Q/89 . 


Zagreb, 13. VII. 50. 

I. M. J. F. I 

Dragi Sinko ! 

Milost Duha Svetoga uvijek s Tobom ! 

Hvala Ti na čestitkama, pismima i pozdravima i svetoj molitvi. 

Za Tvoj bratski imendan nisam Ti čestitao pismeno. Taj dan sje- 
tio sam Te se posebno i molio za Te. Želio sam Ti pisati, ali nisam 
dospio. Činim to sada i šaljem Ti sve pouke i ovaj ispit savjesti. 

U svemu budi po presv. volji Božjoj. Svakako nastoj oko svoga 
duh. napredka revnije, gorljivije i postojanije. Kroz ovu svetu go- 
dinu dobivaj sv. praštanja, bilo za se, bilo za sv. duše u čistili- 
štu. 

Budi u svemu ponizan, jednostavan i pun sv. straha Božjega. 
Ljubi posebnom ljubavlju neb. Majku. Kada bude sv. volja Božja, 
pisat đu Ti. 


Neka Te Bož. Srce Isusovo i Preč. Srce Marijino posveti i bla- 
goslovi ! To Ti želi i prosi 


Fra Ante 


30/90. 

+ I 

Dragi Sinko J 

Milost Duha Svetoga neka u Tebi uvijek raste ! 

U Gospodinu Te molim, budi jako ponizan i ustrpljiv. Nemoj se 
više nikada ljutiti, niti se prema drugome prkosno, naglo, ljutito 
vladati. Treba da budeš drugi Isus u svemu, posebno prema bližnje- 
mu. Zašto da gubiš tolike milosti koje Gospodin hode, da Ti udije- 
li. Strpljivošću đeš najviše dušu pripraviti za milost i darove Bo- 
žje. 

Zašto si toliko nervozan, pa ne znaš, ili ne možeš se snađi, 
obuzdati, nadvladati ? Čemu toliko sebe uznemiruješ suvišnim bri- 
gama, mislima, pričanjem ? Radije se ponizi, ustrpi i muči. Sve 
podnesi za ljubav Bož . Učitelja i sve Mu prikazu j u duhu žrtve. 

U duh. životu nisi gorljiv i revan. Ne radiš dobro kada tako 
sudiš i brzo rečeš svoje mišljenje, a nisi zvan, niti to traži lju- 
bav. 

U sv. molitvi nisi pobožan, sabran, ponizan, niti si sjedinjen 
s Bogom kako On od Tebe traži. 

U nadahnućima Božjim nisi pomnjiv i zahvalan Gospodinu. 

Na sv. misi mogao bi biti pomnjiviji, pobožni ji, sabrani ji i 
većom nutarnjom ozbiljnošću i pređanjem. 

U poslima gubiš ravnotežu koji put i izgubiš se. 

Nastoj da se popraviš i ozbiljno težiš oko svoga redov. sveće- 
ničkog usavršivanja. Bez napetosti, bez prisil jivanja i bez umora 
mirno hodaj pred Gospodinom u ljubavi, poniznosti i duhu žrtve, vr- 
šeći u svemu Njegovu sv. volju. Predaj se Bož. Ljubavi i nastoj da 
budeš sjedinjen s Bož. Učiteljem i neb . Majkom. To Ti želi i prosi 
uz sv. blagoslov Magistar 

Fra Ante 


Zagreb, 13. XI. 51. 


30/91. 

+ * Dragi Sinke ! 

Milost sv. Pcrodjenja Gospodinova neka Te rasvijetli, obnovi 
i pohodi na j izabrani j im milostima ! Čestitam Ti sretan Božić, Sve- 
ce i Novu Godinu ! 

Uvijek nastoj da se vas upriličiš Bož. Učitelju i da Mu svaki 
dan budeš sličniji. 

Kako si pred Gospodinom ? Kako vršiš svoje dužnosti ? Kakva je 
Tvoja ljubav, Tvo^a vjera i ufanje ? Kakva je bratska ljubav ? Kako 

odgovaraš milostima ? Kako ljubiš križ i kako ga nosiš ? 

Preporuči me u sv. misi i sv. molitvi. 

Sve dobro prosi uz sveti blagoslov 

Fra Ante 


Zagreb, 22. XII. 51. 


30/92. 

+ ! 

Dragi moj Sinko ! 

Milost Duha Svetoga neka ispuni, rasvi j etl ju je i vodi Tvoje 
staze i 

Čestitam Ti "Sretan Imendan”. LJubav prema Presv. Euharistiji 
i prema BI. D j . Mariji neka Te vazda resi i odlikuje I 

Hvala Ti na čestitci za sv. Antu. Ako Te umara pisanje, Ti ne- 
moj pisati, ili ako Ti koristi duši i napređku, reci u nekoliko ri- 
ječi svoje duševno stanje. 

Mir, pouzdanje i jedinstvo s Gospodinom želi Ti uz blagoslov 
odani Magistar 

Fra Ante 

Zagreb, 8. VII. 52. 

P.S. Pozdravi puno Mp. 0. Eksprovinci jala . 

Kada bude mogao, pa makar do 2 godine, ako budemo živi, neka 
samo prevede. Ako može, neka mi učini ono što sam ga po klericima 
u pismu zamolio. Ako mu je nezgodno, neka ne čini ništa, niti pre- 
vodi. Žao mi je ako sam mu na teret. 

30/93. 


+ ! 

Dragi Sinko I 

Milost Duha Svetoga neka ispunja sve Tvoje misli, osjećaje, 
riječi, djela i trpljenja ! Čestitam Ti sv. Nikolu. Neka Te Svetac 
čuva, kod Gospodina zagovara i svojim krepostima Te potiče na sve- 
tost ! 

Čestitam Ti i Božić. Djetić Isus i neb. Majka neka uvijek bu- 
du u Tvom srcu ! Ako možeš, sakupi mi što možeš više vune - naravno 
ne u predji - za ČČ. SS. u Brezovici. Bio sam kod njih ovoga ljeta 
nekoliko dana i dobro su me držale i hranile. Htio bih im se revan- 
širati i nešto im pokloniti. Molim Te, ako možeš od dobrih duša sa- 
kupi i pošalji. 

Nastoj oko Božje ljubavi sve više i gorljivije. Svaki se dan 
vježbaj. Budi ponizan, ustrpljiv, podložan sv. volji Božjoj. Ljubi 
neb. Majku, Preporuči me kod Majke Milosti. 

Pokaži P. O. Gvardijanu ovu dopisnicu, pa ako hoće, ja ću mu 
poslati kako sam mu pisao. Neka pomogne Sestre koliko može. 

Svako dobro i neb. blagoslov želi odani 

Magistar fra Ante 


Zagreb, 2. XII. 52. 


30/94. 

+ l 

Dragi Sinko ! 

Križ Gospodnji bio Ti najmiliji drug i sva Tvoja sreća ! 

Čuo sam da si obolio od porebrice - Hvala dragom Bogu koji Te 
ljubi, pohadja svojim darovima i čisti ! 

Ne misli na se nego na Gospodina. Ljubi u križu Njegovu sv. 
volju i pokloni Mu se u najdubljoj poniznosti, najvećoj zahvalno- 
sti i svoj djetinjoj ljubavi. 

Jako, jako budi miran, ustrpljiv i vas predan poput Isusa na 
križu, a Marije ispod križa presvetoj volji Božjoj. - To Ti želi 
i prosi uz sveti blagoslov 

Fra Ante 


Zagreb, 25. IV. 53. 


30/95. 

+ ! 

Čestitam Ti "Sretan Božić i Novu Godinu". Uvijek drži svjetilj- 
ku goruću u ruci, da Te Gospodin nadje spremna za pir l Ljubi Gospo- 
dina i neb. Majku ! Žrtva budi posluha, ljubavi i pokore ! To Ti že- 
li uz sveti blagoslov odani Magistar 

Fra Ante 

Zagreb, 13. XII. 54. 

P.S. Za sv. Nikolu primi čestitke. Molio sam posebno taj dan 
za Te. 


30/96. 

+ i Zagreb, 3. IV. 55. 

Dragi Sinko I 

Milost Duha Svetoga neka ispunja svu Tvoju dušu i srce ! 

Čestitam Ti "Sretan Uskrs". Milost sv. Uskrsnuća neka Te pre- 
obrazi, da ne živeš više Ti nego Isus u Tebi ! Hvala Ti na poslanoj 
krunici. Jednu sam i za Te namijenio. 

Javi mi kako si i kako stojiš pred Gospodinom. Da li si sav po 
sv. volji Božjoj, po primjeru Kristovu, po sv. Pravilima koje si za- 
vjetovao ? Evo Ti predmeta ispita savjesti u onoj sv. uri koju želi 
Mp. 0. Provincijal da obavljamo. 

Nebeski blagoslov i svako dobro prosi odani 

Fra Ante 

30/97. 


Isus i fra Nikola ljube svog Oca nebeskoga, vrše Njegovu volju, 
trpe za Crkvu, mole za Crkvu, mole za Crkvu, umiru za Crkvu. - 
Isus je uskrsnuo. Ta nada oživljuje i fra Nikolu potiče na sve- 
tost koju mu želi 

Fra Ante 

Ne tuži se nikome. Ne tuži se na nikoga. 

(0. Magistar) 


30/98. 

+ ! 

Dragi moj Sinko ! 

Mir i nebeska radost u sv. ljubavi Božjoj neka vlada u Tebi i 

Hvala Ti na čestitci i svim dobrim željama. U Tvojoj duši no- 
si sliku Raspetoga i teži za svetošđu. Razmišljaj, moli, trpi i 
mrtvi sebe, da se Isus propeti u Tebi, na Tebi očituje. 

Čuvaj se od suvišnog govorenja i prepiranja. Neka u Tebi čo- 
vjek šuti, a Bog govori. Ljubi Presv. Sakramenat i neb. Majku. 

Moli ovaj mjesec da mi Gospodin ulije duh molitve i obdari 
darom savjeta. 

U Duhu Svetom Te blagoslivlje 

Fra Ante 

Zagreb, 3. VII. 57. 

P.S. Pozdravi P.O. Gvardijana, P. 0. fra Šimuna i svu Braču. 


30/99. 


Dragi moj Sinko I 

Milost Duha Svetoga neka Te svega prožme, ispunja i vodi k 
jedinstvu svetom ! 

Oprosti, ali mi primi ovu misnu intenciju. Meni je to donio 
jedan gospodin komu su je predali. Ako treba više milostinje, mo- 
lim Te javi mi, i odmah <5u Ti poslati. Ako možeš, recite ju kad 
se želi, ako je zapreka, kada budete mogli. 

Čuvaj se mlakosti. Budi duhom gorljiv i vrlo ponizan. Šuti 
koliko bolje možeš da u Tebi više govori Gospodin. 

Molim Te, živo, od srca preporuči me u sv. misi, molitvi i 
žrtvi kroz ovaj mjesec za dvije milosti. 

Uvijek teži za savršenim, svetim životom. Daj nadoknadu Bož. 
Srcu po Bezgr. Srcu Marijinu. Blagoslivlje Te 

Fra Ante 


Z. 16 . VII % 57 . 


30/100. 

Dragi Sinko I 

U Tvom velikodušnom srcu i lijepoj duši neka sjaje i odjeku- 
je: Sretan Uskrs ! 

Čuvaj mir i jedinstvo s Bogom. Teži za svom krepošću i budi 
čovjek od molitve i rada. Preporuči me u sv. misi i molitvi. Bla- 
goslivlje Te Tvoj odani 


Zagreb, 8. IV. 58. 


Fra Ante 


30/ 1Q1 . 


Mir i dobro ! 

Dragi moj Sinko ! 

Hvala Ti na čestitci. Djetiđ Isus ispunio Te svojom sv. lju- 
bavlju i nazočnošću. Dao Ti da budeš prava Njegova slika i s Nji- 
me propet svijetu, sebi, grijehu. Blagosliva Te duh. otac 

Fra Ante 

Zagreb, 27. XII. 58. Preporuči me Majci ! 


30/102. 

+ ! 

Dragi moj Sinko ! 

U Duhu Svetom uvijek gledaj što je bolje za Te I 

Nastoj kroz ovo sveto predkorizmeno i korizmeno vrijeme biti 
bolji, revni j i, ponizni ji, čišđi. Kako ćeš ? Evo kako : 

1. Budi do erojizma ustrpljiv i kada si uvrijedjen ne opravdaj 
se, podnesi, pobjedi sebe. 

2. Nikomu se ne tuži, niti jadaj. Pogledaj križ. 

3. Ljubav bratsku nada sve čuvaj, pazi, drži, vrši. 

4. Uvijek Marijin. 

5. Želi i najviše traži Božju ljubav. 


Blagoslivlje Te Tvoj duh. otac 
Zagreb, 27.1.59. 


Fra Ante 

30/103. 

Mir i dobro ! 

Dragi moj Sinko ! 

Milost i ljubav Duha Svetoga neka Te svaki dan preobrazuje u 
drugoga, novoga čovjeka ! 

Sinko I Uvijek gladu j , žedjaj za ljubavlju Božjom. Život nije 
vrijedan, nego da se utaži, posveti sve većoj Božjoj ljubavi i trp- 
ljenju sa Isusom i u radu da se duše približe jače k Bogu i spase 
se. 

Čuvaj se duha naglosti i pravdanja i nemira. Živi u Bogu, za 
Boga i s Bogom. Moli Gospodina, da Ti udijeli savršenu ljubav, sa- 
vršeno jedinstvo s voljom Božjom i život u Njegovoj nazočnosti i 
bit ćeš sretan i blažen veđ ovdje. Ljubi neb. Majku i svaki dan 
sve više i više k Njoj. Učini jednu devetnicu Presv. Trojstvu : 

3 Zdr. Marije i jedno Vjerovanje na čast Presv. Trojstvu, da se 
sv. 0. P. Pijo XII proglasi blaženim, a meni, ako je sv. volja Bo- 
žja, udijeli zdravlje. 

Blagoslivlje Te i želi da postaneš svet duh. otac 

Fra Ante 

Zagreb, 20. IV. 59. 


30/104 
+ 1 

Dragi moj Sinko ! 

Čestitam Ti :"Sretan Imendan”. 

Ljubav prema Presv. Euharistiji i Majci Božjoj neka Te oduševlja- 
va za svetost ! To Ti želi uz sv. blagoslov duh. otac 

Fra Ante 

Zagreb, 6. VII. 59. 

P.S. Pozdravi puno 0. Gvardijana. 

30/105. 


Mir i dobro i 

Dragi moj Sinko i 

Ljubav Božja neka Te u svemu oduševljava ! 

Evo nam velikog dana Uznesenja BI. D j . Marije na nebo. Sinko , lju- 
bi neb. Majku svim srcem i trudi se da Te ona dovede do prave i pot- 
pune sličnosti sa Isusom. Nemoj se puno niti malo istresti, ispolja- 
vati, izlijevati vani. Budi unutarnji, Božji Čovjek, koji s Bogom op- 
ći, žive i proživljuje Njegovu sv. ljubav i Njegovu nazočnost. Sve 
neka Ti bude maleno, ništa prema ljubavi Božjoj. 

Čuvaj evandjeosku jednostavnost i siromaštvo da Te Isus nadje 
od svega ocijepljena, lišena, puna Njegove ljubavi i sjedinjenja s 
Njegovom sv. voljom i vazda spremna Njega slijediti s križem. To Ti 
želi uz sveti blagoslov i preporuku u sv. molitve duh otac 

Fra Ante 

Zagreb, 31. VII. 59. 

P.S. Pozdravi Mp. 0. fra Stanka i Mp. 0. Gvardijana 


30/106. 

Pax et bonum 1 

Dragi moj Sinko ! 

Ljubav Božja neka Te u svemu oduševljava i vodi ! 

Preporuči me kod Majke Milosti. Čuvaj mir i jedinstvo sv. vo- 
ljom Božjom. Moli i trpi za Gospodina da u Tebi raste ljubav i je- 
dinstvo s dragim Bogom. 

Uvijek traži u svemu Gospodina i razveseli Ga svojom jednostav- 
nošću, čistoćom, poniznošću : žrtvom. 

S Marijom sve radi i usavrŠuj se u duhu sv. posluha. 

Sve dobro i neb. blagoslov želi Ti duh. otac 

Fra Ante 

Zagreb, 23. XI. 59. 

3Q/1Q7. 

+ ! 

Dragi moj Sinko ! 

Primi moje očinske zahvale za Tvoj sinovski posjet. Česti- 
tam Ti naš veliki serafski blagđan-svetkovinu N. Sv. 0. Franje. 

Neka Ti udijeli svoju ljubav prema Bogu i bližnjemu, svoj žar 
za sv. poniznost, za evandjeosko siromaštvo i jednostavnost za 
križ i žrtvu I 

Sinko, kad pogledaš unatrag Tvoga života, onda svagdje čitaš 
ljubav Božju prema sebi. "Učini mi velike stvari Svesilni i sveto 
je Ime Njegovo!" Budi Mu zahvalan. Godine koje Ti još preostaju, 
posveti posebno Mariji da Te preobrazi u Isusa i formira Te po svom 
Bezgrešnom Srcu. 

Više šuti i više se sjedinjuj s Isusom. Sve u Tebi, na Tebi, 
s Tebe neka odrazuje Isusa. 

Posebno ljubi križ. Uvijek ga gledaj u perspektivi uskrsnuća, 
u perspektivi konačne, vječne pobjede, u perspektivi savršene kre- 
posti, jedinstva s Bogom i postignuća vječnog života. 

Nikomu se ne tuži. Na nikoga se ne tuži. Budi andjeo bratske 
ljubavi. Blagosliva Te duh. otac 

Fra Ante 


Zagreb, 28. IX. 60. 

P.S. Preporuči Majci Milosti sve moje nakane. 


30/108. 

+ ! 

Dragi moj Sinko ! 

Čestitam Ti i želim "Sretan Uskrs!" Pobjednik smrti i pakla ne- 
ka Te uči kako ćeš biti sretan i čestit: po križu, na križu i s kri- 
žem slijedeći svoga Spasitelja ! Sinko, svaki se dan bori i napreduj 
u ljubavi Božjoj. Budi andjeo bratske ljubavi i nikada se ne ogrije- 
ši o ljubav iskrnjemu. Uvijek Te želim vidjeti sjedinjena s Kristom 
u Bogu. Tu je u Bož. Srcu Isusovu Tvoje mjesto. Ne udaljuj se od Nje- 

ga. Budi uvjeren da će Te Bož. Srce učiniti Sebi slična. To je je- 
dino i najveće što možeš imati i dostignuti. To Ti želim i blago- 
slivljem Te Tvoj duh. otac 


Zagreb, 6. IV. 61. 


Fra Ante 


P.S. Pozdrav i čestitka Mp. 0. Gvardijanu. 


30 / 109 . 

+ i 

Dragi moj Sinko ! 

Hvala Ti na čestitci. Odgovorit ću. Preporuči me Majci Milos- 
ti. Blagoslivlje Te duh. otac 

Fra Ante 

Zagreb, 2.1.63. 


30 / 110 . 

+ ! 

Dragi moj Sinko i 

Mislim na moje obećanje. Hvala Ti na čestitanju. Sve dobro že- 
lim Ti od Gospodina. Molim Te, odgovori mi otvoreno, objektivno i 
najboljom nakanom pred svojom savješću i pred Gospodinom na ovaj 
upit : 

Da li možemo, pa i morali bismo - povesti kanonski proces o 
blagopokojnom Mp. 0. fra Stanku Petrovu o njegovoj beatif ikaci j i . 

Da li bismo morali i mogli po savjesti širiti, promicati njegov 
kult ? 

Ti si s Mp. Ocem dugo živio u tom samostanu. Bili ste blizi i 
po rodnom kraju i po srodnim mislima i željama. 

Blagoslov, svako dobro i najbolje želje želi duh. otac 

Fra Ante 

Zagreb, 26. IV. 63. 

30/111. 


Bog moj i sve moje I 

Dragi moj Sinko 1 

Čestitam Ti veliko i sveto Otajstvo utjelovljenja. U ovom o- 
tajstvu Bog je pokazao, da čovječanstvo nije zapustio nego ga lju- 
bi, postaje čovjekom, dolazi čovjeku, postaje Sinom čovječjim i u- 
lazi u povijest. Klanjajmo se takvoj neizrecivoj božanskoj ljubavi. 
Kroz sve ove dane promatrajmo neizmjernu božansku ljubav, sniženje 
do čovjeka, žrtvu što je na se uzima. Češće pomisli i redi : Dobri 
Isuse, udijeli mi svoju ljubav, poniznost, žrtvu Što si za me oda- 
brao u utjelovljenju. To Ti je moja čestitka za ovo sv. otajstvo. 

Dragi Sinko 1 Izvrši u svom životu sv. volju Božju. Teži, tru- 
di se da budeš sveti svećenik. Kako ćeš do toga uzvišenog stanja 
doći ? Evo kako : 

1. Vježbanjem solidnih kreposti. Kada je Tvoja krepost solidna? 
Kada ima ova tri svojstva : 

a) Krepost je solidna kada se vježba iz ljubavi prema Bogu. 
Vježbam ljubav prema braći iz ljubavi prema Bogu. 

b) Solidna je krepost kad ju vježbamo po uzoru, primjeru Bož 
Spasitelja, da Ga nasljeđujemo, da postanemo Njegov učenik 
apostol . 

c) Krepost je solidna, kad u vježbanju, sticanju kreposti čo- 
vjek sebe zaboravlja, preko sebe, svoje ćudi, naravi, tem- 
peramenta prelazi i traži sv. volju Božju, ispunja riječ 
Gospodnju. Budite savršeni kako je savršen i Vaš Otac ne- 
beski . 

2. Drugo sredstvo da postaneš svet jest velikodušnost, spremni 
primiti iz ruke Božje sve što On na nas pošalje, pripusti. U vjeri 
i ljubavi nositi svoj križ za Isusom. 

3. Biti Euharistična duša i iskreno pobožna Mariji. 

4. Cijela ova naša duhovna zgrada mora se temeljiti na vršenju 
sv. volje Božje, naših sv. Pravila i dnevnih dužnosti, na kreposti 
vjere, ufanju, ljubavi i na pravoj poniznosti. 


Sinko, Ti već drugoga učiš, savjetuješ, vodiš. Sve to neka Te 
sjedinjuje s dragim Bogom da rasteš u jedinstvu ljubavi i sjedinje- 
nju s Njegovom voljom, da se na Tebi odrazi prava slika Isusa Kris- 
ta, našega Učitelja i Spasitelja. Prema ovoj slici sebe ispravljaj, 
ured ju j , dot jeravaj , da ne živeš više Ti nego Isus u Tebi. 

Preporuči me kod neb. Majke. 

Blagoslivl je Te, čestita Ti i moli se za Te duh., otac 

Fra Ante 


Zagreb, 18. XII. 63. 


30/112. 

+ ! 

Dragi moj 0. Gvardijane ! 

Hvala Ti na čestitci i na plemenitom daru ČČ. SS. Klarisama. 
Molim Te, ako možeš od kruha sv. Antuna pošalji im svaki mjesec 
jednu ili dvije hiljade dinara. Adresa: ČČ. SS. Klarise, Zagreb, 
Mikuliđi 3. 


Ako možeš, molim Te reci jednu sv. misu na 29.o.m. po mojoj 
nakani . 

Pozdravi svu Braču. Tebi želi sve najbolje uz sv. blagoslov 
Tvoj odani brat 


Fra Ante Antiđ 


Zagreb, 25.1.65. 


V 





